cyanic-selkie/wikianc huggingface dataset:
ߓߊ߬ߛߎ߰ߛߎ ߞߍ߬ߟߍ
ߗ߳ߺߊߣߊ߯ߺߌߓߎ߫ ߟߏ߲
ߏ߬ ߟߏ߲ ߸ ߓߊ߬ߣߎ߰ ߗ߳ߺߊߤߑߟߌ߫ ߓߣߎ߬ ߛ߳ߺߊߺߊ߳ߟߊߓߎ߫ ߞߊ߬ ߓߐ߫ ߓߊߞߙߌ߫ ߓߣߎ߬ ߥߊ߯ߌߟߌ ߘߐ߫ ߞߵߊ߬ ߟߊ߫ ߓߊ߬ߣߌ߰ ߛ߭ߊߦߌߓߊ߯ߣߌ߫ ߓߣߎ߬ ߛ߳ߺߊߺߊ߳ߟߊߓߎ߫ ߞߊ߲߬ ߏ߬ ߟߏ߲ ߠߋ߬ ߸ ߊ߬ߟߎ߫ ߘߏ߲߬ ߛߎߘߊ߲߫ ߘߊ߫ ، ߡߍ߲ ߠߎ߬ ߝߣߊ߫ ߞߵߊ߬ߟߎ߬ ߟߊ߫ ߓߊ߬ߣߌ߰ ߛ߭ߊߦߌߓߊ߯ߣߌ߫ ߞߊ߲߬ ߒߞߏߕߎ߲߯ : ߓߊ߬ߣߐ߰ ߕߊߦߌߡߎ߲߫ ߟߊ߯ߕߊ ߓߣߎ߬ ߛ߳ߺߊߺߊ߳ߟߊߓߎ߫ ߣߌ߫ ߓߊ߬ߣߎ߰ ߞ߫ߺߊߦߛߌ߫ ߓߣߎ߬ ߛ߳ߺߊߺߊ߳ߟߊߓߎ߫، ߏ߬ ߟߋ ߞߍ߫ ߘߴߊ߬ߟߎ߬ ߟߊ߫ ߟߏ߲ ߓߍ߯ ߘߐ߫ ߓߟߋ߬ߓߟߋ߬ߓߊ ߘߌ߫߸ ߕߊߜ߭ߌ߬ߟߌߓߎ߬ ߛߎߘߊ߲߫ ߘߊ߫ ߓߊ߬ߣߌ߰ ߛ߭ߊߦߌߓߊ߯ߣߌ߫ ߣߴߊ߬ ߘߍ߲߬ߞߏ߬ߡߊ߬ߢߐ߲߮ ߠߎ߫ ߡߊ߬ ߸ ߞߊ߬ ߝߊ߰ߕߊ߬ ߛߌߦߊߡߊ߲߫ ߝߊ߰ ߊ߬ߟߎ߬ ߘߐ߫
ߏ߬ ߟߏ߲ ߠߋ߬ ߸ ߛ߭ߊߦߌߓߊ߯ߣߌ߫ ߞߊ߬ ߊ߳ߺߊߡߙߎ߫ ߓߣߎ߬ ߛߊ߯ߺߊ߳ߘߊ߫ ߕߊ߬ߺߜ߭ߟߌ߬ߓߌ߬ߞߊ ߝߊ߰ ߏ߬ ߟߏ߲ ߠߋ߬.
ߥߊ߬ߙߌ߬ߘߊ߯ߕߌ߫ ߟߏ߲
ߊ߬ߟߎ߬ ߞߵߊ߬ߟߎ߬ ߢߐ߲߮ ߓߍ߲߬ ߥߊ߬ߙߌ߬ߘߊ߯ߕߌ ߦߙߐ߫ ߟߋ߬ ߘߐ߫، ߕߊߜ߭ߌ߬ߟߌߓߎ߫ ߟߋ߬ ߛߎߘߊ߲߫ ߘߊ߫ ، ߞߊ߬ ߝߊ߰ߟߌ ߛߌߦߊߦߊ߫ ߞߍ߫ ߓߊ߬ߣߌ߰ ߛ߭ߊߦߌߓߊ߯ߣߌ߫ ߣߴߊ߬ ߘߍ߲߬ߞߏ߬ߡߊ߬ߢߐ߲߮ ߠߎ߬ ߘߐ߫.
ߊ߳ߺߊߥߌ߯ߙߌߘ߭ߺߊ߯ߕߌ߫ ߟߏ߲
ߕߊߜ߭ߌ߬ߟߌߓߎ߬ ߟߋ߬ ߛߎߘߊ߲߫ ߘߊ߫، ߞߊ߬ ߛߊ߬ߝߊ߰ߤߊ ( ߖߋ߬ߟߌ߬ ߟߊ߬ߓߐ߲߬ߠߊ߬ߓߊ) ߕߊߜ߭ߌ߬ߟߌߓߎ߬ߞߊ ߝߊ߰.
ߊߣߌ߯ߺߞ߫ߺߎ߫ ߟߏ߲
ߕߊߜ߭ߌ߬ߟߌߓߎ߬ ߟߋ߬ ߛߎߘߊ߲߫ ߘߊ߫.
ߞ߫ߎߺߛ߫ߺߌ߯ߓߊ߯ߣߌ߲߫ ߟߏ߲
ߊ߬ ߦߋ߫ ߝߐ߫ ߟߴߏ߬ ߟߏ߲ ߡߊ߫ ߟߋ߬ ߞߏ߫ :( ߛߌߔߙߋ ߟߏ߲) ߏ߬ ߦߋ߫ ߦߙߌ ߘߏ߫ ߟߋ߬ ߘߌ߫،ߕߊߜ߭ߌ߬ߟߌߓߎ߫ ߟߋ߬ ߛߎߘߊ߲߫ ߘߊ߫. ߏ߬ ߟߏ߲ ߸ ߤߊ߬ߡߊ߰ߡߎ߫ ߓߣߎ߬ ߡߎߙߊ߬ ߓߣߎ߬ ߗ߳ߺߊߤߑߟߌ߫ ߛ߭ߊߦߌߓߊ߯ߣߌߞߊ ߓߊߙߌߞߊ ߝߊ߰ߣߌ߲߫ ߏ߬ ߟߏ߲ ߠߋ߬، ߊ߳ߺߊߘߌߦߎ߫ ߓߣߎ߬ ߙߊߓߌ߯ߊ߳ߕߊ߫ ߓߟߏ߫ ߸ ߊ߬ ߘߏ߲߬ ߘߍ߬ߢߐ߲߰ ߞߎߣߊ߲ߞߎߣߊ߲ ߠߋ߬ ߕߍ߬ߘߵߏ߬ ߘߌ߫. ߞߎߡߊ߫ ߞߊ߲߫ ߜߘߍ ߦߋ߲߬ ߸ ߞߏ߫ ߊ߬ ߝߊ߰ߣߌ߲߫ ߣߊ߯ߛ߭ߌߙߊߕߎ߫ ߓߣߎ߬ ߜ߭ߊ߬ߥߊ߯ߛߌ߫ ߟߋ߬ ߓߟߏ߫.
ߞߍ߬ߟߍ ߞߎ߲߬ߘߏ߲
ߕߊߜ߭ߌ߬ߟߌߓߎ߬ ߘߊ߬ߘߌ߲߬ ߡߍ߲ ߞߍ߫ ߟߊ߫ ߕߊ߬ߟߊ߯ߞߎ߫ ߟߡߊߡߎ ߟߏ߲ ߸ ߡߎߤߊߟߑߤߊߟ ߓߏ߬ߙߌ߬ ߘߊ߫ ߸ ߞߵߊ߬ ߡߌ߬ߙߌ߲߬ߘߌ ߟߎ߬ ߕߏ߫، ߤߊ߯ ߸ ߊ߬ ߥߊ߫ ߟߊ߫ ߖߌ߰  ߓߊ߬ߣߌ߰ ߖߣߊߓߎ߫ ߞߊ߲߬ ߸ߡߎߗ߳ߑߤߖߌ߫ ߦߙߐ߫، ߏ߬ ߟߎ߫ ߞߊ߬ ߥߐ߬ߟߐ ߟߊߓߐ߫ ߊ߬ ߘߋ߲ߡߛߏ߫ ߞߐ߫ ߝߘߎ ߟߊ߫ ߣߊߟߌ߬ߡߎ߲߫ ߸ ߎߓߊߦߌߘߕߊ߬ ߓߌߣߑߕߎ߫ ߡߎ߬ߤߊ߬ߟߑߤߊߟ ߘߌ߫، ߊ߬ ߞߵߊ߬ ߓߊ߲߬. ߏ߬ ߟߎ߫ ߞߵߊ߬ ߘߌߦߊߜߏߦߵߊ߬ ߝߘߎ ߟߊ߫، ߊ߬ߟߎ߫ ߣߊ߬ ߘߴߊ߬ ߝߘߎߝߋ߲ ߠߎ߬ ߘߴߊߘߡߊ߫ ߜߟߏ ߘߐ߫.
ߊ߬ ߦߋ߫ ߟߊߞߊ߬ߟߌ߬ ߟߊ߫ ߞߏ߫ ߤߊ߯ߙߛߌ߫ ߓߣߎ߬ ߎߓߊ߯ߘߊ߫ ߓߎ߬ߖߊ߬ߦߌ߬ߙߎ߫ ߝߊ߬ ߣߌ߫ ߓߊ߬ߣߌ߰ ߘ߭ߊ߬ߓߌ߯ߺߊ߳ߺߊߕߎ߫ ߓߣߎ߬ ߞ߫ߺߊߦߛߌ߫ ߓߣߎ߬ ߛ߳ߊߺߊ߳ߟߊߓߎ߫ ߛߟߊߕߌ߮ ߓߏ߲߬ߧߊ߬ ߘߊ߫ ߟߋ߬ ߞߍ߬ߟߍ߬ ߛߌߦߊߡߊ߲߫ ߘߐ߫ ߸ ߊ߬ ߝߟߐ ߞߍ߫ ߘߊ߫ ߕߊ߬ߟߊ߯ߞߎ߫ ߟߡߊߡߎ ߟߏ߲ ߠߋ߬ ߘߌ߫، ߕߊߜ߭ߌ߬ߟߌߓߎ߫ ߞߴߊ߬ ߦߋ߫ ߡߍ߲ ߞߍ߫ ߞߍ߬ߟߍ ߝߊ߲߬ߞߊ߬ ߕߴߊ߬ ߟߊ߫ ߡߎ߬ߕߎ߲߬ ߸  ߊ߬ ߞߊ߬ ߗߍ߭ ߘߏ߫ ߟߊߘߏ߲߬ ߛߘߍߞߎߘߎ߲ ߘߐ߫ ߘߎ߱ ߞߘߐ߫ ߸ ߤߊ߯ߙߛߌ߫ ߦߋ߫ ߕߊ߬ߡߌ߲߬ ߠߊ߫ ߛߌߟߊ ߡߍ߲ ߞߊ߲߬، ߊ߬ߟߎ߬ ߞߊ߲߫ ߏ߬ ߦߋ߫ ߞߏ߫ : ߣߌ߫ ߤߊ߯ߙߛߌ߫ ߕߊ߬ߡߌ߲߬ ߘߴߌ ߟߊ߫ ߸ ߌ ߦߋ߫ ߛߞߎ߬ߛߋ߲ ߣߌ߲߬ ߟߊ߫:
ߡߎ߲ߗ߳ߙߌ ߝߊ߬ ߸ ߌ ߓߘߊ߫ ߛߊ߬ ߞߊ߬ ߞߐ߲߰ ߊ߲ ߘߏ߫ ߟߎ߬ ߦߋ߫
ߌ ߟߊ߫ ߡߏ߲ߡߏ߲ߒߕߋߦߊ ߘߏ߫ ߖߎ߯ߦߊ ߸ ߏ߬ ߛߣߐ߬ߡߊ߲ ߘߏ߫ ߘߌ߫.
ߤߊ߯ߙߛߌ߫ ߕߊ߬ߡߌ߲߬ߕߐ  ߦߙߐ߫ ߏ߬ ߘߐ߫ ߸ ߗߍ߭ ߞߊ߬ ߘߐ߲߬ߞߙߌ߬ ߟߊ߫ ߘߊߡߌ߬ߣߊ߬ ߦߙߐ߫ ߏ߬ ߘߐ߫، ߊ߬ ߝߐ߫ ߟߊ߫ ߤߊ߯ߙߛߌ߫ ߦߋ߫ ߞߏ߫:" ߌ ߟߊ߫ ߞߊ߬ߟߌ߬ߟߌ ߞߊ߲ ߠߊ߫ ߜߍ߫ ߸ ߌ ߟߊ߫ ߡߌ߬ߙߌ߲߬ߘߌ ߕߐ߭ ߕߏ߫ ߕߋ߲߬" ، ߊ߬ ߞߵߏ߬ ߞߍ߫ ߹ ߕߊߜ߭ߌ߬ߟߌߓߎ߬ ߖߍ߲ߛߍ߲߫ ߘߊ߫ ߞߍ߬ߟߍ ߏ߬ ߟߋ ߞߐߝߍ߬ ߸ ߊ߬ߟߎ߫ ߥߟߌ߬ ߘߊ߫ ߝߏ߯ ߞߊ߬ ߥߊ߫ ߖߌ߰ ߝߎ߬ߙߊ߰ߕߌ߫ ߕߌ߲ ߞߊ߲߬ ߸ ߌߙߊߞߌ߬ ߥߙߏ߬ߘߎ߯ߕߟߋ߬ߓߋ ߘߐ߫، ߊ߬ߟߎ߬ ߦߋ߫ ߟߐ߲߫ ߠߊ߫ ߕߐ߮ ߡߍ߲ ߞߘߐ߫ ߏ߬ ߟߋ :" ߙߊߓߌ߯ߺߊ߳ߕߊ߫ ߟߎ ߟߎ߬ ߘߌ߫ = ߘߌ߬ߦߊ߰ߙߎ߫ ߙߊߓߌ߯ߺߊ߳ߕߊ߫ "، ߒ߬ߓߊ߬ ߸ ߓߊ߬ߛߎ߰ߛߎ ߞߍ߬ߟߍ ߥߟߊ߫ ߓߊ߬ߛߎ߰ߛߎ ߞߟߊߓߍ߲ ߓߊ߲߫ ߘߊ߫ ߕߋ߲߬ ߠߋ߬ ، ߣߌ ߛߐ߲ߞߐ ߡߊ߫ ߛߙߊ߬ ، ߡߐ߰ ߘߏ߲߬ ߡߊ߫ ߘߌ߫، ߏ߬ ߟߋ ߘߏ߫ ߊ߬ ߦߋ߫ ߝߐ߫ ߟߴߊ߬ ߡߊ߬ ߞߏ߫ :"  ߞߟߍ߬ ߞߐߞߏߟߏ߲ ߥߟߊ߫ ߞߟߍ߬ ߞߐߕߍ߰ߣߍ߲". ߦߌߟߡߊ:ߘߐ߬ߝߐ
ߞߐ߬ߦߊ߬ߡߊ߫
ߞߐ߬ߦߡߊ߬ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߡߊ߬ߛߊ߲߬ߕߊ߲߫ ߡߙߊ߬ߓߊ߰ߘߊ߮ ߣߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߞߐ߬ߦߊ߬ߡߊ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߂߆ ߇߅߀ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߂߅ ߀߁߂ ߘߌ߫.
ߛߍߥߊߝߟߐ߫ ߡߊ߲߬ߘߋ߲߬ ߘߎ߲ߓߎߦߊ߫
ߛߍߥߊߝߟߐ߫ ߡߊ߲߬ߘߋ߲߬ߞߊ ߦߋ߫ ߡߎߛߊ߫ ߣߌ߫ ߣߊ߯ߓߊ߬ "ߘߎ߲ߓߎߦߊ߫" ߘߋ߲ߞߍ߫ ߟߋ߬ ߘߌ߫ ، ߞߊ߬ ߓߐ߫ ߞߙߎ߬ߟߊ߬ߡߌ߬ߣߌ߲߫ ߛߘߌߡߊ߯ߦߊ߫ ߞߊ߲ߞߊ߲߫ ߡߊ߬ߙߊ ߘߐ߫ ߸ ߖߌ߬ߣߍ߬ ߞߊ߲ߓߍ߲، ߊ߬ ߛߐ߬ߘߐ߲߬ ߘߊ߫ ߁߉߉߁ ߠߋ߬ ߟߊ߫ "ߛߙߌߡߊ߯ߦߊ߫"،ߊ߬ ߘߏ߲߬ ߘߊ߫ ߒߞߏ߫ ߞߊߙߊ߲ߕߊ ߟߊ߫ ߞߐߣߊߞߙߌ߫ ߂߀߁߅ ߟߊ߫.
ߛߍߥߊߝߟߐ߫ ߡߊ߲߬ߘߋ߲߬ߞߊ ߦߋ߫ ߞߟߊߓߎߡߊ ߣߌ߫ ߛߍ߬ߘߏ߲߬ߠߊ ߓߊ߫ ߟߋ߬ ߘߌ߫ ߸ߒߞߏ ߟߊߥߙߎߞߌ߫ ߘߊߞߎ߲ ߠߎ߬ ߛߌߦߊߡߊ߲߫ ߘߐ߫ ،ߦߏ߫ :ߟߞߊ߬ߙߊ߲߬ߠߌ߲߬ ߸ߒߞߏ ߛߘߊߟߊ ߡߐ߱ ߟߎ߬ ߢߴ ߊ߬ ߛߋ߫ ߦߙߐ ߟߎ߬ ߣߌ߫ ߓߟߐߟߐ ߟߎ߬ ߞߊ߲߬ ߸ߊ߬ ߣߌ߫ ߡߊ߲߬ߘߋ߲߬ ߞߏ߫ ߞߘߐ ߟߎ߬ ߟߊߞߎߣߎ߲ߓߊ߮ ߟߎ߬ ߞߐߡߊߓߌ߲ߓߌ߲ ߣߴߊ߬ ߣߊ߯ߡߎ߲ ߧߌߡߊ ߟߎ߬ ߟߊߛߊ߬ߦߴߊ߬ ߣߐ߭ ߘߐ߫.
ߊ߬ ߟߊ߫ ߘߋߣߍ߲ߧߊ :
ߛߍߥߊߝߟߐ߫ ߞߵߊ߬ ߟߊ߫ ߘߋߣߍ߲ߧߊ ߘߊߡߌ߬ߣߊ߬ ߛߘߌߡߊ߯ߦߊ߫ ߟߋ߬ ߸ߞߵߊ߬ ߕߊ߬ ߁߉߉߁ ߡߊ߬ ߞߣߵߊ߬ ߛߌ߰ ߂߀߀߀ ߟߊ߫ ،ߏ߬ ߕߎ߬ߡߊ ߟߋ߬ ߟߴߊ߬ ߓߏߙߌ߲ߞߍ߫ ߡߍ߲ ߛߌ߰ߣߍ߲߫ ߞߐߣߊߞߙߌ߫ ߸ߏ߬ ߣߊ߬ ߘߴߊ߬ ߢߌߣߌ߲߫ ߊ߬ ߝߊ߬ ߟߊ߫ ߸ߞߏ߫ ߞߵߊ߬ ߘߴߊ߬ ߡߊ߬ ߖߊ߱ߣߌ߲߬ ߊ߬ ߦߋ߫ ߥߴߊ߬ ߘߴߊ߬ ߓߟߏ߫( ߞߐߣߊߞߙߌ߫ ) ، ߛߍߥߊߝߟߐ߫ ߣߊ߬ ߘߊ߫ ߛߊ߲߬ ߞߋߟߋ߲߫ ߞߍ߫ ߊ߬ "ߓߊߙߌ߲ߞߍ߫" ߘߊ߫ ߝߍ߬ ߢߊ ߏ߬ ߡߊ߬ ߸ߊ߬ ߦߴߏ߬ ߡߊߘߍ߬ߡߍ߲߬ ߠߴߊ߬ ߟߊ߫ ߖߊ߬ߥߏ ߟߊ߫ ، ߏ߬ ߟߋ ߓߍ߯ ߞߐ߫߸ ߊ߬ ߣߊ߬ ߘߴߊ߬ ߢߌߣߌ߲߫ ߊ߬ ( ߓߊߙߌ߲ߞߍ߫ ) ߝߍ߬ ߞߏ߫:(ߒ " ߓߊߙߌ߫ " ߣߴߌ ߘߌ߬ߢߍ߬ ߘߊ߫ ߸ߦߋ߫ ߒ ߠߊ߫ ߛߊ߬ߦߌ߲߬ ߒ ߡߏߦߌߓߊ߮ ߟߎ߬ ߡߊ߬ ߛߏ߫ ߖߊ߱ߣߌ߲߬ ) ߏ߬ ߞߵߊ߬ ߢߌ߬ߣߌ߲߬ߞߊ߬ ߞߏ߫ ߡߎ߲߬ ߘߐ߫ ߕߋ߲߬ ؟ ߊ߬ ߞߊ߲߫ ߞߏ߫ " ߞߵߊ߬ ߕߎ߬ߙߎ ߞߍ߫ ߒ ߛߐ߬ߘߐ߲߬ߓߊ߮ ߟߎ߬ ߟߐ ߜߊ߱ ߘߌ߫ ߒ ߠߊ߫ ߘߐߙߐ߲߫ " ߸ߏ߬ ߝߣߊ߫ ߡߴߊ߬ ߘߐߜߟߍ߬ߦߊ߫ ߢߊ ߛߎ߯ _ ߎ _ ߛߎ߬ ߡߊ߬ ߡߎ߬ߕߎ߲߬ ߸ ߏ߬ ߣߊ߬ ߘߊ߫ ߘߌ߬ߢߍ߬ ߕߊ߯ߟߌ ߡߊ߬ ߞߵߊ߬ ߟߊ߫ ߕߊ߯ ߛߏ߫  ߂߀߀߂ ߟߊ߫ ، ߊ߬ ߕߊ߯ ߘߊ߫ ߞߊ߬ ߛߊ߲߬ ߝߌ߬ߟߊ߬ ߞߍ߫ ߦߋ߲߬ ߞߊ߬ߣߵߊ߬ ߞߐߛߊ߬ߦߌ߬ ߂߀߀߅ ߟߊ߫ ߸ߊ߬ ߝߊ߬ ߞߘߐ߬ߞߍ߫ ߕߊߓߟߏߡߊ߬ ،ߊ߬ ߛߋߣߍ߲ ߦߋ߲߬ ߸ߊ߬ ߝߊ߬ߓߏ߲߬ߓߊ߫ ߞߊ߬ ߟߐ߯ߝߍ =(ߛߎ߯) ߞߣߐ߫ ߘߏߣߌ߲߫ ߕߊ ߛߎߥߊ߲ߘߌ߫ ߊ߬ ߢߍ ߓߊ߯ߙߊ ߘߌ߫ ߸ߏ߬ ߞߍ߫ ߘߴߊ߬ ߛߐ߬ߘߐ߲߬ߛߌ ߛߊ߲߬ ߁߄ ߟߋ߬ ߡߊ߬ ߂߀߀߅ ߟߊ߫ ،ߓߊ߬ߙߌ߬ ߛߍߥߊߝߟߐ߫ ߞߵߊ߬ ߦߌ߬ߘߊ߬ ߟߋ߬ ߸ߞߴߏ߬ ߡߊ߲߫ ߘߴߊ߬ߟߋ ߢߍ߫ ،ߞߏ߫ ( ߊ߬ ߘߌߡߴߊ߬ߟߋ ߢߍ߫ ߟߋ߬ ߞߵߊ߬ ߟߊ߫ ߘߏ߲߬ ߘߋ߰ߘߊ "ߞߊ߬ߙߊ߲߬ߕߊ" ߟߊ߫ ߥߟߊ߫ ߟߊ߬ߞߐ߰ߟߌ߬ ߘߊ߫ ߛߎ߯ ߜߘߍ߫ ) ، ߊ߬ ߝߊ߬ ߣߊߢߋߙߌ߫ ߝߏߘߋ߫ ߞߵߊ߬ ߢߌ߬ߣߌ߲߬ߞߊ ߞߏ߫ ߦߏ߫ ߡߎ߲߬ ؟ ߊ߬ ߞߊ߲߫ ߞߏ߫ " ߞߐ߲߬ߛߏ߬ ߡߊ߬ߣߘߐ ( ߕߟߏߺߙߌ ) ،" ߏ߬ ߞߍ ߊ߬ ߝߊ߬ ߓߏ߲߬ߓߊ߬ ߞߊ߲߫ ߞߏ߫: ߞߊ߯ߙߌ߫߹ ߝߏ߫ ߞߵߊ߬ ߕߏ߫ ߒ ߕߊ ߟߋ߬ ߡߊ߬ ߸ ߞߊ߬ ߘߏ߬ߣߌ߲߬ ߡߊ߬ߘߏߣߌ߲ ߞߍ߫ ߞߵߌ ߡߊߣߊ߲ߞߎ ߢߌߣߵߏ߬ ߘߐ، ߒ߬ߓߊ߬߸ ߊ߬ ߣߊ߬ ߘߴߏ߬ ߘߊߡߌ߬ߣߊ߬ ߞߊ߬ ߞߊߙߏ߫ ߝߌ߬ߟߊ߫ ߞߴߏ߬ ߟߊ߫ ߸ߏ߬ ߣߊ߬ ߘߊ߫ ߝߛߏ߬ߝߛߊ߫ ߞߐߟߊ߫ ، ߏ߬ ߞߍ߫ ߸ߊ߬ ߕߊ߯ ߘߴߊ߬ ߖߘߍ߬ ߟߊߘߏ߲߬ ߊ߬ ߣߌ ߛߊ߬ߥߏ߬ߣߊ߲߬ ߓߊ߯ߙߊ ߟߊ߫ ߛߊ߫، ߣߴߊ߬ ߦߋ߫ ߣߘߐߟߌ "ߕߟߏߙߌ" ߘߌ߫.
ߓߊ߯ߙߊ ߟߎ߬:
ߛߍߥߊߝߟߐ߫ ߘߎ߲ߓߎߦߊ߫ ߦߋ߫ ߣߘߐߟߌߟߊ ߟߋ߬ ߘߌ߫ ߸"ߕߏߟߑߦߋ"، ߊ߬ ߞߵߏ߬ ߓߟߏߦߊߟߌ ߘߊߡߌ߬ߘߊ߬ ߡߐ߰ ߝߟߐ ߡߍ߲ ߝߍ߬ ߸ߏ߬ ߟߋ ߞߴ ߘߴߊ߬ ߞߘߐ߬ߞߍ߫ (ߝߊߕߎߡߊ߫ ߊߓߎ ߘߎ߲ߓߎߦߊ߫ ) ߘߌ߫ ߸ ߞߐߣߊߞߙߌ߫ ߂߀߀߅ ߕߐ߬ߟߊ߬ߓߊ߲߫ ߠߊ߫ ،ߊ߬ ߕߊ߯ ߘߴߊ߬ ߖߘߍ߬ ߟߊߘߵߏ߬ ߟߋ ߝߍ߬ ߓߊ߯ߙߊ ߟߊ߫ ߞߵߊ߬ ߕߘߍ߬ ߏ߬ ߛߌߟߊߠߍ߲ ߦߋ߫ ߊ߬ ߓߋߣߐ߯ "ߝߏߘߋ߫" ߟߊ߫ ߞߎߡߊ ߢߍ߫ ߞߏߛߓߍ߫ ߸ߓߊߏ߬ ߊ߬ ߞߵߊ߬ ߟߐ߲߫ ߞߴߏ߬ ߞߊ߬ ߓߊ߯ߙߊ ߡߍ߲ ߛߎߥߊ߲ߘߌ߫ ߊ߬ ߘߐ߯ߞߍ߫ ߢߍ߫ "ߓߊ߯ߙߊ" ߘߌ߫ ߸ߞߴߏ߬ ߕߴߣߌ߲߬ ߘߌ߫ ، ߊ߬ ߣߊ߬ ߘߴߊ߬ ߟߊ߫ ߞߢߐ߬ߡߊ߫ ߥߊߟߌߘߊ ߟߊ߫ ߛߊ߫ ߸ߓߊ߬ߙߌ߬ ߊ߬ ߖߘߐ߬ߣߍ߲߫ ߕߘߍ߬ ߞߊߕߌ߫ ،ߞߏ߫: ߓߊ ߣߴߊ߬ ߓߋߣߐ߯ ߞߵߊ߬ ߟߐ߲߫ ߟߏ߲ ߡߍ߲ ߠߊ߫߸ ߞߵߏ߬ ߓߏ߲߬ߛߊ߲ ߟߐ߭ ߘߌ߫ ߖߊ߬ߢߴߊ߬ ߖߍ߬ߘߍ ߟߐ߬ߜߊ߲ ߘߌ߫ ، ߊ߬ ߘߏ߲߬ ߦߴߊ߬ ߝߴߊ߬ ߘߐ߯ߣߍ߲ ߦߋ߫ ߓߊ߯ߙߊ ߣߌ߲߬ ߓߟߏߦߊ߫ ߟߋ߬ ߕߘߋ߫، ߏ߬ ߞ ߴ ߊ߬ߟߎ߫ ߞߊ߬ ߢߏ߲ߞߙߏߡߊ߫ ߓߊ߯ߙߊ ߘߊߡߌ߬ߣߊ߬ ߛߊ߫ ߸ߞߵߊ߬ ߕߘߍ߬ ߊ߬ߟߎ߬ "ߓߋߣߐ߯" ߕߴߏ߬ ߞߊ߬ߟߊߡߊ߬ ، ߞߏ߬ߣߌ߲߬ ߓߋߣߐ߯ߞߍ ߕߏ߫ ߘߊ߫ ߜߋ߬ߟߎ߲߬ߠߌ߲ ߠߊ߫ ߞߵߊ߬ ߟߐ߲ߓߊ߮ ߘߏ߫ ߦߋ߫ ( ߛߎ߯ )ߞߣߐ߫ ߊ߬ ߞߵߏ߬ ߡߊߢߌ߬ߣߌ߲߬ߞߊ߬ ߞߏ߫ ߗߍ߬ ( ߊ߬ ߝߐ߫ ߦߋ߫ ߒ ߘߋ߲ߞߍ߫ ߦߋ߫ ߟߊ߫ ߓߊ߯ߙߊ ߟߊ߫ ߦߊ߲߬ ߕߋ߲߬ ߓߊ߬ ؟ ) ߏ߬ ߞߊ߲߫ ߞߏ߫  " ߒ ߓߘߊ߫ ߝߊ߬ߡߴߊ߬ ߦߋ߫ ߟߊ߫ ߕߋ߲߬ ߤߊ߲߫ ߸ ߝߊߦߌߘߴߊ߬ ߓߘߊ߫ ߞߊߙߏ߫ ߞߋߟߋ߲߫ ߣߌ߫ ߝߊ߲ߘߊ߫ ߓߐ߫، " ߏ߬ ߞߍ߸ߊ߬ ߕߊ߯ ߘߴߏ߬ ߢߊߝߐ߫ ߞߐߙߍ ߟߊ߫ ߟߎ ߡߊ߬ ߸ߞߊ߬ ߓߊ߲߫ ߞߵߊ߬ ߝߐ߫ ߊ߬ ߘߋ߲ߞߍ߫ ߝߟߐ ߢߍ߫ ߞߏ߫ ߊ߬ߟߎ߬ ߦߋ߫ ߘߍ߰ ߞߊ߬ (ߛߍߥߊߝߟߐ߫) ߢߌߣߌ߲߫ ، ߏ߬ ߞߐ ߕߋ߬ߟߋ߫( ߃)ߕߘߍ߫ ߹ߊ߬ ߘߋ߲ߞߍ߫(ߛߌ߬ߖߊ߲߬ߕߌ߯ )ߕߐ߮ ߏ߬ ߞߘߐ ߟߋ߬ ߊߙߊߓߎ߫ ߞߊ߲ ߘߐ߫ ߞߏ߫ :( ߎߡߊߙߎ߫ ) ߏ߬ ߕߊ߯ߘߊ߫ ߓߴߊ߬ ߞߊ߲߬ "ߊ߬ߓߎ" ߟߊ߫ ߓߊ߯ߙߊ ߦߙߐ ߘߐ߫ ߸ߞߌ߲߬ߘߊ ߊ߲ߕߊ ߟߊ߫ ،ߏ߬ ߣߊ߬ ߘߴߊ߬ߓߎ ߡߊߢߌ߬ߣߌ߲߬ߞߊ߫ ߞߏ ߟߎ߬ ߞߍߢߊ ߡߊ߬ ߸ߏ߬ ߞߵߊ߬ ߢߊߛߌߝߊ߫ ߡߍ߲ߞߍ߭ ،ߛߌ߬ߖߊ߲߬ߕߌ߯ ߞߵߊ߬ ߦߌ߬ߘߊ߬ ߞߏ߫ : (ߡߌߕߌߋ) ߖߘߍ߬ ߝߊ߲߭ ߞߊ߫ ߝߌ߬ߛߊ߬ ߘߏ߬ߣߌ߲߬ ߕߊ ߘߌ߫ ߟߐߝߍ ߢߊߝߍ߬ ،ߞߏ߫ ߓߊߏ߬ ߊ߬ ߞߊߟߌߡߊ߲߫ ߠߋ߬ ߡߐ߱ ߞߍߟߊ߫ ߘߍߟߍߒߞߊ߲ ߣߌ߫ ߣߊ߬ߡߌߣߊ߬ߜߋ߲ ߘߌ߫ ߸ߏ߬ ߘߐ߬ ߞߴߏ߬ ߞߍ߫ ߘߴߊ߬ ߘߌ߫ ߘߏ߲߯ ، "ߛߌ߬ߖߊ߲߬ߕߌ߯ "ߕߊ߯ ߘߊ߫ ߛߌ߬ߛߍ ߣߌ߫ ߥߏ߬ߙߏ ߛߊ߲߬ ߏ߬ ߘߎ߬ߛߊ߬ ߜߍ ߛߐ߰ߡߊ߬ ߸ߞߏ߫ ߞߵߏ߬ ߞߍ߫ ߓߟߏߘߏ߲߫ ߤߊߘߌߦߊ ߘߌ߫ ߸ߒ߬ߓߊ߬ (ߛߍߥߊߝߟߐ߫ ) ߞߊ߬ "ߣߘߐߟߌ ߘߊߡߌ߬ߘߊ߫ ߕߋ߲߬ ߠߋ߬ ߂߀߀߅ ߟߊ߫، ߞߣߵߊ߬ ߞߎ߲߬ߘߏ߲߬ ߂߀߁߀ ߠߊ߫.
ߊ߬ ߟߊ߫ ߞߊ߬ߙߊ߲ :
ߛߍߥߊߝߟߐ߫ ߘߎ߲߬ߓߎߦߊ߫ ߞߊ߬ ߒߞߏ ߟߋ߫ ߘߞߋ߬߸ߊ߬ ߡߊ߫ ߛߓߍߟߌ߫ ߜߘߍ߫ ߛߌ߫ ߟߐ߲߫ ߝߏ߫ "ߒߞߏ" ߘߐߙߐ߲߫. ߊ߬ ߞߊ߬ ߒߞߏ߫ ߘߞߋ ߘߊߡߌ߬ߣߊ߫ (ߞߐߣߊߞߙߌ߫ ) ߟߋ߬ ߂߀߁߅ ߟߊ߫ ߸ߞߌ߲߬ߘߊ ߟߊ߲߬ߛߣߊ߬ߦߊ߫ ߓߊ߬ߙߊߺߖ߭، ߘߋ߰ߝߊ߫ ߞߣߐߘߐߘߌ ߡߍ߲ ߞߵߊ߬ ߘߞߋ߬ ߒߞߏ ߟߊ߫ ߸ߏ߬ ߕߐ߯ ߞߏ߫ ( ߎߛߎߡߊߣߌ߬ ߛߊ߲ߜ߭ߊߙߋ߫)ߞߊ߬ ߓߐ߫ ߞߐ߬ߕߍߘߐ߫ ߞߊ߲ߞߊ߲߫ ߡߊ߬ߙߊ ߘߐ߫ (ߡߊ߲߬ߖߣߊ߬ ) ߛߌߟߊ ߟߊ߫ ، ߊ߬ߟߋ ߟߋ߬ ߞߊ߬ (ߛߍߥߊߝߟߐ߫ ) ߘߺߞߺߋ߬ ߤߊߕߍ߫ ߣߌ߫ ߞߊ߲ߡߊߛߙߋ ߟߊ߫ ߸ߊ߬ ߣߌ߫ ߞߊ߬ (ߜߍߺߢߺߟߺߋ) ߣߌ߫ (ߛߐ߬ߺߟߺߐ) ߘߴߊ߬ ߡߊ߬ ߂߀߁߆ߟߊߓߊ߲ ߠߊ߫ ،ߞߴߊ߬ ߞߎߟߎ߲ߖߋ߫ ߘߏ߲߯. ߏ߬ ߟߋ ߞߐ߫ ߸ߛߍߥߊߝߟߐ߫ ߣߴߊ߬ ߟߊ߫ ߞߊ߬ߝߊ߫ ߝߌ߬ߟߊ ߣߊ߬ ߘߊ߫ ߓߐ߫ ߸ ߞߊ߬ ߕߊ߯ ߕߎ߲ߞߊ߲ ߠߊ߫ ، ߊ߬ ߟߊ߫ ߓߐߟߴߏ߬ ߘߐ߫ ߸ߊ߬ ߞߎ߲߬ߕߋߟߋ߲ ߓߍ߲߬ ߘߊ߫ ߖߡߊ߬ߣߊ߬ ߝߟߐ ߡߍ߲ ߡߊ߬ ߸ߏ߬ ߟߋ ߞߍ߫ ߘߊ߫ ߛߣߍ߬ߜ߭ߊ߬ߟ ߘߌ߫ ،ߊ߬ ߣߊ߬ ߘߊ߫ ߘߏ߲߬ ߦߋ߲߬( ߂߀߁߇ ) ߓߌ߲ߠߊߥߎߟߋ߲ ߕߟߋ߬ ߁߃ ߟߊ߫ ߸ߊ߬ ߣߊ߬ ߘߊ߫ ߛߊ߲߭ ߕߐ߭ ߞߍ߫ ߖߍ߯ ߓߊ߯ߙߊ ߟߊ߫ ߛߣߍ߬ߜ߭ߊ߬ߟ ߛߏ ߘߏ߫ ߟߎ߫ ߟߊ߫ ߸ ߌߞߏ߫ : ߖ߳ߎ߬ߥߊ߬ߟߏ߫ ߊ߬ ߣߌ߫ ߞߊ߬ߝߎ߲߬ߕ ߣߌ߫ ߝߎ߲ߖߎߣ. ߏ߬ ߟߋ ߓߍ߯ ߞߐ߫ ߸ ߊ߬ ߣߊ߬ ߘߊ߫ ߞߎ߲߬ߠߊ߬ߝߏߣߌ߲ ߘߏ߫ ߛߐ߬ߘߐ߲߬ ߊ߬ ߕߋߙߌ ߘߏ߫ ߟߊ߫ ߸ߡߍ߲ ߠߎ߬ ߓߘߊ߫ ߘߏ߫ ߞߍ߫ ߦߋ߲߬ ߞߘߐ߬ߡߊ߲߬ ،ߞߏ߫ ߣߴߊ߬ ߦߴߊ߬ ߝߍ߬ ߞߵߊ߬ ߟߊ߫ (ߣߘߐߟߌ ) ߕߣߐ߬ߓߐ߫ ߞߴߊ߬ ߦߋ߫ ߥߊ߫ "ߡߏߙߑߕߊ߯ߺߣߌ߲߫ " ߛߟߏߞߊ ߟߎ߬ ߓߘߊ߫ ߦߋ߲߬ ߡߍ߲ ߞߍ߫ ߊ߬ߟߎ߫ ߘߎ߲߬ߘߎ߬ߡߊ߬ ߖߡߊߣߊ ߘߌ߫ ߞߏ ߓߍ߯ ߘߐ߫ ߓߌ߬ ߸ߛߍߥߊߝߟߐ߫ ߞߙߏ߬ߡߊ߫ ߣߊ߬ ߘߊ߫ ߕߊ߯ ߛߊ߫߸ ߞߏ߬ߣߵߊ߬ ߛߋ ߦߋ߲߬ ߊ߬ ߕߊ߯ ߘߴߊ߬ ߕߘߍ߬ ߓߊ߯ߙߊ ߟߎ߬ ߦߋ߫ ߦߋ߲߬ ߝߛߊߦߌ߫ ߒ߬ߞߵߊ߬ ߓߍ߯ ߝߊ߬ߘߌ߬ߞߟߏ߬ߕߐ߬ߢߍ߬ ߓߊ߯ߙߊ ߟߋ߬ ߘߌ߫ ߸ߏ߬ ߦߋ߫ ߡߎ߲߬ ߘߌ߫ ؟ ߊ߬ ߝߟߐ ߌ ߕߍ߫ ߛߴߌ ߖߘߍ߬ ߞߊ߬ߣߌ߲߬ ߥߊߟߌߘߊ ߟߊߞߊ߬ߟߊ ߫ ߞߴߌ ߘߌ߫ ߘߤߊ߫ ߛߟߏߞߊ ߢߣߊ߫ ߝߛߍߞߘߎ߫ ߸ߏ߬ ߓߊ߯ ߞߍ߫ ߥߊߟߌߘߊ ߛߎ߯ ߎ ߛߎ߫ ߘߌ߫ ،ߊ߬ߟߎ߬ ߕߍ߫ ߛߐ߲߬ ߣߴߏ߬ ߡߊ߬ ߓߏ߲߬ ߸ߞߏ߫ ߝߴߌ ߦߋ߫ ߓߊ߯ߙߊ߫ ߊ߬ߟߎ߬ ߓߟߏ߫ ߟߋ߬ ߕߘߋ߫߹ߒ߬ߓߊ߬ ߣߴߌ ߛߐ߲߬ ߘߴߏ߬ ߡߊ߬ ߸ߌ ߘߌ߫ ߓߊ߯ߙߊ ߘߊߡߌ߬ߣߴߊ߬ߟߎ߬ ߝߍ߬ ߛߌߣߍ߲߬ ، "ߓߊ߯ߙߊ" ߏ߬ ߓߍ߲߬ߞߊ߲ ߦߋ߫ ߛߌ߱ ߛߊ߬ߓߊ ߟߋ߬ ߘߌ߫ ߕߊ߲߬ :
ߝߟߐ (߁߭) ߞߊߙߏ߫ ߟߊߓߊ߯ߙߊ: ߊߟߎ߫ ߓߊ߯ ߓߍ߲߬ ߏ߬ ߡߊ߬ ߸ߊ߬ ߦߋ߫ ߡߎ߲߬ ߞߍ߫ ߟߊ߫ ߛߍߣߍ߲߬ ؟ ߌ ߓߊ߯ ߞߊߙߏ߫ ߝߟߐ ߓߊ߯ߙߊ ߞߍ߫ ߸ߊ߬ ߘߴߏ߬ ߛߙߊ߬ ߝߛߊߦߌ߫ ، ߂߲ ߏ߬ ߕߍ߫ ߛߙߊ߬ ߟߊ߫ ߸ߏ߬ ߛߙߊ߬ߓߊ߬ߟߌ߬ߦߊ߬ߞߊ߲ ߘߐ߫ ߞߴߌ ߦߴߊ߬ ߕߏ߫ "ߞߊߙߏ" ߕߟߋ߬ ߁߅ ߟߊ߫ ߞߴߊ߬ ߘߴߊ߬ ߛߙߊ߬ ߸ߏ߬ ߟߏ߲ ߓߊ߯ ߛߋ߫߸ ߞߏ߫ ߞߊߙߏ߫ ߛߊ ߕߎ߲߯ߣߌ߲߫ ،ߞߊߙߏ ߓߊ߯ ߛߊ߬ ߏ߬ ߘߐ߫ ،ߊ߬ ߘߴߌ ߟߊ߫ ߡߣߎߡߎߣߎ߲߫ ߛߌߣߌ߲߫ ߣߌ߫ ߛߌߣߌ߲ߞߍ߲ߘߍ߫ ߝߐ߫ ߟߊ߫ ߝߎߙߙߎ߯ ߝߏ߫ ߞߊ߬ ߞߊߙߏ ߃߲ ߖߊ߲߬ߝߊ߫ ߥߟߊ߫ ߞߵߊ߬ ߓߊ߲߫ ߜߋߙߊ߫ ߸ߒ߬ߓߵߊߟߎ߫ ߕߏ߫ ߕߐ߫ ߕߋ߲߬ ߠߋ߬ ߝߴߌ ߦߋ߫ ߓߙߐߕߐ߫ ߞߊ߬ ߥߊ߫ ߝߊ߲߬ ߜߘߍ߫ ߥߟߊ߫ ߦߋ߫ ߕߏ߫ ߞߎ߲ߝߊ߲ߕߐ߫ ߛߌ ߘߐ߫ ߸ߞߊ߬ ߕߎ߬ߡߊ߬ ߛߌߦߊߡߊ߲߫ ߘߐߕߌߢߍ߲߫ ߌ ߖߍ߬ߘߍ ߡߊ߬ ߕߋ߲߬ ߝߎ߫ ،ߓߊߏ߬ ߊ߬ ߛߙߊ߬ ߕߐ߫ ߕߍ߫ ߤߊߟߵߌ ߓߊ߯ ߥߴߊ߬ ߘߌ߫ ߕߐ߲ߓߟߏߡߘߊ ߟߴߊ߬ ߕߍ߫ ߛߙߊ߬ ،ߏ߬ ߝߊ߲߭ ߖߎ߯ߡߊ߲߫ ߓߍ߫ ߕߎ߲ߞߊߙߊ߲ߒߞߋ ߡߊ߬ (ߡߏߙߑߕߊ߯ߺߣߌ߲߫ ) ߞߟߋ߫.
ߊ߬ ߝߌߟߊߣߊ߲ ( ߂߲ ) ߠߋ߬...
ߡߊ߯ߟߌ߫ ߡߙߊ߬ߓߊ߰ߘߊ
ߡߊ߯ߟߌ߫ ߡߙߊ߬ߓߊ߰ߘߊ ߦߋ߫ ߖߌ߬ߣߍ߫ ߞߎ߲߬ߠߊ߬ߛߌ߰ߟߌ ߛߙߊߛߌ߯ߟߌ ߘߏ߫ ߟߋ߬ ߘߌ߫ ߡߍ߲ ߦߋ߫ ߟߊߓߋ߫ ߕߌ߲߬ߞߎߘߎ߲ ߘߐ߫߸ ߊ߬ ߦߋ߫ ߞߊ߬ߝߏ ߞߐ߬ߘߎ߮ ߟߋ߬ ߘߐ߫ ߛߣߍ߬ߜ߭߭߭ߊߟߌ߫ ߣߌ߫ ߡߊ߬ߟߌ ߓߐߕߏ߲ ߠߎ߬ ߡߊߜߍ߲ ߘߐ߫. ߊ߬ ߘߎ߰ߓߊ ߦߋ߫ ߡߊ߯ߟߌ߫ ߛߏߞߣߐߟߊ ߟߋ߬ ߘߌ߫.
ߞߏߟߌߦߊ߫
ߞߏߟߌߦߊ߫/ߖߌ߬ߣߍ߫ ߕߋ߬ߟߋߓߋ߬ ߛߏ ߘߏ߫ ߟߋ߬߸ߓߏߝߊ߬ ߡߙߊ߬ߓߊ߰ߘߊ ߡߙߊ߬ߘߊ߬ߘߎ߯ߟߊ ߘߏ߫߸ߓߏ߬ߞߋ߫ ߕߌ߲߬ߞߎߘߎ߲߫ ߘߐ߫
ߡߊ߯ߟߌ߫ ߡߙߊ߬ߓߊ߰ߘߊ
ߡߊ߯ߟߌ߫ ߡߙߊ߬ߓߊ߰ߘߊ ߛߌ߰ߣߍ߲߫ ߦߋ߫ ߞߎߘߍ߫ ߝߘߎ߬ߓߍ߲߫ ߉߇߀߀ ߟߋ߬ ߞߊ߲߬߸ ߊ߬ ߣߴߊ߬ ߘߊ߲߬ߓߐߣߍ߲߫ ߦߋ߫ ߛߣߍ߬ߜ߭߭߭ߊߟߌ߫ ߣߌ߫ ߡߊ߬ߟߌ ߟߊ߫ ߞߐ߬ߘߎ߮ ߘߐ߫߸ ߞߎ߲ߘߙߊ߫ ߡߙߊ߬ߓߊ߰ߘߊ ߟߊ߫ ߞߐ߬ߘߎ߮ ߕߟߋ߬ߓߋ ߘߐ߫߸ ߜ߭ߊ߯ߥߊߟ ߡߙߊ߬ߓߊ߰ߘߊ ߟߊ߫ ߕߟߋ߬ߓߋ ߘߐ߫߸ ߟߊߓߋ߫ ߣߌ߫ ߟߋ߯ߟߎߡߊ߫ ߡߙߊ߬ߓߊ߰ߘߊ ߟߎ߬ ߟߊ߫ ߥߙߏ߬ߘߎ߮ ߘߐ߫߸ ߊ߬ ߣߌ߫ ߞߎ߬ߓߌ߬ߦߊ߫ ߟߊ߫ ߕߟߋ߬ߓߐ ߘߐ߫.
ߞߏߟߌߦߊ߫
ߊ߬ ߛߌ߰ߓߊ߮
ߊ߬ ߛߌ߰ߓߊ߮ ߕߎ߲߬ ߦߋ߫ ߡߐ߰ ߃߈ ߂߂߁ ߟߋ߬ ߘߌ߫߸ߡߐ߰ߡߊ߬ߘߊ߲߫ ߞߎ߲߰ߠߊ߬ߛߌ߰ߡߊ  ߡߍ߲ ߞߍ߫ ߘߊ߫ ߂߀߁߄ ߟߊ߫߸ߊ߬  ߡߐ߱ ߕߎ߲߬ ߃߅ ߇߃߇ ߠߋ߬ ߘߌ߫.
ߡߊ߯ߟߌ߫ ߡߙߊ߬ߓߊ߰ߘߊ
ߞߎ߲߬ߠߊ߬ߛߌ߰ߟߌ ߛߙߊߛߌ߯ߟߌ
ߡߊ߯ߟߌ߫ ߡߙߊ߬ߓߊ߰ߘߊ ߛߙߊߛߌ߰ߣߍ߲߫ ߦߋ߫ ߡߙߊ߬ߘߊ߰ߘߎ߰ߟߊ߫ ߁߄ ߠߋ߬ ߘߌ߫: ߡߊ߯ߟߌ߫ ߛߏߞߣߐߟߊ߸ ߓߟߊߞߌ߫߸ ߘߐ߲ߜ߭ߐ߬ߟ ߛߌߜ߭ߐ߲߬߸ ߘߎߜ߭ߎ߲ߕߎߣߌ߫߸ ߝߜ߭ߎ߫߸ ߜ߭ߊ߯ߦߊ߫߸ ߤߌߘߦߊߕߎ߬߸ ߟߓߋߞߙߋ߫߸ ߡߊ߬ߘߌߣߊ߬ ߥߏ߯ߙߊ߫߸ ߛߊߟߊ߲ߓߊ߲ߘߍ߬߸ ߕߋߟߌ߬ߙߋ߫߸ ߕߎ߯ߓߊ߫߸ ߦߍ߲ߓߍߙߍ߲߫߸ ߊ߬ ߣߌ߫ ߓߊߘߜ߭ߎ߬ߟߊ߫.
ߞߎ߲߬ߠߊ߬ߛߌ߰ߟߊ ߟߎ߬ ߛߙߍߘߍ ߞߵߊ߬ ߕߊ߬ ߁߉߅߈ ߡߊ߬
thumb|ߡߊ߯ߟߌ߫ ߡߙߊ߬ߓߊ߰ߘߊ ߡߊ߬ߡߙߊ߬ߟߌ ߓߏ߲ thumb|ߝߙߊ߬ ߘߐߓߍ߲߬ߣߍ߲ ߘߏ߫
ߘߎ߰ߘߐ߬ߛߓߍ ߣߌ߫ ߞߊߙߊ߲ߞߊߙߊ߲
thumb|ߕߋߟߌߙߋ߬ ߕߏ߯ߘߊߣߍ߲߫ ߜߋ߲߬ߞߋߟߋ߲ ߘߏ߫
ߡߙߊ߬ߓߊ߰ߘߊ ߞߐ߲߬ߞߍ ߟߎ߬ ߕߟߊߣߍ߲߫ ߦߋ߫ ߛߌ߰ ߝߌ߬ߟߊ߫ ߟߋ߬ ߘߌ߫:
ߘߎ߰ߓߊ߬ ߞߣߐ߬ߟߊ
thumb|ߡߊ߯ߟߌ߫ ߝߏߣߌ߲ߞߋ߫ ߓߏ߲ thumb|ߡߊ߯ߟߌ߫ ߣߌ߫ ߘߎ߰ߓߊ ߕߐ߭ ߟߎ߬ ߕߍ߯ߟߊ ߝߏ߬ߣߊ߲
ߛߌ߰ߓߊ߰ߓߙߍ߬ߟߐ߲
ߡߊ߯ߟߌ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߂߄߂߂߈߀ ߠߋ߬ ߡߊ߬ ߂߀߀߅ ߟߊ߫߸ ߡߍ߲ ٪߅߅ ߦߋ߫ ߡߏ߬ߛߏ ߘߌ߫ ߥߟߊ߫ ߡߐ߰ ߂߈ ߞߎߘߍ߫ ߝߘߎ߬ߓߍ߲ ߞߊ߲߬.
ߡߙߊ߬ߓߊ߰ߘߊ ߛߌ߰ߓߊ߮ ߞߍ߫ ߘߊ߫ ߡߐ߰ ߃߀߇߅߅߂ ߟߋ߬ ߘߌ߫ ߂߀߁߆ ߟߊ߫.
ߊ߬ ߛߏ߯ߙߏߣߍ߲߫ ߦߋ߫ ߛߌߦߊ ߢߌ߲߬ ߠߎ߫ ߟߋ߬ ߟߊ߫߸ ߛߙߊ߬ߞߐߟߍ߸ ߖߊ߬ߟߏ߲߬ߞߊ߸ ߊ߬ ߣߌ߫ ߝߌߟߊ ߟߎ߬ ߡߍ߲ ߠߎ߬ ߦߋ߫ ߞߟߌ߫ ߟߊ߫ ߞߏ߫ «ߕߊ߲ߜ߭ߍ߬». ߖߊ߬ߟߏ߲߬ߞߊ ߟߎ߬ ߟߋ߬ ߝߟߐ߫ ߛߌ߰ߣߍ߲߫ ߕߘߍ߬ ߦߋ߫ ߕߌ߲߬ߞߎߘߎ߲ ߘߐ߫ ߦߋ߲߬߸ ߖߊ߬ߜ߭ߊ߲߬ߞߊ ߟߎ߬ ߞߵߏ߬ ߟߎ߬ ߟߊߓߊ߬ߕߏ߬ (ߊ߬ ߦߋ߫ ߝߐ߫ ߟߊ߫ ߞߴߏ߬ ߟߎ߫ ߟߋ߬ ߕߘߍ߬ ߦߋ߫ ߟߥߊ߫ ߟߊ߫ ߞߎ߲߬ߠߊ߬ߛߌ߰ߟߊ߬ߦߊ ߟߊ߫ ߦߋ߲߬)߸ ߡߙߊ߬ߞߊ (ߛߏߣߌ߲ߒߞߋ\ߛߊ߰ߙߊ߬ߞߎߟߋ߫) ߞߵߏ߬ ߟߎ߬ ߟߊߓߊ߬ߕߏ߫߸ ߝߌߟߊ ߟߎ߬ ߟߊ߫ ߝߎ߲ߘߟߌ ߞߊ߬ ߓߐ߫ ߞߐ߬ߘߎ߮ ߘߐ߫ ߞߊ߬ ߥߙߏ߬ߘߎ߮ ߖߌߡߊߦߙߐ ߟߎ߬ ߡߊߜߍ߲߫߸ ߏ߬ ߟߋ ߞߊ߬ ߕߌ߲߬ߞߎߘߎ߲ ߞߍ߫ ߡߐ߰ߡߊ߬ߦߙߐ ߘߌ߫߸ ߞߐ߯ߟߕߊ߫ ߝߌ߬ߟߊ ߏ߬ ߟߎ߬ ߓߍ߯ ߛߌ߬ߟߡߊ߬ߦߊ߬ߣߍ߲ ߠߋ߬ ߕߘߍ߬ ߦߋ߫ ߞߘߐ߬ߡߊ߲߫߸ ߝߌߟߊ ߟߎ߬ ߟߊ߫ ߘߴߏ߬ ߟߎ߫ ߟߋ߬ ߞߊ߲߬ ߞߊ߬ ߛߌ߬ߟߡߊ߬ߦߊ߫ ߞߟߍ ߟߎ߬ ߞߍ߫. ߏ߬ ߟߋ ߞߍ߫ ߘߊ߫ ߖߊ߬ߟߏ߲߬ߞߊ ߟߎ߬ ߟߊ߫ ߝߋߝߋߟߌ ߛߊߓߎ߫ ߘߌ߫. ߝߌߟߊ ߟߎ߬ ߟߋ߬ ߦߋ߫ ߘߌ߲߬ߞߌߙߊ ߛߌߦߊ߫ ߝߊ߲߬ߞߊ߬ߡߊ ߘߌ߫ ٪߉߀ ߖߊ߬ߕߋ߬߸ ߖߊ߲߬ߟߏ߲߬ߞߊ ߟߎ߬ ߛߌߦߊߡߊ߲߫ ߦߴߊ߬ ߕߟߋ߬ߓߐ߬ߝߊ߲ ߠߋ߬ ߝߍ߬ (ߦߍ߲ߓߍߙߍ߲߫ ߡߙߊ߬ߘߊ߬ߘߎ߯ߟߊ߸ ߓߟߊߞߌ߫߸ ߊ߬ ߣߌ߫ ߛߌ߲ߜ߭ߐ߲߫)߸ ߖߊ߲߰ߞߊ ߟߎ߬ ߝߣߊ߫ ߝߎ߲ߝߎ߲ߣߍ߲߫ ߦߴߊ߬ ߝߊ߲߭ ߓߍ߯ ߟߊ߫. ߛߙߊ߬ߞߐߟߍ ߟߎ߬ ߝߣߊ߫ ߛߌߦߊߡߊ߲߫ ߦߋ߫ ߢߐ߲߮ ߠߊ߫ ߦߙߐ ߡߍ߲ ߠߎ߬ ߘߐ߫߸ ߓߊߘߜ߭ߎ߬ߟߊ߫ ߡߙߊ߬ߘߊ߬ߘߎ߯ߟߊ߸ ߊ߬ ߣߌ߫ ߦߍ߲ߓߍߙߍ߲߫ ߝߣߊ߫߸ ߞߏ߬ߣߌ߲߬ ߡߙߊ߬ߓߊ߰ߘߊ ߘߍ߬ߒ߬ߡߊ߬ ߞߊ߲ ߦߋ߫ ߝߌߟߊ߫ ߞߊ߲ ߠߋ߬ ߘߌ߫.
ߞߊ߬ߙߊ߲
thumb|ߡߊ߯ߟߌ߫ ߞߊ߬ߙߊ߲߬ߘߊ
ߡߊ߯ߟߌ߫ ߡߙߊ߬ߓߊ߰ߘߊ ߕߊ߲߬ߘߏ߬ߣߍ߲߬ߓߊ ߟߋ߬ ߦߋ߫ ߞߊ߬ ߓߍ߲߬ ߞߊ߬ߝߏ ߤߊߞߟߌߡߊ ߛߘߍߡߊ߲߫ ߠߎ߫ ߓߐ ߡߊ߬ ߡߊ߯ߟߌ߫ ߡߙߊ߬ߓߊ߰ߘߊ ߞߣߐ߫߸ ߞߏ߬ߣߌ߲߫ ߞߊ߬ߙߊ߲߬ߓߏ߲߬ ߞߏ ߘߐߓߎ߰ߣߍ߲߫ ߕߴߊ߬ ߞߣߐ߫ ߓߊߞߍ߫.
ߞߊ߬ߙߊ߲߬ ߦߙߐ ߟߎ߬ ߘߐߕߟߊߣߍ߲߫ ߦߋ߫ ߡߙߊ߬ߓߊ߰ߘߊ ߣߌ߫ ߡߙߊ߬ߘߊ߬ߘߎ߯ߟߊ ߟߎ߫ ߟߋ߬ ߞߣߐ߫. ߞߏ߲ߞߏߘߐߟߊ ߘߋߣߍ߲ ٪߈߀ ߠߎ߬ ߦߋ߫ ߛߓߍߛߎ߲ߦߓߊߟߌ ߟߎ߬ ߟߋ߬ ߘߌ߫. ߖߐ߲߬ߛߊ߫ ߞߊ߬ ߏ߬ ߛߋ߲߬ߞߘߐ߬ߡߊ߬ߕߌ߲ߕߌ߲߫߸ ߡߏ߬ߛߏ ߟߎ߬ ߟߊ߫ ߓߊ߯ߙߊ߫ ߡߞߊߙߊ߲ߧߊ߫ ߦߙߐ ߘߏ߫ ߟߎ߫ ߦߋ߫ ߦߋ߲߬ ߠߎ߬ ߘߐ߫߸ ߦߏ߫ ߘߊ߲ߠߌ߲ ߣߌ߫ ߘߓߍߟߌ߸ ߞߙߊߟߌ߸ ߊ߬ ߣߌ߫ ߞߙߊ߬ߘߏ߲ ߠߎ߫. ߓߊߟߌߞߎ߫ ߞߊߙߊ߲ߕߊ ߝߣߊ߫ ߦߋ߫ ߟߊߞߙߐ߬ߛߌ߫ ߟߴߊ߬ ߦߙߐ ߘߏ߫ ߟߎ߫ ߘߐ߫. thumb|ߡߊ߯ߟߌ߫ ߝߏߣߌ߲ߞߋ߫ ߓߏ߲ ߞߣߐߟߊ
ߡߊ߬ߞߐ߬ߙߐ߲߬ߞߐ߬ߙߐ߲ߠߌ߲
ߊ߬ ߦߙߐ߫ ߞߎ߲ߝߊ߲ߓߐߕߊ ߟߎ߬ ߟߊ߫ ߛߌߦߊߦߊ ߣߴߊ߬ ߕߊ߫߸ ߞߊ߬ ߓߍ߲߬ ߞߏ ߡߍ߲ ߠߎ߬ ߦߋ߫ ߟߎߙߊ߫ ߞߐ߲߬ߞߍ ߟߊߡߌߣߌ߲ ߘߐ߫߸ ߦߏ߫ ߝߘߊ߫ ߛߏ߯ߙߏߣߍ߲߫ ߡߊߟߐ߲ߣߍ߲ ߡߍ߲ ߕߐ߯ ߦߋ߫ ߞߏ߫ ߘߊߡ ߘߋ߬ ߡߊ߯ߟߌ߫ (ߡߊ߯ߟߌ߫ ߡߏ߬ߛߏ)߸ ߊ߬ ߣߌ߫ ߡߙߊ߬ߓߊ߰ߘߊ ߟߊ߫ ߕߐ߯ ߓߐ ߟߎ߫߸ ߏ߬ ߓߍ߯ ߣߴߊ߬ ߕߊ߫ ߊ߬ ߛߌ߰ߣߍ߲߬ ߦߋ߫ ߛߍ߬ߣߍ ߟߋ߬ ߡߊ߬. ߊ߬ ߞߏ߲ߞߏ߫ ߞߣߐߡߐ߮ ߦߋ߫ ٪߈߅ ߟߋ߬ ߘߴߊ߬ ߛߌ߰ߓߊ߮ ߘߐ߫߸ ߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߐ ߦߋ߫ ߛߍ߬ߣߍ ߟߋ߬ ߘߌ߫߸ ߓߌߦߊ߲߫ ߡߙߊ (ߞߟߏߝߋ߲ߦߊ)߸ ߛߌ߬ߦߊ߬ߞߌ߬ߦߊ߸ ߊ߬ ߣߌ߫ ߓߟߏߟߊ߫ ߓߊ߯ߙߊ ߟߎ߬.
ߥߎߢߊ߲ߓߍ߲ ߘߏ߫ ߦߋ߫ ߡߊ߯ߟߌ߫ ߡߙߊ߬ߓߊ߰ߘߊ ߘߐ߫ ߣߴߊ߬ ߦߋ߫ ߞߟߌ߫ ߟߊ߫ ߞߏ߫ ߡߊ߯ߟߌ߫ ߞߏ߲ߞߏߘߐߟߊ ߥߎߢߊ߲ߓߍ߲߸ ߥߎߢߊ߲ߓߍ ߏ߬ ߦߋ߫ ߞߎ߲߬ߠߊ߬ߛߌ߮ ߕߊ ߟߋ߬ ߘߌ߫ ߡߍ ߛߌ߲ߘߌ߫ ߂߀߀߈ ߠߊ߫. ߊ߬ߟߋ ߟߋ߬ ߦߋ߫ ߡߙߊ߬ߓߊ߰ߘߊ ߓߌ߬ߟߊ߬ߢߐ߲߰ߡߊ ߛߌߟߊ߫ ߓߊߖߎߟߞߊ߸ ߞߏ߲ߞߏߘߐߟߊ ߥߎߢߊ߲ߓߍ߲ ߟߋ߬ ߦߋ߫ ߝߙߍ߬ ߓߘߍ ߘߌ߫ ߞߊ߬ ߛߋ߫ ߞߏ߲ߞߏ߫ ߞߣߐ߫ ߡߐ߮ ߟߎ߬ ߟߊߟߐ߲ߠߌ߲߫ ߠߊ߫߸ ߞߊ߬ ߓߍ߲߬ ߞߎ߲߬ߝߌ߲ ߛߌߦߊߦߊ ߡߊ߬ ߖߡߊ߬ߣߊ ߞߣߐ߫߸ ߊ߬ ߞߟߋߞߟߋ ߟߎ߬ ߦߋ߫ ߟߊߕߊ߬ߡߌ߲߬ ߠߊ߫ ߝߊ߬ߛߏ߬ߞߊ߲ ߠߎ߬ ߟߋ߬ ߘߐ߫߸ ߛߊ߫ ߞߊ߬ ߝߊ߬ߛߏ ߟߌ߬ߤߟߊ ߟߊߛߋ߫ ߡߌ߬ߙߌ߲߬ߘߌ ߞߙߎߞߍ߬ߙߍ ߡߊ߬.
ߛߍ߬ߣߍ
ߊ߬ ߛߍ߬ߣߍ ߓߌ߲ߓߌ߲ߣߍ߲߫ ߦߋ߫ ߡߊ߬ߟߏ ߟߋ߬ ߡߊ߬߸ ߓߊ߬ߣߊ߲߬ߞߎ߸ ߝߊߣߌ߲߸ ߕߌ߬ߦߊ߸ ߞߐߙߐ߲ߘߌ߸ ߥߎߛߋ߲ (ߥߛߎ\ߥߛߏ)߸ ߛߐ߬ߛߐ߸ ߛߊ߬ߦߌ߬ߙߊ (ߕߡߊ߬ߕߋ\ߕߏ߬ߡߋߕߏ߬)߸ ߖߊ߯ߓߙߍ߸ ߊ߬ ߣߌ߫ ߣߡߊ߬ߛߊ. ߝߊ߬ߓߌߙߊߡߊ߭ (ߔߐߡ ߘߋ߫ ߕߍߙߌ) ߝߣߊ߫ ߦߵߊ߬ ߛߣߍ߬ߝߋ߲ ߠߎ ߛߙߍߘߍ ߘߐ߫. ߦߙߌ߫ ߘߋ߲ߕߊ ߟߎ߬ ߝߣߊ߫ ߕߘߎߣߍ߲߫ ߦߴߊ߬ ߦߙߐ ߘߏ߫ ߟߎ߫ ߝߣߊ߫ ߘߐ߫߸ ߦߏ߫ ߘߐ߲ߜ߭ߍ߬ߟ ߛߌߜ߭ߐ߲߬߸ ߘߎߜ߭ߎ߲ߕߎߣߌ߫߸ ߊ߬ ߣߌ߫ ߝߜ߭ߎ߫.
ߡߊ߯ߟߌ߫ ߡߙߊ߬ߓߊ߰ߘߊ ߓߌߦߊ߲ ߠߎ߬ ߦߋ߫ ߣߌ߬ߛߌ߸ ߛߊ߱߸ ߓߊ߭߸ ߊ߬ ߣߌ߫ ߛߏߞߐ߬ߣߐ ߟߎ߬ ߟߋ߬ ߘߌ߫. ߘߎ߰ߞߟߏ ߟߊ߫ ߢߌ߬ߡߊ߬ߦߊ ߣߴߊ߬ ߕߊ߫߸ ߊ߬ ߓߌߦߊ߲ ߠߎ߬ ߦߋ߫ ߡߙߊ߬ ߟߊ߫ ߜߍ߲߬ߜߍ߲߬ߠߌ߲ ߠߋ߬ ߘߐ߫߸ ߢߊߣߐ ߦߋ߫ ߟߊ߫ ߟߊ߫ ߓߌߦߊ߲ ߠߎ߬ ߟߊ߫ ߛߐ߲߬ ߝߋߝߋߟߌ ߣߌ߫ ߛߏ߲߬ߧߊ߬ߟߌ ߟߎ߬ ߢߍߛߌߟߊ߲ߢߍ ߡߊ߬.
ߓߟߏߟߊߓߊ߯ߙߊ ߣߌ߫ ߝߊ߲ߓߏ߲ ߠߎ߬
ߡߍ߲ ߟߐ߬ ߕߐ߫ ߦߋ߫ ߞߎ߬ߛߊ߲߬ߧߊ߫ ߞߏ ߟߎ߬ ߡߊ߬ߘߎ߮ ߡߊ߬߸ ߛߌ߰ߓߊ߮ ٪߁߅ ߞߵߊ߬ ߛߌ߰ ٪߂߀ ߠߊ߫߸ ߏ߬ ߟߎ߫ ߟߋ߬ ߦߴߊ߬ ߘߊߞߘߐ߫. ߞߊߙߊ߲ߞߋ ߟߎ߬߸ ߖߛߋ߬ߘߊ߲߸ ߣߌ߫ ߞߙߊ߬ߘߏ߲߬ߠߊ ߟߎ߬߸ ߘߊ߰ߟߐ߬ߟߊ ߟߎ߬ ߣߌ߫ ߣߎ߲߭ ߠߎ߬ ߣߌ߫ ߛߌ߬ߦߊ߬ߞߌ߬ߦߊ ߟߎ߬߸ ߏ߬ ߟߎ߫ ߟߋ߬ ߛߌߦߊߡߊ߲߫ ߦߋ߫ ߡߙߊ߬ߓߊ߰ߘߊ ߞߣߐ߫.
ߛߌߟߊ
thumb|ߟߊߓߋ߫ ߣߌ߫ ߡߊ߯ߟߌ߫ ߕߍ߫ ߛߌߟߊ
ߛߌߟߊ߫ ߘߋ߲ߜߋߣߍ߲߫ ߛߌ߫ ߕߍ߫ ߡߊ߯ߟߌ߫ ߡߙߊ߬ߓߊ߰ߘߊ ߘߐ߫ ߞߊ߬ߦߌ߯ ߖߌ߬ߣߍ߫ ߟߊ߫ ߘߍ߲ߖߘߍߟߦߊ ߛߐ߬ߘߐ߲߬ ߘߊ߫߸ ߟߊߓߋ߫ ߣߌ߫ ߡߊ߯ߟߌ߫ ߕߍ߫ ߛߌߟߊ ߓߘߊ߫ ߣߊ߲߬ߝߟߏ߬ߦߊ߫ ߛߋ߲߬ߧߊ߫ ߛߊ߬ߓߊ߫ ߟߋ߬ ߞߋ߬ߡߎ߬ߓߏ ߟߊ߫ ߞߏ ߘߴߊ߬ ߞߊ߲߬.
ߘߌ߲߬ߞߌߙߊ ߟߐ߲ߠߌ߲ߦߊ ߟߎ߬ ߣߌ߫ ߝߘߏ߬ߓߊ߬ ߗߍ ߟߎ߬
thumb|ߘߊߡ ߘߋ߬ ߡߊ߯ߟߌ߫ ߦߋߟߌ [[ߟߎߙߊ߫ ߞߎ߬ߙߎ|ߟߎߙߊ߫ ߞߐ߲߬ߞߍ ߞߊ߲߬ ߓߎ߲ ߕߋ߬ߣߍ߲ ߘߐ߫]]
ߡߙߊ߬ߓߊ߰ߘߊ ߞߍߦߙߐ߫ ߞߎ߲ߝߊ߲ߓߐߕߊ ߓߊߖߎߡߊ ߟߎ߬ ߟߋ߬ ߦߋ߫:
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:Category:ߖߌ߬ߣߍ߫ ߡߙߊ߬߬ߓߊ߰߰ߘߊ ߦߌߟߡߊ:Category:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:Category:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߜ߭ߎߜ߭ߏߟ ߝߏ߬ߕߏ
ߜ߭ߎߜ߭ߏߟ ߝߏ߬ߕߏ ߦߋ߫ ߖߌ߬ߦߊ߬ߓߍ߫ ߟߊ߬ߡߊ߲ߘߌ ߣߴߊ߬ ߟߊߖߍ߲ߛߍ߲߫ ߗߋߘߊ ߟߋ߬ ߘߌ߫ ߡߍ߲ ߠߊߛߓߊ߬ߕߌ߬ߣߍ߲߫ ߦߋ߫ ߜ߭ߎߜ߭ߏߟ ߓߟߏ߫. ߊ߬ ߗߊ߬ߙߌ߫ (ߟߊߥߊ߲߬ߞߊ߫ ߘߊ߫ ߂߀߁߅ ߘߓߊ߬ߓߌߟߊ ߟߋ߬ ߟߊ߫ ߞߵߊ߬ ߦߌ߬ߙߌ߲߬ߘߌ߫ ߜ߭ߎߜ߭ߏߟ+ ߡߊ߬߸ ߏ߬ ߡߍ߲ ߦߋ߫ ߥߊߟߌߘߊ ߟߊ߫ ߞߏߟߊߘߍ ߟߊ߫ ߓߌ߬ߟߊ߬ߢߐ߲߰ߡߊ߬ ߞߙߏ߬ߝߏ߬ ߞߘߐ ߘߌ߫.
ߞߵߊ߬ ߕߊ߬ ߂߀߂߁ ߥߊ߬ߛߌ߬ߥߙߊ ߕߟߋ߬ ߁߭ ߡߊ߬߸ ߊ߬ ߛߙߊ߬ߓߊߟߌߦߊ ߞߊߓߋ ߟߊ߫߸ ߖߌ߬ߦߊ߬ߓߍ߫ ߞߎߘߊ ߣߌ߫ ߞߘߐ߬ߡߊ߲߫ ߠߊߦߟߍ߬ߣߍ߲ ߠߎ߬ ߓߍ߯ ߦߋ߫ ߟߊ߬ߡߙߊ߬ߦߙߐ ߜ߭ߏ߫ ߁߅ (15 gb/go) ߛߙߊ߬ߓߊߟߌ ߞߐߘߊ߲ ߠߋ߬ ߘߐ߫ ߡߍ߲ ߣߌ߬ߣߍ߲߫ ߦߋ߫ ߜ߭ߎߜ߭ߏߟ ߗߋߘߊ ߏ߬ ߟߊߓߊ߯ߙߊߓߊ߮ ߟߎ߬ ߟߎ߬ ߕߍ߫߸ ߝߏ߫ ߜ߭ߎߜ߭ߏߟ ߔߌߞߑߛߍߟ ߡߍ߲ ߞߋߟߋ߲߫ ߔߋߛߊ߫ ߢߌ߬ߣߊ߬ߓߐ߬ߣߍ߲߫ ߦߴߏ߬ ߘߐ߫. ߛߙߊ߬ߓߊߟߌ߫ ߡߍ߲ ߝߐߣߍ߲߫ ߦߴߏ߬ ߘߌ߫ ߛߍ߲߸ ߞߐߘߊ߲߫ ߕߘߍ߬ ߕߍ߫ ߖߌ߬ߦߊ߬ߓߍ ߣߌ߫ ߖߌ߬ߦߊ߬ߖߟߎ ߡߍ߲ ߠߎ߬ ߟߊ߫ ߣߴߊ߬ߟߎ߫ ߕߘߍ߬ ߦߋ߫ ߕߊ߬ߡߌ߲߬ ߠߊ߫ ߡߋߜ߭ߊߔߌߞߛߍ߫ ߁߆ ߣߌ߫ ߁߀߈߀ߔ (16 megapixels and 1080p) ߘߐ߫߸ ߥߟߊ߫ ߞߎߡߊ߫ ߟߊߛߎߘߎ߲ߧߊ߫ ߘߐ߫ (ߝߋ߲ ߛߎ߯-ߎ-ߛߎ߫ ߥߊ߲߬ߥߊ߲ ߡߊߖߌ߰ ߘߊ߫ ߢߊ߲ߞߊ߲ ߏ߬ ߘߎ߰ߟߊ߫)߸ ߏ߬ ߓߍ߯ ߓߊ߲߫ ߘߴߊ߬ߟߋ߬ ߟߏ߲߫ ߞߋߟߋ߲ ߡߊ߬.
ߗߋߘߊ ߦߋ߫ ߖߌ߬ߦߊ߬ߓߍ ߟߎ߬ ߛߍ߯ߛߍ߯ ߟߴߊ߬ ߖߘߍ߬ ߢߍ߫ ߟߋ߬߸ ߞߊ߬ ߛߋ߫ ߢߊߞߎ߲߫ ߓߐߣߍ߲ߢߐ߲߰ߡߊ ߟߎ߬ ߝߋ߲ ߣߌ߲߫ ߞߏ ߣߌ߫ ߦߌߟߊ ߟߎ߬ ߥߟߏߡߊ߫ ߟߊ߫ ߞߵߊ߬ߟߎ߫ ߓߐ߫ ߢߐ߲߯ ߘߐ߫. ߟߊ߬ߓߊ߰ߙߊ߬ߟߊ ߘߌ߫ ߛߋ߫ ߝߋ߲ ߓߍ߯ ߢߌߣߌ߲߫ ߠߊ߫ ߟߋ߬ ߖߌ߬ߦߊ߬ߓߍ ߟߎ߫ ߘߐ߫߸ ߞߊ߬ ߝߘߊ߫ ߗߋߘߊ ߟߊ߫ ߞߐߝߟߌ߫ ߟߊߞߐߛߊ߬ߦߌ߬ߣߍ߲ ߠߎ߬ ߟߊ߫ ߦߌߟߡߊ߫ ߛߓߊ߬ ߟߎ߫ ߡߵߊ߬ ߝߊ߲߬ߓߊ ߘߐ߫: ߡߐ߱ ߟߎ߫߸ ߦߙߐ ߟߎ߬߸ ߊ߬ ߣߌ߫ ߝߋ߲ ߠߎ߬. ߜ߭ߎߜ߭ߏߟ ߝߏ߬ߕߏ ߦߋ߫ ߛߋ߫ ߟߊ߫ ߢߊߞߎ߲ ߠߎ߬ ߡߊߟߐ߲߫ ߠߊ߫ ߕߟߋ߬ߓߊ߮ ߟߊ߫ (ߡߐ߱ ߞߋߟߋ߲߫ ߞߏ߫ ߕߴߏ߬ ߘߌ߫ ߘߋ߬߸ ߓߌߦߊ߲ ߠߎ߬ ߝߣߊ߫)߸ ߕߎ߬ߡߊ߬ߘߐ߫ ߤߊߟߌ߬ ߊ߲ߘߙߏߦߌߘ ߜߋߟߋ߲ߜߋߟߋ߲ ߝߣߊ߫ ߞߍ߬, ߞߊ߬ ߡߎߣߎ߲ߢߐ߲߯ߡߊ ߟߎ߬ ߘߟߊߘߍ߰ ߞߙߎ߫ ߞߋߟߋ߲߫ ߘߌ߫ (ߏ߬ ߞߏ߬ߣߌ߲ ߦߋ߫ ߞߍ߫ ߟߊ߫ ߖߡߊ߬ߣߊ ߘߏ߫ ߟߎ߫ ߟߋ߬ ߘߐ߫ ߘߋ߬ ߞߊ߬ ߓߍ߲߬ ߘߎ߲߬ߘߎ߬ߡߊ߬ߦߊ ߞߎ߬ߙߎ߲߬ߘߎ ߡߊ߬); ߘߎ߰ߡߊ߬ߛߓߍ ߟߌ߬ߤߟߊ߬ߦߊ ߘߏ߫ (ߦߏ߫ ߋߌߝߍߟ ߣߍ߰ߢߊ߲ߛߊ߲); ߊ߬ ߣߌ߫ ߝߋ߲ ߝߌ߬ߛߌ߸ ߦߏ߫ ߡߏߦߌ߫ ߟߏ߲߸ ߟߐ߬ߟߌ߬ߝߋ߲߸ ߓߌߦߊ߲߸ ߛߎ߬ߡߊ߲߸ ߘߊ߬ߟߊ߸ ߞߢߐߞߏ߸ ߊ߬ ߣߌ߫ ߛߌߦߊߡߊ߲߫ ߜߘߍ߫.
ߕߙߏ߬ߞߏ ߟߊ߫ ߖߌ߬ߦߊ߬ߓߍ ߞߊ߬ߙߊ߲߬ߠߌ߲߫ ߖߙߎߡߎ߲ ߗߋߘߊ ߟߋ߬ ߦߴߊ߬ ߕߏ߫ ߟߊ߫ ߖߌ߬ߦߊ߬ߓߍ߫ ߞߣߐߘߐ ߟߎ߫ ߦߋ߫ ߛߋ߫ ߡߊߟߐ߲߫ ߠߊ߫߸ ߛߌ߲ߞߐ߲ߡߌߘߊ ߟߊߘߊ߲ ߊ߬ ߖߘߍ߬ߡߊ߬߸ ߖߌ߬ߦߊ߬ߓߍ߬ ߡߎߣߎ߲ߣߍ߲ ߠߎ߬ ߟߊ߫ ߣߌߡߦߊߟߌ ߞߵߊ߬ߟߎ߫ ߞߍ߫ ߖߌ߬ߦߊ߬ߓߍ߫ ߞߎ߲߬ߞߊߟߌ߲ ߘߌ߫߸ ߞߊ߬ ߛߌ߲ߞߐ߲ߡߌߘߊ ߟߎ߬ ߟߊߕߊ߬ߡߌ߲߫ ߞߏ߫ ߦߙߌߞߊ߫߸ ߊ߬ ߣߌ߫ ߞߊ߬ ߖߌ߬ߦߊ߬ߓߍ ߣߌ߫ ߖߌ߬ߦߊ߬ߖߟߎ ߟߎ߬ ߛߎ߯ߦߊ ߟߊߢߊ߬ ߂߀߁߇ ߘߓߊ߬ߕߊ ߟߊ߫߸ ߜ߭ߎߜ߭ߏߟ ߞߊ߬ ߜ߭ߎߜ߭ߏߟ ߝߏ߬ߕߏ ߟߊߞߎߘߦߊߟߌ߫ (ߟߏ߲ߘߐߦߊߟߌ߫) ߦߙߌߞߊ ߟߊ߬ߛߋ߬ߟߌ ߞߍ߫߸ ߦߏ߫ ߖߊ߲߬ߓߌ߬ߟߊ߬ߟߌ ߖߌ߬ߦߊ߬ߓߍ ߟߎ߬ ߘߐ߫߸ ߊ߬ ߣߴߊ߬ߟߎ߫ ߟߊߖߍ߲ߛߍ߲ ߘߐ߬ߛߎ߬ߟߌ (ߞߎ߲߬ߦߌ߬ߘߊ߬ߟߌ) ߟߎ߫߸ ߖߌ߬ߦߊ߬ߓߍ ߛߓߍߘߊ ߟߎ߫ ߟߊߖߍ߲ߛߍ߲ߠߌ߲ ߟߊ߬ߓߊ߰ߙߊ߬ߟߊ߫ ߝߌ߬ߟߊ ߣߌ߫ ߢߐ߲߯ ߕߍ߫߸ ߊ߬ ߣߌ߫ ߖߌ߬ߦߊ߬ߓߍ߫ ߘߐ߬ߞߏ߬ߡߊ ߟߎ߫. ߖߌ߬ߦߊ߬ߓߍ ߟߎ߬ ߘߌ߫ ߞߎ߲߬ߦߌ߬ߘߊ߬ ߊ߬ߟߎ߫ ߖߍ߬ߘߍߡߊ߬ ߞߵߊ߬ߟߎ߫ ߘߟߊߘߍ߯ߟߌ ߓߌ߲ߓߌ߲߫ ߢߊߞߎ߲ ߡߊ߬߸ ߦߙߐ ߟߎ߬ ߡߊ߬߸ ߜߋ߬ߙߋ ߡߊ߬߸ ߊ߬ ߣߌ߫ ߘߊ߲߬ߝߘߊ߬ߓߐ߫ ߜߘߍ ߟߎ߫ ߡߊ߬.
ߜ߭ߎߜ߭ߏߟ ߞߊ߬ ߦߙߊ߬ߞߌ߬ߟߌ߫ ߛߌߦߊߡߊ߲߫ ߠߎ߫ ߟߋ߬ ߓߍ߲߬ߢߐ߲߰ߦߊ߫ ߊ߬ ߟߊ߫ ߝߏ߬ߕߏ ߣߴߊ߬ ߟߊ߫ ߜ߭ߎߜ߭ߎߟ+ ߥߊ߬ߟߏ߲߬ ߕߎߡߊ ߟߊ߫ ߢߐ߲߮ ߠߊ߫ ߂߀߁߅ ߟߊ߫. ߡߊ߬ߞߕߌ߬ߟߌ ߟߎ߬ ߞߵߊ߬ ߢߌߣߌ߲߫ ߠߋ߬ ߞߏ߫ ߞߊ߬ ߢߌߣߌ߲ߠߌ߲ ߣߌ߫ ߟߥߊ߬ߟߌ߬ߟߊ߲ ߣߌ߫ ߟߊ߬ߦߟߍ߬ߟߌ߫ ߕߎߡߊ ߟߎ߬ ߕߴߊ߬ߟߎ߫ ߣߐ߬ ߘߐ߫ ߝߏ߬ߕߏ ߡߊ߬ߟߐ߲߬ߠߌ߲߫ ߗߋߘߊ ߛߋߒߞߏߟߦߊ ߟߊߞߎߘߦߊ߫ ߕߎߡߊ ߟߊ߫. ߏ߬ ߕߎ߬ߡߊ ߝߍ߬߸ ߜߎ߲߬ߘߎ߬ߢߐ߲߯ߦߊ ߝߙߋߞߋ ߝߣߊ߫ ߞߏߝߐ߫ ߘߊ߫߸ ߊ߬ ߜߋ߲ߜߋ߲߫ ߜ߭ߎߜ߭ߏߟ ߟߊ߫ ߝߊ߲ߞߊ߲ߠߌ߲ ߗߋߘߊ ߟߊߘߊ߲ ߠߊ߫ ߞߊ߬ ߓߍ߲߬ ߊ߬ ߣߌ߫ ߞߎ߲߬ߠߊ߬ߛߌ߮ ߟߊ߫ ߕߍߓߊ߯ߦߊ ߡߊ߬߸ ߊ߬ ߣߌ߫ ߕߎ߬ߡߊ߬ߘߐ߫ ߞߎ߬ߙߎ߲߬ߘߎ ߕߘߍ߬ ߦߴߊ߬ ߢߌߣߌ߲߫ ߠߊ߫ ߜ߭ߎߜ߭ߏߟ ߝߍ߬ ߞߏ߫ ߟߊ߬ߓߊ߰ߙߊ߬ߟߊ ߟߎ߬ ߦߋ߫ ߛߴߊ߬ߟߎ߫ ߟߊ߫ ߖߌ߬ߦߊ߬ߓߍ ߘߐ߬ߝߐ ߟߊߞߊ߬ߝߏ߬ߣߍ߲ ߡߊߛߐ߬ߘߐ߲߬ ߠߊ߫. ߜ߭ߎߜ߭ߏߟ ߝߏ߬ߕߏ ߦߋߣߍ߲߫ ߦߋ߫ ߟߊ߬ߓߊ߰ߙߊ߬ߟߊ ߟߎ߬ ߟߊ߫ ߟߘߊ߬ߙߏ߬ߟߌ߫ ߞߟߏߜߍߟߍ߲ ߠߋ߬ ߘߌ߫. ߊ߬ ߟߊߓߊ߯ߟߊߓߊ߮ ߛߋ߫ ߘߊ߫ ߞߋ߲߬ߥߟߎ߫ (ߡߟߌߦߏ߲߫) ߁߀߀ ߘߐ߫ ߊ߬ ߞߊߙߏ߫ ߟߏ߯ߟߎ߫ ߝߟߐ ߡߊ߬ ߸ ߞߋ߲߬ߥߟߎ߫ ߂߀߀ ߘߐ߫ ߊ߬ ߛߊ߲߬ ߞߋߟߋ߲ ߡߊ߬ ߸ ߞߋ߲߬ߥߟߎ߫ ߅߀߀ ߘߐ߫ ߊ߬ ߛߊ߲߭ ߝߌ߬ߟߊ ߡߊ߬ ߸ ߊ߬ ߣߌ߫ ߞߊ߬ ߕߊ߬ߡߌ߲߫ ߟߊ߬ߓߊ߰ߙߊ߬ߟߊ ߥߟߎ߬ߡߊ߫ (ߡߟߌߦߊߙߌ߫) ߁ ߠߊ߫ ߂߀߁߉ ߟߊ߫ ߸ ߏ߬ ߘߏ߲߬ ߞߍ߫ ߘߴߊ߬ ߟߊߘߊ߲ ߛߊ߲߬ ߣߊ߯ߣߌ߲ ߠߋ߬ ߡߊ߬. ߜ߭ߎߜ߭ߏߟ ߞߊ߬ ߘߊ߲߬ߕߍ߰ߟߌ ߞߍ߫ ߂߀߂߀ ߠߊ߫ ߞߏ߫ ߖߌ߬ߦߊ߬ߓߍ ߣߌ߫ ߖߌ߬ߦߊ߬ߖߟߎ߫ ߥߟߎ߬ߡߊ߫ ߂߈ ߠߋ߬ ߦߋ߫ ߟߊߦߟߍ߬ ߟߊ߫ ߜ߭ߎߜ߭ߏߟ ߝߏ߬ߕߏ ߞߊ߲߬ ߞߎ߲߬ߢߐ߲߮ ߞߋ߬ߟߋ߲߬ߞߋ߬ߟߋ߲߬ߠߊ ߓߍ߯ ߟߊ߫ ߸ ߊ߬ ߣߌ߫ ߝߣߊ߫ ߖߌ߬ߦߊ߬ߓߍ ߝߌ߬ߥߟߎ߫ (ߕߙߌߟߌߦߏ߲߫) ߄ ߠߎ߫ ߟߋ߬ ߟߊߡߙߊ߬ߣߍ߲߫ ߗߋߘߊ ߞߙߎߞߍ߬ߙߍ ߞߣߐ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߫
ߦߌߟߡߊ:ߛߋߒߞߏߟߊߘߐߦߊ ߦߌߟߡߊ:ߕߟߋ߬ߓߊ߰ߦߊ ߦߌߟߡߊ:ߜ߭ߎߜ߭ߏߟ ߦߌߟߡߊ:ߜ߭ߎߜ߭ߏߟ ߝߏ߬ߕߏ
ߞߎ߬ߟߌ߬ߞߙߐ߫ ߕߌ߲߬ߞߎߘߎ߲
ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߦߋ߫ ߡߊ߬ߟߌ ߕߟߋ߬ߓߋ ߕߌ߲߬ߞߎߘߎ߲ ߠߋ߬ ߘߌ߫. ߊ߬ߟߋ ߟߋ߬ ߦߋ߫ ߡߊ߬ߟߌ ߞߎ߲߬ߠߊ߬ߛߌ߰ߟߌ ߕߌ߲߬ߞߎߘߎ߲ ߝߌߟߊߣߊ߲ ߘߌ߫ ߡߍ߲ ߛߌ߰ߣߍ߲߬ ߦߋ߫ ߞߎߘߍ߫ ߝߘߎ߬߬ߓߍ߲߫ ߉߀ ߁߂߀ ߠߋ߬ ߘߌ߫߸ ߊ߬ ߞߎߓߋߘߊ ߦߋ߫ ߞߎ߬ߟߌ߬ߞߙߐ߫ ߛߏ ߟߋ߬ ߘߌ߫.
ߘߎ߰ߡߊ߬ߛߓߍ
ߘߊ߲߭ ߦߋ߫ ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߣߌ߫ ߡߏߙߌߕߊߣߌ߫ ߕߍ߫ ߞߐ߬ߘߎ߮ ߘߐ߫߸ ߊ߬ ߣߌ߫ ߖߌ߬ߣߍ߬ ߣߌ߫ ߞߊ߬ߦߋ߫ ߕߌ߲߬ߞߎߘߎ߲ ߕߍ߫ ߕߟߋ߬ߓߋ ߘߐ߫߸ ߊ߬ ߣߌ߫ ߛߌߞߊߛߏ߬ ߕߌ߲߬ߞߎߘߎ߲ ߕߍ߫ ߥߙߏ߬ߘߎ߮ ߘߐ߫߸ ߊ߬ ߣߌ߫ ߛߋߜ߭ߎ߫ ߕߍ߫ ߕߟߋ߬ߓߐ ߘߐ߫. ߡߐ߱ ߂ ߄߁߈ ߃߀߅ ߟߋ߬ ߕߘߍ߬ ߦߋ߫ ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߘߐ߫ ߂߀߀߉ ߟߊ߫. ߒߞߏߝߐߟߊ (ߡߊ߬ߣߌ߲߬ߞߊ ߣߌ߫ ߓߊ߲ߓߊߙߊ߲) ߟߎ߬ ߟߋ߬ ߞߊߛߌߦߊ߫ ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߘߐ߫ ߢߊ ߓߍ߯ ߡߊ߬߸ ߊ߬ ߣߌ߫ ߡߙߊ߬ߞߊ ߟߎ߬߸ ߊ߬ ߣߌ߫ ߓߏ߬ߛߏ ߡߍ߲ ߠߎ߬ ߦߋ߫ ߡߐ߲ߣߌ߲ ߠߊ߫ ߖߋ߬ߟߌߓߊ߬ ߞߊ߲߬. ߊ߬ ߕߌ߲߬ߞߎߘߎ߲ ߥߛߊ߬ߣߍ߲߬ ߖߌ ߟߊ߫ ߞߏߛߓߍ߫߹ ߓߊ ߟߎ߬ ߛߘߊ߫ ߘߐ߫߸ ߦߏ߫ ߖߋ߬ߟߌߓߊ߬߸ ߓߊߥߎߟߋ߲߸ ߛߊ߲ߞߊߙߊ߲ߣߌ߲߫߸ ߓߊߜߍ߸ ߓߊߣߌ߲߸ ߊ߬ ߣߌ߫ ߓߊߝߌ߲. ߕߌ߲߬ߞߎߘߎ߲ ߥߙߏ߬ߘߎ߮ ߓߊ߲ߘߊ ߦߋ߫ ߛߎ߬ߘߊ߲߬ ߓߊ߲ߘߊ ߟߋ߬ ߘߌ߫߸ ߊ߬ ߞߐ߬ߘߎ߰ߝߊ߲ (ߞߌ߬ߕߊ߬ ߣߌ߫ ߓߡߊ߬ߞߐ߫ ߖߐ߬ߟߐ߲) ߕߊ ߦߋ߫ ߛߊߤߟߌ߫ ߓߊ߲ߘߊ߫ ߖߊߙߊ߲ ߠߋ߬ ߘߌ߫. ߕߌ߲߬ߞߎߘߎ߲ ߛߏ߫ ߞߎ߲ߓߊ ߟߎ߬ ߟߋ߬ ߦߋ߫: ߞߊ߬ߕߌ߫߸ ߞߎ߬ߟߌ߬ߞߙߐ߫߸ ߞߟߏߞߊߣߌ߫߸ ߣߊ߯ߙߊ߫߸ ߓߊ߬ߣߊ߲߬ߓߊ߫߸ ߊ߬ ߣߌ߫ ߖߏ߬ߦߌߟߊ߫: ߞߵߊ߬ ߕߘߍ߬ ߛߏߓߏߟߏ߲ ߡߍ߲ ߛߌ߰ߓߊ߮ ߞߊߛߌߦߊ߫߸ ߏ߬ ߟߎ߫ ߟߋ߬ ߦߋ߫ ߞߊ߬ߟߊ߬ߓߊ߲߬ߞߘߐ߫ ߘߌ߫. ߓߊߥߎߟߋ߲ ߞߎ߲߭ ߕߎ߫ ߟߊߕߏߣߍ߲ ߠߋ߬ ߦߋ߫ ߝߌߣߊ߫ ߣߌ߫ ߞߏ߲ߜ߭ߏߛߊ߲߬ߓߜ߭ߎ߫ ߣߌ߫ ߓߊ߬ߘߌ߲ߞߏ߬ ߟߎ߬ ߛߎ߲ߞߎ߲ ߦߙߐ߫ ߟߊߕߏߣߍ߲ ߘߌ߫߸ ߞߏ߲ߞߏ߫ ߛߓߏ߬ ߓߐߣߍ߲ߢߐ߲߰ߡߊ ߟߎ߬ ߦߋ߫ ߡߍ߲ ߘߐ߫.
ߘߐ߬ߝߐ
ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߠߋ߬ ߦߋ߫ ߡߊ߲߬ߛߟߊ߬ ߦߙߌߞߊ߫ ߟߎ߫ ߞߍߦߙߐ ߘߌ߫߸ ߡߍ߲ ߠߎ߬ ߞߐ߲߬ ߘߊ߫ ߡߊ߲߬ߘߋ߲߬ ߢߍ߫: ߜ߭ߊ߰ߣߊ߫ ߡߊ߲߬ߛߊ߬ߟߊ߸ ߛߏ߬ߛߏ߫ ߡߊ߲߬ߛߊ߬ߟߊ߸ ߊ߬ ߣߌ߫ ߡߊ߲߬ߘߋ߲߫ ߡߊ߲߬ߛߊ߬ߟߊ.
ߣߊߡߎ߲
ߡߊ߬ߟߌ ߡߊ߲߬ߘߋ߲ ߓߊ߬ߘߊ (ߞߍ߬ߣߍ ߡߊ߲߬ߘߋ߫) ߦߋ߫ ߕߌ߲߬ߞߎߘߎ߲ ߘߐ߫ ߦߋ߲߬ ߠߋ. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߦߌߟߡߊ:ߡߊ߬ߟߌ߬ߓߊ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߊߝߙߌߞߌ߬
ߘߎߔߙߎ߬
ߘߎߔߙߎ߬/ߖߌ߬ߣߍ߬ ߕߋ߬ߟߋߓߋ߬ ߛߏ ߘߏ߫ ߟߋ߬߸ߓߏߝߊ߬ ߡߙߊ߬ߓߊ߰ߘߊ ߡߙߊ߬ߘߊ߬ߘߎ߯ߟߊ ߘߏ߫߸ߓߏ߬ߞߋ߫ ߕߌ߲߬ߞߎߘߎ߲߫ ߘߐ߫
ߊ߬ ߛߌ߰ߓߊ߮
ߊ߬ ߛߌ߰ߓߊ߮ ߦߋ߫ ߡߐ߰ ߂߂ ߈߉߃ߟߋ߬ ߘߌ߫ ߂߀߁߆ ߟߊ߫ ߸ߞߵߊ߬ ߕߘߍ߬ ߘߏ߲߬ ߡߐ߰ߡߊ߬ߘߊ߲߫ ߞߎ߲߰ߠߊ߬ߛߌ߰ߡߊ ߡߍ߲ ߞߍ߫ ߘߊ߫ ߂߀߁߄ ߟߊ߫߸ߊ߬ ߡߐ߱ ߕߎ߲߬ ߂߁ ߄߀߄ߠߋ߬ ߘߌ߫. ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߛߏ ߦߌߟߡߊ:ߊߝߙߌߞߌ߬ ߓߏ߲߬ߘߊ
ߌߕߍߙ ߖߌ߲߬ߓߏ߲ ߞߟߊߓߍ߲
ߌߕߍߙ ߖߌ߲߬ߓߏ߲ ߞߟߊߓߍ߲ ߏ߬ ߘߏ߲߬ ߘߴߊߡߋߙߌߞߌ߬ ߞߟߍ߬ߓߏߟߏ߲ ߠߎ߬ ߘߍ߬ߡߍ߲߬ߣߍ߲ ߥߍߤߑߡߊߗߕ ߣߊ߲߬ߕߌ߮ ߟߎ߬ ߓߟߏ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߓߊ߲߫ ߕߎߡߊ ߟߊ߫߸ ߞߊ߬ ߝߊ߬ߙߊ߲߬ߛߌ߫ ߓߘߍ߬ߓߘߍ߬ߟߌ߬ߟߊ߫ ߡߌ߬ߣߊ߬ߣߍ߲ ߠߎ߬ ߟߊ߫ ߏ߬ ߟߎ߫ ߞߊ߲߬߸ ߣߴߏ߬ ߟߎ߫ ߕߘߍ߬ ߦߋ߫ ߟߊ߬ߡߙߊ ߘߐ߫ ߥߛߎ ߟߊ߫ ߦߋ߲߬, ߣߌ߫ ߞߟߊߓߍ߲ ߞߎ߲߬ ߖߐ߲ߖߐ߲ ߕߘߍ߬ ߦߴߏ߬ ߟߎ߫ ߟߊߓߐ ߘߴߊ߬ߟߋ߬ ߖߌ߲߬ߓߏ߲ ߞߣߐ߫: ߊ߬ ߛߏ߲ߛߙߏߡߊ߫ ߘߴߊ߬ ߘߐ߫ ߏ߬ ߟߎ߬ ߣߌ߫ ߥߊߝߍ߲-ߍߛ.ߍߛ ߟߎ߫ ߟߋ߬ ߕߍ߫. ߡߍ߲ ߢߊߝߐ ߞߎ߲߬ ߖߐ߲ߖߐ߲ ߦߋ߫ ߢߌ߲߬ߧߊ߫ ߟߐ߯ߟߓߊߟߌ ߡߍ߲ ߞߍ߫ ߘߴߊ߬ߟߋ߬ ߞߟߊߓߍ߲ ߝߍ߬߸ ߞߟߊߓߍ߲ ߣߊ߬ ߘߊ߫ ߞߟߌ߫ ߏ߬ ߟߋ ߘߐ߫ ߞߏ߫ ߖߊ߯ߓߊ߫ ߞߟߍ߫ ߝߌߟߊߣߊ߲ «ߞߏ ߓߍ߯ ߘߐ߫ ߟߏ߲ߟߊ߲».
ߊ߬ ߛߊߓߎ
߁߉߄߀ ߓߊ߲߫ ߕߎߡߊ ߟߊ߫߸ ߌߕߍߙ ߖߌ߲߬ߓߏ߲ ߕߊ߬ ߘߊ߫ ߛߎߝߙߎ ߟߴߊߟߏߡߊ߲ߘߎ߯ ߞߎ߲߬ߠߊ߬ߛߌ߮ ߓߟߏ߫ ߊ߬ ߕߌ߰ ߝߊߙߊ߲ߖ߭ ߜ߭ߑߙߎߣߍ߫ ߟߎ߫ ߡߊ߬߸ ߞߊ߬ ߓߊ߲߫ ߞߵߊ߬ ߕߵߊ߬ߟߎ߬ ߓߟߏ߫ ߁߉߄߃ ߞߏ߲ߞߏߜߍ ߕߟߋ߬ ߇ ߟߊ߫ ߝߊߙߌ߲ ߞߟߍ߬ߕߌ߰ ߍߛ.ߍߛ ߐߛߑߥߊߟߘ ߔߐߤߟ ߓߟߏ߫ ߤߍ߲ߌߙߌߛ߭ ߤߌߡߑߟߍߙ ߟߊ߫ ߖߊ߬ߡߊߙߌ ߟߊ߫. ߁߉߄߃ ߞߏ߲ߞߏߘߌ߬ߓߌ ߂߅߸ ߖߌ߲߬ߓߏ߲ ߟߊߞߊ߬ ߘߊ߫ ߞߵߊ߬ ߞߍ߫ ߘߊ߯ ߡߌ߬ߘߊ߬ߣߍ߲ ߘߏ߫ ߘߌ߫ ߘߊ߯ ߞߐߡߊߓߌ߲ߓߌ߲ߣߍ߲ ߘߊߞߏ߫ ߘߌ߫߸ ߞߊ߬ ߞߍ߬ߟߍ ߞߎ߲߬ߞߏ߬ߕߐ߫ ߡߐ߬ߟߐ߲߬ߡߊ ߟߎ߬ ߟߊߥߛߎ߫ ߦߋ߲߬ ߙߍߌߛ߭ ߟߎ߫ ߢߍ߫߸ ߡߍ߲ ߠߎ߬ ߝߊ߲߬ߓߊ ߕߘߍ߬ ߦߋ߫ ߝߊ߬ߙߊ߲ߛߌ߬ߞߊ ߟߎ߬ ߘߌ߫߸ ߝߙߊߟߊߕߏߟߊ߲ߕߊ߲ߠߊ ߗ߭ߊ߲߭ ߓߙߏߕߙߊ߫ ߕߘߍ߬ ߦߴߊ߬ߟߎ߬ ߘߐ߫߸ ߊ߬ ߣߌ߫ ߞߏߕߌ߯ ߝߟߐ ߋߘߎߥߊߙߘ ߘߟߊߘߌߦߍߙ߸ ߊ߬ ߣߌ߫ ߔߏߟ ߙߋߦߑߣߏߘ (ߙߌߐߡ ߞߕߌߟߊ ߞߐ ߘߐ߫)߸ ߛߏ߬ߝߊ߬ ߥߣߊ߬ ߞߘߐ ߡߏ߬ߙߌߛ ߜ߭ߊߡߋߟߍ߲߫ (ߙߌߐߡ ߞߕߌߟߊ ߞߐ߫) ߣߌ߫ ߡߊߞߛߌߡ ߥߋߦߑߜ߭ߊ߲ߘ߸ ߞߐߞߐߣߐ߲ߠߊ߫ ߡߊ߬ߙߌ-ߊߢߍߛ ߞߊߌߟߏ߫߸ ߛ߭ߊߙߟ ߘߋ߫ ߜ߭ߏߟ ߞߘߐ߬ߡߛߏ߫߸ ߞߐߞߐߣߐ߲ߠߊ߫ ߝߑߙߊ߲ߛߏߥߊ߫ ߘߋ߬ ߟߊ߫ ߙߏߞߋ߫߸ ߊ߬ ߣߌ߫ ߝߣߊ߫ ߕߐ߰ߕߐ߰ߟߌ߬ߟߊ߫ ߟߋߐ߲ߣ ߗ߭ߎߤߏߞ.
ߟߐ߲ߠߌ߲ߦߊ ߟߎ߬ ߘߐ߫
ߤߝ߭ߌ ߡߌߕߊߟ ߛߓߊߕߐ߲߬ ߞߊ߬ ߞߟߊߓߍ߲ ߢߊߝߐ߫ ߘߐ߲߬ߞߟߌ ߘ߭ߍ߬ ߟߊߛߕ ߓߋߕߏ߬ ߘߐ߫ ߊ߬ߟߎ߬ ߟߊ߫ ߛߌ߲ߞߏ߲ߡߌߘߊ ߘ߭ߍ߬ ߟߊߛߕ ߛߑߕߊ߲ߘ ߘߐ߫߸ ߡߍ߲ ߓߌ߲ߓߌ߲ߣߍ߲߫ ߦߋ߫ ߞߟߊߓߍ߲߫ ߓߐߣߍ߲ߢߐ߲߯ߡߊ "ߤߊ߬ߙߌ߬ߖߍ߰ ߟߊߓߊ߲ ߡߊ߬".
ߕߊ߲߬ߓߊ߬ߞߎ߲߬ߘߊ߫
ߊ߬ ߛߌ߰ߓߊ߮ ߖߊ߬ߕߋߡߌ߬ߘߊ߬ߣߍ߲ ߦߋ߫ ߡߐ߰ ߇߈ ߈߀߀ ߠߋ߬ ߘߌ߫ ߂߀߀߇ ߟߊ߫.
ߘߐ߬ߝߐ
ߕߊ߲߬ߓߊ߬ߞߎ߲߬ߘߊ߫ ߛߌ߰ߣߍ߲߬ ߦߋ߫ ߟߍ߯ߟߋ߲ (ߛߍ߲) ߓߛߌߞߌ ߟߋ߬ ߘߐ߫߸ ߡߍ߲ ߛߌ߰ߓߊ߮ ߞߊߛߌߦߊ߫ ߣߍ߲߯ߞߍ߫ ߛߣߍ߬ߜ߭ߊߟߌ߫ ߕߟߋ߬ߓߐ ߘߐ߫. ߦߏ߫ ߊߝߙߌߞߌ߬ ߕߟߋ߬ߓߋ ߘߌ߲߬ߞߌߙߊ ߝߊ߲߬ߓߊ ߟߎ߬ ߦߋ߫ ߢߊ ߡߍ߲ ߸ ߓߊ߲ߘߊߘߐߝߊߟߋ߲ ߥߎ߬ߛߎ߫ ߝߌ߬ߟߊ߫ ߟߋ߬ ߦߋ߫ ߕߌ߲߬ߞߎߘߎ߲ ߘߐ߫ ߦߋ߲߬߸ ߊ߬ ߛߊ߬ߡߊ ߦߋ߫ ߞߊ߬ߙߌ߬ߝߐ ߣߌ߫ ߞߏ߲ߓߌߕߌ߮ ߟߎ߫ ߟߋ߬ ߕߍ߫, ߡߍ߲ ߛߏ߲߯ߙߏߣߍ߲߫ ߦߋ߫ ߕߙߊ ߟߊ߫ ߦߌߟߌ߲ ߠߊ߫߸ ߊ߬ ߣߌ߫ ߝߢߐߞߏߙߏ߲, ߊ߬ ߕߟߋ߬ߡߊ ߦߋ߫ ߣߍߣߍߓߊ ߣߌ߫ ߘߓߊ߬ߕߊ ߟߋ߬ ߕߍ߫. ߊ߬ ߛߌ߰ߢߐ߲߰ ߛߏ ߟߎ߬ ߦߋ߫ ߡߊ߬ߘߌߣߊ߬ ߡߊߓߎߟߋ߸ ߞߎ߲ߞߊߙߌ߫߸ ߦߙߏ߸ ߛߊ߲ߞߎߟߋ߫߸ ߛߊ߲ߓߊߖߊ߲߫߸ ߖߌߖߋߞߎ߲ߘߊ߫߸ ߊߝߌߦߊ߫ ߛߋߣߏ߸ ߛߊ߯ߙߊ߫ ߓߏߦߑߟߐ߫߸ ߊ߬ ߣߌ߫ ߞߊ߲ߘߋ߲ߢߣߊ߫.ߕߊ߲
ߛߌ߰ߓߊ߮ ߣߌ߫ ߟߐ߲ߣߌ߲ߦߊ
ߕߐ߯ߛߓߍߟߌ߫ ߟߊߓߊ߲ ߡߍ߲ ߠߎ߬ ߞߍ߫ ߘߊ߫ ߁߉߈߈ ߣߌ߫ ߂߀߀߂ ߟߎ߬ ߟߊ߫߸ ߏ߬ ߟߎ߫ ߞߵߊ߬ ߦߌ߬ߘߊ߬ ߞߏ߫ ߕߊ߲߬ߓߊ߬ߞߎ߲߬ߘߊ߫ ߓߘߊ߫ ߓߐ߫ ߡߐ߰ ߄߁ ߈߈߅ ߘߐ߫ ߞߊ߬ ߛߋ߫ ߆߇ ߅߄߃ ߘߐ߫.ߖߊ߬ߘߋ߬ߛߎ߬ߓߐ ߡߍ߲ ߞߍ߫ ߘߊ߫ ߂߀߀߇ ߟߊ߫߸ ߏ߬ ߞߵߊ߬ ߦߌ߬ߘߊ߬ ߞߏ߫ ߊ߬ ߛߌ߰ߓߊ߮ ߓߘߊ߫ ߛߋ߫ ߡߐ߰ ߇߈ ߈߀߀ ߘߐ߫. ߡߊ߬ߣߌ߲߬ߞߊ (ߒߞߏ) ߟߎ߬ ߟߋ߬ ߝߟߐ߫ ߞߵߊ߬ߟߎ߫ ߛߌ߰ ߦߋ߲߬ ߞߊ߬ߦߌ߯ ߡߊ߲߬ߘߋ߲ ߡߊ߲߬ߛߊ߬ߟߊ ߕߋ߬ߟߋ ߘߐ߫߸ ߓߊ߲ߘߊߞߘߐߞߊ ߛߌߟߦߊ߫ ߘߐߝߛߊ߬ߣߍ߲ ߠߊ߫ ߝߌߟߊ߫ ߓߌߦߊ߲߫ ߡߙߊߟߊ ߟߎ߬ ߓߟߏ߫߸ ߥߟߐߝߐ ߛߣߍ߬ߞߍ߬ߟߊ ߟߎ߬ ߝߣߊ߫ ߣߊ߬ߟߌ ߘߊߡߌ߬ߣߊ߬ ߘߊ߫ ߝߊ߯ߘߐߞߍ߫ ߂߀߲ ߘߊߡߌߣߊ ߟߊ߫߸ ߛߣߍ߬ߜ߭ߊ߰ߟߌ߬ ߛߌߦߊ ߝߊ߲߬ߓߊ ߓߍ߯ ߘߏ߫ ߦߋ߫ ߕߊ߲߬ߓߊ߬ߞߎ߲߬ߘߊ߫. ߕߊ߲߬ߓߊ߬ߞߎ߲߬ߘߊ߫ ߕߌ߲߬ߞߎߘߎ߲ ߡߊߟߐ߲ߣߍ߲ߓߊ ߟߋ߬ ߦߴߊ߬ ߟߊ߫ ߟߐ߲ߣߌ߲ߦߊ ߟߎ߬ ߞߏߛߐ߲߬߸ ߊ߬ ߣߌ߫ ߖߋ߲߬ߓߋ ߣߌ߫ ߘߐ߲߭ ߠߎ߬. ߖߋ߲߬ߓߋ߬ ߞߙߊߡߐ ߏ߬ ߟߎ߫ ߘߏ߫ ߟߎ߫ ߦߋ߫ ߓߐ߫ ߟߊ߫ ߡߊ߬ߟߌ ߟߊ߫ ߟߋ߬ ߛߋߜ߭ߎ߫߸ ߏ߬ ߟߎ߫ ߛߋ߫ ߘߊ߫ ߕߊ߲߬ߓߊ߬ߞߎ߲߬ߘߊ߫ ߁߉߀߀ ߕߟߊ ߟߋ߬ ߟߊ߫߸ ߏ߬ ߟߎ߫ ߣߊ߬ߕߐ ߣߊ߬ ߘߴߊ߬ߟߎ߫ ߟߊ߫ ߘߐ߬ߝߐ ߘߴߊ߬ߟߎ߬ ߓߟߏ߫߸ ߊ߬ߟߎ߬ ߟߐ߲ߕߊ߸ ߊ߬ ߣߌ߫ ߖߋ߲߬ߓߋ ߜߎ߲߬ߘߎ. ߘߐ߲߬ߞߟߌ߬ߟߊ߬ߟߊ ߏ߬ ߟߎ߬ ߘߐ߫ ߡߊߟߐ߲ߣߍ߲ߓߊ ߦߋ߫ ߊߓߎߓߊߞߊߙ ߖߊ߬ߞߌ߬ߕߋ߫ ߟߋ߬ ߘߌ߫.
ߣߊߡߎ߲
ߦߏ߫ ߛߣߍ߬ߜ߭ߊߟߌ߫ ߘߌ߲߬ߞߌߙߊ ߝߊ߲߬ߓߊ ߓߍ߯ ߦߋ߫ ߢߊ ߡߍ߲߸ ߕߊ߲߬ߓߊ߬ߞߎ߲߬ߘߊ߫ ߛߌ߰ߓߊ߮ ߝߊ߲߬ߓߊ ߦߋ߫ ߖߘߍ߬ߞߟߏ߬ߓߊ߮ ߟߎ߫ ߟߋ߬ ߘߌ߫. ߏ߬ ߟߎ߫ ߝߊ߲߬ߓߊ ߦߋ߫ ߥߟߐߝߐ ߟߎ߬ ߟߋ߬ ߘߌ߫ ߞߊ߬ ߓߐ߫ ߕߌߙ ߕߌ߲߬ߞߎߘߎ߲ ߘߐ߫߸ ߏ߬ ߟߎ߫ ߓߘߴߊ߬ߟߎ߬ ߟߌߟߌ߲ߖߌ߰ ߛߎ߯ߝߌ߫ ߡߏߙߌߦߊ ߘߐ߫߸ ߏ߬ ߟߎ߫ ߡߍ߲ ߠߎ߬ ߟߊ߫ ߣߊߡߎ߲ ߥߢߊ ߦߋ߫ ߘߊ߯ߡߊߞߍ ߘߌ߫ ߞߏ߲ߞߏ ߞߣߐ߫߸ ߏ߬ ߟߎ߫ ߞߵߊ߬ߟߎ߬ ߘߊ߯ߡߊߞߍ߫ ߝߊ߯ߘߐߞߍ߫ ߂߀߲ ߠߊ߫. ߙߐ߭ߡߎ߲߬ ߝߓߊ߬ߟߞߊ߬ߦߊ ߘߏ߫ ߟߎ߫ ߦߋ߫ ߕߊ߲߬ߓߊ߬ߞߎ߲߬ߘߊ߫߸ ߞߏ߬ߣߵߏ߬ ߟߎ߫ ߦߋ߫ ߛߌ߰ߓߊ߮ %߁.߈ ߠߋ߬ ߘߌ߫ ߙߐ߭ߡߎ߲߬ ߝߓߊ߬ߟߊ߬ߞߊ ߘߌ߫.
ߖߌ߰ߣߌ߬ߦߟߍ ߕߊ߲ߓߊ߲
thumb|ߛߌ߬ߛߌ߬ߞߎ߬ߟߎ߲߬ ߘߊ߲ ߂00߉ ߛߌ߬ߛߌ߬ߞߎߟߎ߲ ߘߊ߲߸ ߂߀߀߉ ߟߊ߫. ߘߝߐ߬ߦߊ߬ߟߌ߬ ߓߟߏߡߊ߬߸ ߕߊ߲߬ߓߊ߬ߞߎ߲߬ߘߊ߫ ߛߌ߰ ߘߊߡߌ߬ߣߊ߬ ߘߊ߫ ߛߏߣߍ߲ ߘߏ߫ ߟߋ߬ ߡߊ߬ ߘߊ߬ߞߊ߯ߙߎ߫ ߣߌ߫ ߓߡߊ߬ߞߐ߬ ߕߍ߫ ߣߍ߰ߛߌߟߊ ߖߐ߬ߟߐ߲ ߝߍ߬߸ ߏ߬ ߡߍ߲ ߟߐ߬ ߘߊ߫ ߞߐ߲ߛߐ߲ߧߊߟߌ ߕߎ߬ߡߊ ߟߊ߫ ߤߊ߲߯ ߓߌ߬ ߊ߬ ߦߋ߫ ߟߊߓߞߊߙߊ߫ ߟߊ߫ ߡߎߣߎ߲߬߸ ߞߏ߬ߣߌ߲߬ ߊ߬ ߞߣߐ߫ ߕߊ߯ߡߊߘߋ߲ ߡߊ߲ߛߌߦߊ߫. ߓߏߟߏ߲ߝߘߊ ߘߏ߫ ߝߘߊߞߏ ߓߘߊ߫ ߝߐ߫ ߞߊ߬ ߥߊ߫ ߞߋ߬ߘߜ߭ߎ߫. ߊ߬ ߛߏ ߛߌ߰ߣߍ߲߬ ߦߋ߫ ߝߊ߬ߛߏ߬ߟߊ߬ߞߊ ߛߌߟߊ߫ ߁߭ ߣߴߊ߬ ߛ߇߲ ߠߎ߫ ߟߋ߬ ߝߍ߬. ߞߊ߬ ߓߍ߲߬ ߊ߬ ߦߋ߫ ߛߊߤߟߌ ߘߐߛߊ߲߬ ߛߌߟߊ ߘߊߜߟߏ ߟߋ߬ ߟߊ߫߸ ߊ߬ߟߋ ߟߋ߬ ߦߋ߫ ߛߏ ߣߝߊ߬ߡߊ ߘߌ߫ ߞߊ߰ߦߋ ߕߌ߲߬ߞߎߘߎ߲ ߡߍ߲ ߦߋ߫ ߡߊ߬ߟߌ ߘߐ߫߸ ߊ߬ ߣߌ߫ ߛߣߍ߬ߜ߭ߊ߰ߟߌ߬ ߞߐ߰ߖߌ߬ߘߊ߬ ߟߊ߫ ߛߏ (ߘߊ߬ߞߊ߰ߙߎ߬߸ ߗߍߛ߸ ߊ߬ ߣߌ߫ ߛߍ߲ߕ-ߟߎߥߌ߫) ߟߎ߫ ߕߍ ߖߌ߰ߣߌ߬ߦߟߍ ߕߊ߲ߓߊ߲ ߘߐ߫߸ ߊ߬ ߣߴߊ߬ߟߋ ߟߋ߬ ߦߋ߫ ߖߡߊ߬ߣߊ ߝߌ߬ߟߊ ߏ߬ ߟߎ߫ ߕߍ ߦߙߐ߫ ߜߝߐ߬ߣߍ߲ ߘߌ߫ ߡߐ߱ ߟߊ߫. ߕߟߋ߬ߓߐ ߣߌ߫ ߕߟߋ߬ߓߋ ߛߌߟߊߖߟߎ ߣߌ߲߬ ߢߊ߬ߕߣߐ ߓߏ߲߬ߓߊ߬ߓߊ ߟߋ߬ ߦߋ߫ ߛߣߍ߬ߜ߭ߊ߯ߟߌ߫߸ ߘߊ߬ߞߊ߯ߙߎ߫ ߣߌ߫ ߞߛߊߡߊߛ ߕߍ߫߸ ߏ߬ ߡߍ߲ ߠߊߞߋ߲߬ߛߎ߲߬ߣߍ߲߬ ߦߋ߫ ߜ߭ߊ߲ߓߌ߫ ߓߟߏ߫ .ߟߊ߬ߕߍ߰ߟߊ߲ (ߝߋ߰ߙߌ) ߡߍ߲ ߦߋ߫ ߓߐߕߏ߲ ߠߊ߫߸ ߊ߬ ߣߌ߫ ߖߡߊ߬ߣߊ߬ ߜߘߍ߫ ߟߊ߬ߕߊߡߌ߲ ߜߟߍ߬ߦߊ ߟߎ߬ ߞߏߛߐ߲߬߸ ߛߣߍ߬ߜ߭ߊ߰ߟߌ߬ߞߊ ߝߊ߲߬ߓߊ ߟߎ߬ ߦߋ߫ ߜ߭ߊ߲ߓߌ߫ ߖߊ߰ߟߋ߬ ߟߊ߫ ߞߊ߬ ߕߍ߰ߒ߬ߘߐ߬ ߛߌߟߊ߫ ߛߎߘߎ߲ ߡߟߊ߫. ߟߊ߬ߕߍ߰ߟߊ߲ ߡߍ߲ ߕߘߍ߬ ߦߋ߫ ߡߐ߰ ߡߊ߬ߘߏߣߌ߲ ߠߊ߫ ߘߊ߬ߞߊ߰ߙߎ߬ ߣߌ߫ ߖ߭ߌߜ߭ߍ߲ߛߐߙ ߟߎ߫ ߕߍ߫߸ ߏ߬ ߖߌ߰ߘߊ߫ ߖߌ ߞߘߐ߫ ߖߐ߰ߟߊ ߟߎ߬ ߘߌ߫߸ ߞߏ߬ߣߌ߲߬ ߟߊ߬ߕߍ߰ߟߊ߲߬ ߞߎߘߊ߫ ߜߘߍ߫ ߓߘߴߏ߬ ߣߐ߬ߘߐߓߌ߬ߟߊ߬߸ ߏ߬ ߘߐ߫ ߛߌߟߊ߫ ߛߏ߲߯ߓߊߕߊ ߘߏ߫ ߓߘߊ߫ ߟߊߞߊ߬ ߞߊ߬ ߓߌ߬ߟߊ߬ ߖ߭ߌߜ߭ߍ߲ߛߐߙ ߡߊ߬. ߛߌߟߊ ߡߍ߲ ߦߋ߫ ߓߐ߫ ߟߊ߫ ߘߊ߬ߞߊ߰ߙߎ߬ ߞߊ߬ ߕߊ߬ߡߌ߲߬ ߓߌ߬ߟߊ߬ ߟߊ߫ ߕߊ߲߬ߓߊ߬ߞߎ߲߬ߘߊ߫ ߝߍ߬ ߞߊ߬ ߥߊ߫ ߛߣߍ߬ߜ߭ߊ߰ߟߌ߬߸ ߏ߬ ߞߋߟߋ߲ ߠߋ߬ ߦߋ߫ ߖߡߊ߬ߣߊ ߞߣߐߟߊ ߛߌߟߊ߫ ߘߌ߫ ߕߊ߲߬ ߖߡߊ߬ߣߊ ߝߊ߲߬ ߝߌ߬ߟߊ ߟߎ߬ ߕߍ߫߸ ߊ߬ ߞߏ߬ߣߌ߲ ߘߌ߫ ߛߋ߫ ߓߍ߲߬ ߠߊ߫ ߞߊ߬ ߜ߭ߊ߲ߓߌ߫ ߘߐߛߊ߲߬ ߌߞߘߐ߫ ߞߊ߬ ߝߊ߲߬ ߘߐ ߟߊߡߌ߬ߣߊ߬. ߛߊ߲ߡߊߘߊ߲ ߘߏ߫ ߦߋ߫ ߕߊ߲߬ߓߊ߬ߞߎ߲߬ߘߊ߫߸ ߕߊ߲߬ߓߊ߬ߞߎ߲߬ߘߊ߫ ߛߊ߲ߡߊߘߊ߲߸ ߊ߬ ߘߐߓߍ߲߬ߣߍ߲߫ ߦߋ߫ ߖߡߊ߬ߣߊ ߞߣߐߟߊ ߜߊ߲ߠߌ߲ ߣߌ߫ ߡߊ߲߬ߕߏ߲߬ߕߍ߬ߦߊ ߜߊ߲ߠߌ߲ ߠߎ߬ ߟߋ߬ ߞߊ߲ߡߊ߬. ߥߍ߬ߙߍ ߘߏ߫߸ ߕߊ߲߬ߓߊ߬ߞߎ߲߬ߘߊ߫ ߕߙߐߝߍ߬.
ߛߣߍ߬ߞߍ
thumb|ߕߊ߲߬ߓߊ߬ߞߎ߲߬ߘߊ߫ ߣߛߌ߬ ߟߊ߬ߡߌ߲߬ ߦߙߐ ߘߏ߫ ߕߊ߲߬ߓߊ߬ߞߎ߲߬ߘߊ߫ ߦߋ߫ ߛߣߍ߬ߛߎߡߊ߲ ߠߎ߬ ߢߡߊߦߟߍߡߊ߲ ߕߊ߲ߓߊ߲ ߠߋ߬ ߘߌ߫߸ ߦߏ߫ ߞߋ߲߬ߘߋ (ߞߋߣߌߞߋ߭)߸ ߛߊ߬ߢߐ߸ ߢߐ߭ (ߞߊ߬ߓߊ)߸ ߊ߬ ߣߌ߫ ߞߐߙߐ߲ߘߌ߫ (ߞߐ߮ߙߌ)߸ ߏ߬ ߟߎ߬ ߓߍ߯ ߦߋ߫ ߛߣߍ߬ ߟߊ߫ ߕߊ߲߬ߓߊ߬ߞߎ߲߬ߘߊ߫ ߕߌ߲߬ߞߎߘߎ߲ ߟߍ߯ߟߋ߲߫ ߓߛߌߞߌ ߟߎ߬ ߘߐ߫. ߛߏߘߋߝߌߕߍߞߛ ߦߋ߫ ߞߐߙߐ߲ߘߌ (ߞߐ߯ߙߌ) ߡߊߦߟߍ߬ߡߊ߲߬ ߝߊ߲ߓߏ߲ ߠߊߓߊ߯ߙߊ߫ ߟߊ߫ ߛߏ ߞߣߐ߫.
ߘߐ߬ߝߐ
ߞߍ߫ ߊ߬ ߞߊ߬ߟߊߡߊ߬ ߞߏߛߓߍ߫ ߡߎߣߎ߲߬ ߞߏ߫ ߕߍߕߍ߮ ߣߌ߲߬ ߕߍ߫ ߞߎߡߊ߫ ߟߊ߫ ߞߏ߫ ߓߐߛߎ߲߫ ߛߌ߫ ߕߍ߫ ߞߎߡߊ ߣߌ߲߬ ߠߊ߫. ߕߊ߲߬ߓߊ߬ߞߎ߲߬ߘߊ߫ ߦߋ߫ ߡߊ߲ߘߋ߲߬ߞߊ ߟߎ߬ ߟߊ߫ ߛߏ߫ ߟߊߓߐߣߍ߲߫ ߠߋ߬ ߦߋ߫ ߕߊ߲߬ߓߊ߬ߞߎ߲߬ߘߊ߫ ߘߌ߫߸ ߡߍ߲ ߞߘߐ ߦߋ߫ ߕߊ߲߬ߓߊ߬ ߓߘߊ ߘߌ߫ ߡߊ߲߬ߘߋ߲߫ ߕߟߋ߬ߓߋ߬ ߖߡߊߣߊ ߟߎ߬ ߟߊ߫ ߝߐߟߌ ߘߐ߫. ߛߏ߫ ߞߣߐߟߊ ߕߘߍ߬ ߦߋ߫ ߖߊ߬ߥߏ ߟߋ߬ ߟߊ߫ ߕߎ߬ߓߊ߬ߓߎ߬ ߕߟߋ ߘߊߡߌ߬ߣߊ߬ ߕߎߡߊ ߟߊ߫. ߣߍ߰ߛߌߟߊ ߞߏߛߐ߲߬߸ ߛߙߋߙߋ ߟߎ߬ ߣߌ߫ ߥߟߐߝߐ ߟߎ߬ ߣߊ߬ ߘߴߊ߬ߟߎ߬ ߡߊߞߍ߫ ߛߏ ߞߣߐ߫ ߦߋ߲߬߸ ߏ߬ ߟߎ߫ ߡߍ߲ ߠߎ߬ ߕߘߍ߬ ߦߋ߫ ߘߎ߱ ߛߣߍ߬ߕߊ߬ ߢߌߣߌ߲ ߞߊ߲߬߸ ߏ߬ ߞߍ߫ ߕߌ߲߬ߞߎߘߎ߲ ߛߣߍ߬ߞߍ ߟߊߥߙߊ߬ ߘߊ߫. ߝߊ߬ߙߊ߲߬ߛߌ߫ ߟߊ߫ ߞߐ߲ߛߐ߲ߧߊߟߌ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߛߏߞߣߐߟߊ ߞߍ߫ ߖߌ߰ߣߌ߬ߦߟߍ ߕߊ߲ߓߊ߲ ߘߌ߫߸ ߊ߬ ߣߌ߫ ߓߏ߲߫ ߢߣߊߡߊ߫ ߘߏ߫ ߟߎ߫߸ ߛߌ߬ߛߌ߬ߞߎ߬ߟߎ߲߬ ߘߊ߲߸ ߊ߬ ߣߌ߫ ߘߏ߫ ߜߘߍ߫ ߟߎ߫.
ߞߎ߲߬ߠߊ߬ߛߌ߰ߟߌ
ߕߊ߲߬ߓߊ߬ߞߎ߲߬ߘߊ߫ ߟߋ߬ ߦߋ߫ ߕߊ߲߬ߓߊ߬ߞߎ߲߬ߘߊ߫ ߕߌ߲߬ߞߎߘߎ߲ ߞߎߓߋߘߊ ߘߌ߫ (ߞߎ߲߬ߠߊ߬ߛߌ߰ߟߌ ߕߌ߲߬ߞߎߘߎ߲ ߛߓߊ߬ ߦߴߏ߬ ߡߍ߲ ߘߐ߫) ߞߵߏ߬ ߓߍ߯ ߟߊ߫ ߕߊ߲߬ߓߊ߬ߞߎ߲߬ߘߊ߫ ߕߌ߲߬ߞߎߘߎ߲ ߖߍ߬ߘߍ ߞߊ߲߬. ߛߎߕߌ ߕߎ߬ߙߋ ߟߋ߬ ߦߋ߫ ߕߊ߲߬ߓߊ߬ߞߎ߲߬ߘߊ߫ ߘߎ߰ߡߌ߰ߦߊ (ߡߍߙߌ) ߟߊ߫ ߕߊ߲߬߸ ߊ߬ ߦߋ߫ ߊߓߑߘߎ߫ ߖߎߝ ߕߟߋ ߞߏߕߌ߯ ߞߘߐ ߘߏ߫ ߟߋ߬ ߘߌ߫߸ ߊ߬ ߣߴߊ߬ߟߋ ߟߋ߬ ߦߋ߫ ߓߘߍ߬ߓߘߍ߬ߟߌ߬ ߞߙߎߞߊ߫ ߘߍ߰ߟߐ߲߬ߘߐ߬ߦߊ  ߜߍߞߟߐ ߞߙߎߞߊ ߜߘߌ ߛߌ߰ߓߊ߮ ߘߌ߫߸ ߞߙߎߞߊ ߏ߬ ߞߊ߬ ߛߌ߰ߝߋ߲߬ ߞߋߟߋ߲ ߠߋ߬ ߛߐ߬ߘߐ߲߬ ߝߊ߬ߛߏ߬ ߜߙߊ ߟߊ߫߸ ߊ߬ ߟߊ߫ ߓߘߍ߬ߓߘߍ߬ߟߌ ߝߊ߲ ߦߋ߫ ߕߊ߲߬ߓߊ߬ߞߎ߲߬ߘߊ߫ ߟߋ߬ ߘߌ߫.
ߓߟߐߟߐ ߞߍߦߙߐ
thumb|[[ߢߞߏߟߏߞߏߓߊ߫|ߢߞߏߟߏߞߏߓߊ߫ ߝߊ߬߬߬߬ߛߏ߬ߟߊ߬ߞߊ ߕߎ߫ ߟߊߕߏߣߍ߲ ]] ߢߏߞߟߏߞߏߓߊ߫ ߝߊ߬ߛߏ߬ߟߊ߬ߞߊ ߕߎߟߊߛߌ߰ߣߍ߲ ߦߋ߫ ߕߊ߲߬ߓߊ߬ߞߎ߲߬ߘߊ߫ ߥߙߏ߬ߘߎ߮ ߟߋ߬ ߘߐ߫ ߌߞߘߐ߫߸ ߊ߬ ߟߊߕߏߣߍ߲߫ ߦߋ߫ ߞߏ߲ߞߏ ߛߏ߬ߓߏ ߟߎ߬ ߟߋ߬ ߦߋ߫. ߖߌ߬ߦߊ߬ߓߏ߲ ߡߍ߲ ߦߋ߫ ߛߌ߬ߛߌ߬ߞߎ߬ߟߎ߲߬ ߘߊ߲ ߠߊ߫߸ ߊ߬ ߣߌ߫ ߓߏ߲ ߡߍ߲ ߠߎ߬ ߟߐ߬ߣߍ߲߫ ߕߎ߬ߓߊ߬ߓߎ߬ ߕߟߋ ߘߐ߫ ߡߙߊ߬ߓߊ߰ߘߊ߮ ߟߊ߫ ߦߋ߲߬߸ ߏ߬ ߟߎ߬ ߕߐ߮ ߛߙߍߘߍߦߊ߫ ߘߊ߫ ߛߣߍ߬ߜ߭ߊߟߌ߫ ߝߙߎߕߎ߫ ߘߝߐ߬ߡߊ ߟߎ߬ ߘߐ߫
ߛߏ ߓߊߘߋ߲ߡߊ
. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߕߊ߲߬ߓߊ߬ߞߎ߲߬ߘߊ߫ ߕߌ߲߬ߞߎߘߎ߲ ߦߌߟߡߊ:ߛߣߍߜ߭ߊ߯ߟߌ߫ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߊߝߙߌߞߌ߬
ߝߙߊߣߊ߫ ߕߌ߲߬ߞߎߘߎ߲
ߘߎ߰ߡߊ߬ߛߓߍ
ߓߐߕߏ߲ ߦߋ߫ ߝߙߊߣߊ߫ ߕߌ߲߬ߞߎߘߎ߲ ߣߌ߫ ߖߡߊ߬ߣߊ߫ ߝߌ߬ߟߊ߬ ߟߋ߬ ߕߍ߫߸ ߡߊ߬ߟߌ߬ߓߊ ߦߴߊ߬ ߞߐ߬ߘߎ߮ ߘߐ߫߸ ߛߙߊ߬ߟߏ߲߫ ߦߴߊ߬ ߥߙߏ߬ߘߎ߮ ߘߐ߫. ߊ߬ ߣߌ߫ ߕߌ߲߬ߞߎߘߎ߲߫ ߄ ߠߎ߫߸ ߡߊ߯ߡߎ߲߫ ߕߌ߲߬ߞߎߘߎ߲ ߣߌ߫ ߟߊߓߋ߫ ߕߌ߲߬ߞߎߘߎ߲ ߠߎ߬ ߦߴߊ߬ ߕߟߋ߬ߓߋ ߘߐ߫߸ ߞߊ߲ߞߊ߲߫ ߕߌ߲߬ߞߎߘߎ߲ ߦߴߊ߬ ߕߟߋ߬ߓߐ ߘߐ߫߸ ߊ߬ ߣߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߦߴߊ߬ ߕߟߋ߬ߓߐ ߥߙߏ߬ߘߎ߮ ߘߐ߫.
ߞߊ߬ߡߊ߯ߟ ߡߊߙߌߥߊ߫
ߡߊߙߌߥߊ߫ ߞߊ߬ߡߊ߯ߟ/(ߞߊ߬ߡߊ߯ߟ ߡߊߙߌߥߊ߫)ߟߌߓߊ߲߫ ߝߐ߰ߓߍ߬ߦߊ߬ߟߊ ߘߏ߫߫ ߟߋ߬،ߡߍ߲ ߞߴߊ߬ ߛߓߍ߫ ߁߉߄߉ ߝߍ߬ ߞߏ߫ ߝߘߊ߬ߝߌ߲߬ ߞߊ߲ ߕߍ߫ ߛߓߍ߫ ߟߊ߫߸ߊ߬ߟߎ߬ ߘߏ߲߬ ߕߴߊ߬  ߝߍ߬ ߞߵߊ߬ ߛߓߍ߫߸ߞߴߊ߬ ߦߌ߬ߘߊ߫ ߞߏ߫ ߝߘߊ߬ߝߌ߲߬ߠߊ߫ ߦߙߐ ߘߏ߫ ߟߎ߫ ߓߍ߫߸ߞߴߏ߬ ߘߎ߱ ߓߍ߯ ߣߴߊ߬ ߕߊ߫ ߞߊ߲߫ ߠߋ߬،ߞߎ߬ߙߎ߲߬ߘߎ߬ ߕߴߊ߬ߟߎ߬ ߟߊ߫ ߞߊ߲ ߠߎ߫ ߟߊ߫،ߞߏ߫ ߡߍ߲ߢߐ߲߯ߠߊ ߘߊߘߝߐߟߌ߫ ߜߊ߲߯ߛߊ߲߫ ߠߋ߬،ߟߌߓߊ߲ߞߊ߫ ߣߌ߲߬ ߞߊ߫ ߓߐ߬ߘߍ߬ߓߐ ߛߎ߯ ߓߍ߯ ߟߊ߫ ߝߘߊ߬ߝߌ߲߬ߠߊ߫ ߞߊ߲ ߠߎ߬ ߞߊ߲߬߸ߏ߬ ߟߋ߫ ߞߊ߬{ߝߏߘߋ߫ ߛߟߏ߬ߡߊ߯ߣߊ߫ ߞߊ߲ߕߍ߫} ߡߙߌߦߊ ߛߋ߫ ߛߓߍߛߎ߲߫ ߛߌ߲ߘߌ߫ ߡߊ߬ ߝߘߊ߬ߝߌ߲߬ߠߊ߫ ߢߍ߫߸ߊ߬ ߘߏ߲߬ ߓߘߴߏ߬ ߞߏߖߊ߫ ߓߐ߫ ߒ߬ߠߎ߬ ߟߊ߫ ߝߋߎ߲߫، ߦߌߟߡߊ:ߘߐ߬ߝߐ ߦߌߟߡߊ:ߞߊ߬ߡߊ߯ߟ ߡߊߙߌߥߊ߫
ߡߊ߲߬ߘߋ߲߬ߓߏߙߌ߫ ߞߋߕߊ߬
ߡߊ߲߬ߘߋ߲߫ ߓߏߙߌ߫ ߞߋߕߊ߬ ߕߘߍ߬ ߦߋ߫ ߣߊߙߋ߲ߡߊ߲߰ ߞߋߕߊ߬ ߡߛߏ߬ ߛߓߊߣߊ߲ ߘߋ߲ߞߍ߫ ߞߋߟߋ߲ ߠߋ߬ ߘߌ߫߸ ߡߍ߲ ߕߎ߲߰ ߘߊ߫ ߛߏ߲߬ߖߘߊ߬ ߟߊ߫߸ ߊ߬ ߞߋߟߋ߲ ߠߋ߬ ߕߘߍ߬ ߦߴߊ߬ ߣߊ߫ ߟߊ߫߸ ߏ߬ ߟߋ ߞߵߊ߬ ߟߐ߬ ߊ߬ ߡߊߘߏ߲߬ ߠߊ߫ ߛߜ߭ߏ߬ߟߏ߲߬ ߞߐ߲ߘߍ߫ ߟߴߊ߬ ߣߊ߫ ߟߊ߫ ߛߊ߬ߦߊ ߞߐ ߘߐ߫߸ ߏ߬ ߡߍ߲ ߕߘߍ߬ ߦߴߊ߬ ߡߊߓߘߍ߬ߓߘߍ߬ ߟߴߊ߬ ߓߊ߫ ߟߊ߫ ߛߊ߬ߦߊ ߞߐ߫. ߊ߬ ߥߊ߫ ߘߊ߫ ߛߜ߭ߏ߬ߟߏ߲߫ ߣߴߊ߬ ߘߋ߲ ߠߎ߬ ߝߍ߬ ߟߋ߬ ߢߊߣߌ߲ߡߊߓߏߙߌ ߘߐ߫߸ ߊ߬ ߣߌ߫ ߞߊ߬ ߕߘߍ߬ ߡߊ߲߬ߘߋ߲߫ ߘߍ߲ߖߘߍߟߊ߫ ߞߟߍ ߓߍ߯ ߘߐ߫.
ߘߋߣߍ߲ߦߊ
ߊ߬ߟߋ ߣߊ߫ ߛߊ߬ ߘߊ߫ ߟߋ߬ ߖߏߣߊ߫߸ ߞߵߊ߬ ߕߘߍ߬ ߤߊߟߌ߬ ߊ߬ ߣߘߐߟߊ ߡߊ߫ ߛߐ߬ߘߐ߲߬ ߡߎߣߎ߲߬. ߞߊ߬ ߓߍ߲߬ ߛߊ߬ߛߎߡߊ߬ ߓߙߋߕߋ߫ ߟߊ߫ ߘߊ߲߬ߠߊ߬ߕߊߡߌ߲ ߣߴߊ߬ ߟߊ߫ ߞߘߊ߬ߜߟߍ߬ߦߊ ߡߊ߬߸ ߊ߬ߟߋ ߡߐ߬ ߘߊ߫ ߛߏ߰ߟߏ߲߫ ߠߋ߬ ߓߟߏ߫߸ ߝߏ߫ ߡߐ߰ ߛߘߍߡߊ߲߫ ߦߴߊ߬ ߖߌ߰ ߟߴߏ߬ ߖߍ߬ߘߍ ߘߋ߲ ߘߌ߫. ߛߏ߲߬ߖߘߊ߬ ߕߊ߯ߡߊߣߍ߲߸ ߊ߬ ߞߍ߫ ߘߴߏ߬ ߟߊ߫ ߞߙߎߞߊߘߋ߲ ߘߏ߫ ߟߋ߬ ߘߌ߫߸ ߊ߬ ߣߌ߫ ߡߍ߲ ߠߎ߬ ߕߘߍ߬ ߦߋ߫ ߝߟߍ ߞߍ߫ ߟߊ߫ ߢߐ߲߮ ߝߍ߬.
ߘߊ߲߬ߞߊ߬ߙߊ߲߬ ߕߎ߬ߡߊ߬ ߣߴߊ߬ ߣߊ߫ ߞߊ߬ ߕߙߐߦߊ ߡߍ߲ ߟߐ߬ ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߡߊ߬߸ ߊ߬ߟߋ߬ ߝߣߊ߫ ߞߵߏ߬ ߢߐ߲߰ ߠߋ߫ ߛߐ߬ߘߐ߲߫߸ ߏ߬ ߟߋ ߞߋߟߋ߲ ߞߊ߬ ߛߏ߰ߟߏ߲߬ ߝߎ߲ߘߌ߫ ߊ߬ߟߎ߬ ߘߌ߫ ߞߊ߬ ߥߊ߫ ߖߘߋߓߊ߫߸ ߕߊߓߏ߲߫߸ ߞߎ߲ߓߌ߫߸ ߊ߬ ߣߌ߫ ߡߍ߱ߡߊ߬. ߊ߬ߟߎ߬ ߦߋ߫ ߞߐߛߊ߬ߦߌ߬ ߟߊ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߍ߬ߘߍ߫ ߟߋ߬ ߊ߬ߟߎ߬ ߓߘߊ߫ ߞߍ߫ ߞߌ߬ߣߊ ߘߌ߫.
ߞߐߛߊߦߌ
ߛߏ߲߬ߖߘߊ߬ ߟߎ߬ ߛߊ߯ߘߊߣߍ߲ ߞߊ߬ ߥߴߊ߬ߟߎ߫ ߕߍ߬ߘߍ߫ ߡߍ߭ߡߊ߬߸ ߊ߬ߟߎ߬ ߞߐߛߊߦߌ ߓߌ߬ߟߊ߬ ߘߊ߫ ߞߎ߲ߓߌ߫ ߝߍ߬߸ ߒ߬ߓߊ߬ ߞߍ߬ߟߍ ߝߋ߲߫_ߋ߲_ߝߋ߲߫ ߞߍ߫ ߘߊ߫ ߛߌߟߊ ߏ߬ ߟߊ߫ ߞߊ߬ ߥߴߊ߬ ߛߌ߰ ߞߙߌߣߊ߬ ߞߟߊߓߍ߲ ߠߊ߫߸ ߡߊ߲߬ߘߋ߲߫ ߓߏߙߌ߫ ߕߘߍ߬ ߘߴߏ߬ ߓߍ߯ ߘߐ߫ ߞߐߘߍ߫.
ߊ߬ߟߎ߬ ߕߏ߫ ߘߊ߫ ߕߊߓߏ߲߫ ߡߊߜߍ߲ ߠߋ߬ ߘߐ߫߸ ߛߏ߬ߛߏߓߊ߬ߟߊ߫ ߣߌ߫ ߞߍ߬ߟߍ ߣߊ߬ ߘߴߊ߬ ߥߎ߬ߦߊ߬ ߊ߬ߟߎ߫ ߞߎ߲߬ߠߊ߬߸ ߊ߬ߟߎ߫ ߞߵߏ߬ ߟߎ߫ ߘߊ߬ߘߌ߫ ߞߵߊ߬ߟߎ߬ ߜߍ߲߫ ߞߊ߬ ߛߌߦߊߡߊ߲߫ ߡߌ߬ߘߊ߬ ߊ߬ߟߎ߫ ߘߐ߫. ߊ߬ߟߎ߬ ߛߋ ߣߍ߰ߓߏ߬ߙߌ߬ߦߊ߫ ߝߣߊ߫߸ ߛߎߡߊߥߙߏ߫ ߖߍ߬ߘߍ ߣߌ߫ ߞߟߍ߬ߓߏߟߏ߲߫ ߛߊ߬ߝߌߝߌ ߞߵߊ߬ߟߎ߫ ߞߎ߲߬ߓߍ߲߫ ߦߋ߲߬߸ ߊ߬ߟߎ߫ ߞߊ߬ ߜߊ߬ߟߏ ߟߊ߫ ߏ߬ ߟߎ߫ ߝߣߊ߫ ߞߊ߲߬ ߝߴߊ߬ߟߎ߫ ߓߏ߬ߙߌ߬ߡߊ߲߬ߕߐ ߞߐߛߊ߬ߦߌ߬ ߘߊ߫.
ߣߎ߲߬ߞߍ߬ߓߊ߫ ߞߊ߲ߕߍ߫ ߣߌ߫ ߞߍ߬ߟߍ߫ ߛߊ߬ߝߌߝߌ ߥߊ߫ ߘߴߊ߬ ߝߘߌ߫ ߊ߬ߟߎ߫ ߞߎ߲߬ߠߊ߬ ߛߎ ߘߓߌ߬ ߞߎߘߎ߲ ߘߐ߫ ߞߊ߲ߞߌߢߍ߫߸ ߒ߬ߓߊ߬ ߏ߬ ߟߋ ߝߋ߲߫ ߠߊߝߟߌ߬ߣߍ߲ ߓߍ߯ ߡߊ߫ ߓߊ߲߫ ߦߋ߫ ߟߊ߫߸ ߞߍ߬ߟߍ ߏ߬ ߘߌ߯ ߘߴߊ߬ߟߎ߫ ߟߊ߫ ߕߋ߲߬ ߝߛߊߦߌ߫߸ ߞߏ߬ߣߌ߲߬ ߊ߬ߟߎ߫ ߞߊ߬ ߕߊ ߛߎ߬ ߏ߬ ߟߎ߬ ߟߊ߫ ߝߏ߫ ߊ߬ߟߎ߫ ߖߌ߰ߕߍ߰ߓߊ߰ߕߐ ߞߐߛߊ߬ߦߌ߫ ߘߊ߫. ߊ߬ߟߎ߫ ߞߊ߬ ߕߏ߲ ߕߊ߬ ߞߊ߬ ߥߊ߫ ߓߙߊ߬ ߛߏ߬ߛߏ߬ߞߊ ߟߎ߬ ߘߐ߫ ߓߊ߲ߕߊ߲߫߸ ߞߊ߬ ߜߊ߬ߟߏ ߛߎ߮ ߓߍ߯ ߘߏ߫ ߛߘߌ߬ ߊ߬ߟߎ߫ ߞߎ߲߭ ߡߊ߬߸ ߊ߬ߟߎ߫ ߞߵߏ߬ ߟߎ߫ ߝߊ߲߬ߓߊ ߝߊ߰߸ ߓߟߏߞߏ߬ߦߌ߬ߣߍ߲߫ ߞߘߎ߬ ߞߋߟߋ߲߫߸ ߛߎߡߊߥߙߏ߫ ߖߍ߬ߘߍ ߕߘߍ߬ ߘߌ߫ ߕߏ߫ ߞߟߊߘߊ ߏ߬ ߘߐ߫. ߊ߬ߟߎ߫ ߞߐߛߊ߬ߦߌ߫ ߘߊ߫ ߛߌ߬ߓߌ߫߸ ߞߊ߬ ߥߊ߫ ߞߙߌߣߊ߬ ߞߟߊߓߍ߲ ߓߟߏߘߐߓߍ߲ ߘߊߡߌ߬ߣߊ߫ ߦߋ߲߬.
ߞߙߌߣߊ߬ ߞߟߊߓߍ߲
ߞߙߌߣߊ߬ ߞߟߊߓߍ߲ ߢߊߞߘߐ ߘߐ߫߸
ߦߟߌߡߊߛߙߋ ߟߎ߫
ߦߌߟߡߊ:ߡߊ߲߬ߘߋ߲߬ߓߏ߬ߙߌ߫ ߞߋߕߊ߬ ߦߌߟߡߊ:ߢߊߣߌ߲ߡߊߓߏߙߌ ߦߌߟߡߊ:ߕߊߓߏ߲߫ ߞߟߊߓߍ߲ ߦߌߟߡߊ:ߣߍ߰ߓߏ߬ߙߌ߬ߦߊ߫ ߞߟߊߓߍ߲ ߦߌߟߡߊ:ߞߊ߲ߞߌߢߍ߫ ߞߟߊߓߍ߲ ߦߌߟߡߊ:ߓߊ߲ߕߊ߲߫ ߞߟߊߓߍ߲ ߦߌߟߡߊ:ߞߙߌߣߊ߬ ߞߟߊߓߍ߲ ߦߌߟߡߊ:ߘߐ߬ߝߐ ߦߌߟߡߊ:ߓߘߍ߬ߓߘߍ߬ߟߌ߬ߟߊ
ߞߊ߬ߟߌ߲߬ߞߐ߫
ߞߊ߬ߟߌ߲ߞߐ߬ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߘߌ߲ߜ߭ߌߙߊߦߌ߫ ߡߙߊ߬ߓߊ߰ߘߊ ߣߌ߫ ߝߙߊߣߊ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߞߊ߬ߟߌ߲߬ߞߐ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߃߄ ߁߉߂ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߃߁ ߉߇߀ ߘߌ߫.
ߝߐߢߐ߲߯ߞߐ
ߝߐߢߐ߲߯ߞߐ ߘߏ߫ ߘߏ߲߬ ߘߊ߫ ߝߌߟߊ ߟߎ߬ ߣߌ߫ ߡߊ߬ߣߌ߲߬ߞߊ ߟߎ߬ ߕߍ߫ ߂߀߁߈ ߛߎߥߊ߲ߘߟߌ ߞߐ ߘߐ߫߸ ߡߐ߰ ߅ ߛߊ߬ ߘߊ߫ ߡߍ߲ ߘߐ߫ ߞߊ߬ ߛߌߦߊߡߊ߲߫ ߠߎ߫ ߖߐߞߌ߫߸ ߊ߬ ߣߌ߫ ߞߊ߬ ߛߏ ߟߊߝߌ߲߬.
ߞߟߏߘߋ߲ ߣߌ߫ ߦߟߌߡߊߛߙߋ
ߦߌߟߡߊ:ߘߌ߲ߜ߭ߌߙߊߦߌ߫ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߖߌ߬ߣߍ߫
ߓߏߝߊ߬
ߓߏߝߊ߬/ߖߌ߬ߣߍ߬ ߞߊ߲ߓߍ߲ ߡߙߊ߬ߓߊ߰ߘߊ ߘߏ߫ ߟߋ߬ ߘߌ߫߸ߓߏ߬ߞߋ߫ ߕߌ߲߬ߞߎߘߎ߲߫ ߘߐ߫߸ߊ߬ ߣߌ߫ ߖߌ߬ߣߍ߫ ߞߎߓߋߘߊ ߞߐߣߊߞߙߌ߫ ߕߍ߫ ߖߊ߲߬ߧߊ ߦߋ߫ ߞߎߘߍ߫ ߁߅߀ ߟߋ߬ ߘߌ߫ thumb|ߓߏߝߊ߬ alt=|center|thumb|222x222px|ߓߏߝߊ߬ ߸߂߀߀߇ ߟߊ߫ ߡߐ߱ ߃߀ ߀߀߀ ߟߋ߬ ߕߎ߲߬  ߦߴߊ߬ ߛߌ߰ߓߊ߮ ߟߋ߬ ߘߌ߫߸ߣߴߌ ߞߵߊ߬ ߣߴߊ߬ ߡߙߊ߬ߓߊ߰ߘߊ ߓߍ߯ ߟߊߘߍ߬ߣߍ߲ ߖߊ߬ߕߋ߬ߡߌߣߊ߸ߛߌ߰ߓߊ߮ ߘߌ߫ ߥߙߊ߬ ߡߐ߰ ߁ ߆߅߀߀߀ ߞߐ߫ ߘߌ߬߸ߊ߬ ߛߌ߰ߣߍ߲ ߟߌ߲ߓߊ߲߫ ߡߊ߲ߞߊ߲ ߝߍ߬
ߘߌ߯ߣߊ ߣߌ߫ ߘߐ߬ߝߐ
ߓߏߝߊ ߦߋ߫ ߘߌ߯ߣߊ߫ ߦߙߐߓߊ߫߫ ߟߋ߬ ߘߌ߫߸ߘߌ߯ߣߊ߫ ߛߓߊ ߟߋ߬ ߥߙߎߞߌߣߍ߲ ߦߋ߲߬ ߞߏߛߓߍ߫߸ߛߌ߬ߟߊ߬ߡߊ ߣߌ߫ ߌߛߊߟߞߊ ߣߌ߫ ߛߏߡߦߊ߫ ߟߎ߬߸ߛߌ߬ߟߊ߬ߡߊ ߟߎ߬ ߞߊ߬ߛߌߦߊ ߕߐ߭ ߓߍ߯ ߘߌ߫߸ߏ߬ ߞߐ߫ ߌߛߟߊߞߊ ߟߎ߬  ߌߛߟߊߞߊ ߞߊ߬ߕߏ߬ߟߌߞ ߟߎ߬ ߟߊ߫ ߓߊ߬ߕߏ߬ߓߏ߲߬ ߞߘߐߡߊ߲ߓߊ ߘߏ߫ ߦߋ߫ ߓߏߝߊ ߘߎ߱ ߞߣߐ߸߂߀߁߈ ߡߊ߬ߕߏ߬ߟߌ ߛߌ߲߬ߝߏ߲߬ߧߊ߬ߟߌ ߡߍ߲ ߞߍ߫ ߘߊ߫ ߞߊ߬ߕߏ߬ߟߌߞ ߟߎ߬ ߓߟߏ߫߸ߡߐ߱ ߂߅߀߀߀ ߟߋ߬ ߞߊ߬ ߓߐߒߡߊߟߌ ߞߍ߫ ߦߋ߲߬
ߡߙߊ߬ߘߊ߬ߘߎ߯ߟߊ ߟߎ߬
ߓߏߝߊ ߡߙߊ߬ߓߊ߰ߘߊ ߘߐߕߟߊߣߍ߲߫ ߡߙߊ߬ߘߊ߬ߘߎ߯ߟߊ ߛߋߦߌ߲߫ ߠߋ߬ ߘߌ߫.
ߓߏߝߊ߬ ߕߊ߲ߓߊ߲߫
ߘߎߔߙߎ߬
ߟߌߛߏ߫
ߡߊ߲߬ߞߎ߲߬ߕߊ߲߫
ߕߊ߬ߡߌ߬ߕߊ߫
ߕߎ߲߬ߢߌ߬ߝߌߟߌ߬
ߞߏߓߊ߬-ߕߊߕߋߡߊ߬ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߓߏߝߊ߬ ߦߌߟߡߊ:ߓߏ߬ߞߋ߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬
ߓߑߟߏߜ߭ߍߙ
ߓߑߟߏߜ߭ߍߙ ( ߊ߲߬ߜ߭ߌ߬ߟߋ߬ ߞߊ߲ ߘߐ߫ blogger) ߊ߬ ߦߋ߫ ߞߎߡߘߊ ߟߊ߫ ߖߍ߲ߛߍ߲߫ ߞߊ߲ߞߋ ߢߎߡߍߙߋ߲ߠߡߊ ߟߋ߬ ߘߌ߫، ߜ߭ߎߜ߭ߎߟ ߦߋ߫ ߡߍ߲ ߡߊߡߙߊ߬ ߟߊ߫ ߞߊ߬ߓߌ߯ ߂߀߀߃ ߟߊ߫، ߓߑߟߏߜ߭ߍߙ ߦߴߊ߬ ߟߊ߫ ߞߎߡߘߊ ߟߊߖߌ߰ߦߊ߬ ߟߊ߫ ( ߞߵߊ߬ߟߎ߬ ߟߊߡߊ߬ߙߊ ߞߊ߬ߣߌ߲) ߓߑߟߏߜ߭ߍߙ ߓߊ߯ߙߊߘߋ߲ ߠߋ߫ ߞߊ߲߬ ߣߊߟߌ߬ߡߎ߲߫ ߸ ߓߑߟߏߜ߭ߍߙ ߘߐߕ ߞߐߡ ߘߌ߫ ߸ ߏ߬ ߡߍ߲ ߦߴߊ߬ ߟߊ߫ ߟߛߊ߬ߝߏߣߊ߲ ߓߏߟߏ߲ߝߘߊ ߘߌ߫ blogspot. com ߘߌ߫، ߌߞߏߡߌ߲߬ ߸ ߟߊ߬ߓߊ߰ߙߊ߬ߟߌ߬ߟߊ ߘߌ߫ ߛߋ߫ ߊ߬ ߘߎ߲߬ߘߎ߬ߡߊ߬ ߟߛߊ߬ߝߏߣߊ߲ ߓߌ߬ߟߊ߬ ߟߴߊ߬ ߟߊ߫ ߢߊ ߡߍ߲ ߞߊ߲߬ ߸ ߞߊ߬ ߓߐ߫ ߟߛߊ߬ߝߏߣߊ߲ ߝߙߋ߬ߘߊ ߟߎ߬ ߟߊ߫.
ߓߑߟߏߜ߭ߍߙ ߘߐ߬ߝߐ
ߓߑߟߏߜ߭ߍߙ ߟߊߓߐ߫ ߞߏ߫ ߝߟߐ ߞߍ߫ ߘߊ߫ ߘߓߊ߬ߓߌߟߊ ߛߊ߲߬ ߁߉߉߉ ߟߋ߬ ߟߊ߫ ߓߊߦߑߙߊ ߟߊߓߛ (pyra labs) ߖߊ߬ߥߏ߬ߘߊ ߟߋ߬ ߓߟߏ߫ ߸ ߏ߬ ߦߴߊ߬ ߦߌ߬ߘߊ߬ ߟߊ߫ ߟߋ߬ ߞߴߊ߬ ߦߋ߫ ߞߎߡߘߊ ߟߊ߫ ߖߍ߲ߛߍ߲߫ ߞߊ߲ߞߋ ߝߟߐߝߟߐ ߟߎ߬ ߘߏ߫ ߟߋ߬ ߘߌ߫ ߓߟߐߟߐ ߘߐ߬ߝߐ ߘߐ߫. ߞߏ߲ߞߏߜߍ ߂߀߀߃ ߟߊ߫ ߸ ߓߊߦߑߙߊ ߟߊߓߛ ߖߊ߬ߥߏ߬ߘߊ ߞߵߊ߬ ߝߙߋ߬ ߜ߭ߎߜ߭ߎߟ ߡߊ߬ ߸ ߛߙߊߕߌ߫ ߟߊ߬ߥߊ߲߬ߓߊߟߌ ߘߏ߫ ߞߘߐ߫، ߜ߭ߎߜ߭ߎߟ ߞߊ߬ ߓߑߟߏߜ߭ߍߙ ߛߊ߲߭ ߡߍ߲ ߞߍ߫ ߸ ߊ߬ ߞߊ߬ ߛߋߞߏߦߊ߫ ߛߌߦߊߡߊ߲߫ ߓߌ߬ߟߵߊ߬ ߟߊ߫ ߸ ߡߍ߲ ߠߎ߬ ߕߍ߬ߘߍ߫ ߛߊ߲߬ߕߊ ߟߎ߬ ߘߌ߫ ߸ ߏ߬ ߟߋ ߞߊ߬ ߓߊߦߑߙߊ ߟߊߓߛ ߞߍ߫ ߝߛߌߙߌ ߘߌ߫. ߛߊ߲߬ ߞߋߟߋ߲߫ ߞߐߝߍ߬ ߸ ߌߝߊߣ ߣߌ߫ ߥߌߟߑߦߊߦߗ߭ ߕߘߍ߬ ߓߊߦߑߙߊ ߛߌ߲߬ߝߏ߲ ߠߎ߬ ߟߋ߫ ߸ ߊ߬ߟߎ߬ ߞߊ߬ ߜ߭ߎߜ߭ߎߟ ߕߐ߫ ߦߋ߲߬.
ߛߊ߲߬ ߂߀߀߄ ߠߊ߲߫ ߸ ߜ߭ߎߜ߭ߎߟ ߞߊ߬ ߢߍߥߟߊ ߓߌߞߛߊ Picasa ߟߊߓߐ߫ ߸ ߊ߬ ߣߌ߫ ߏ߬ ߞߊ߬ ߖߌ߬ߦߊ߬ߓߍ ߤߋߟߏ hello ߟߊߘߏ߲߬ ߓߑߟߏߜ߭ߍߙ ߞߍߦߙߐ ߞߊ߲߬ ߸ ߞߎߛߊ߫ ߟߊ߬ߓߊ߰ߙߊ߬ߟߌ߬ߟߊ ߟߎ߬ ߘߌ߫ ߛߋ߫ ߖߌ߬ߦߊ߬ߓߍ ߟߎ߫ ߓߌ߬ߟߊ߬ ߟߴߊ߬ߟߎ߬ ߟߊ߫ ߞߎߡߘߊ ߟߎ߬ ߟߊ߫.
ߘߓߊ߬ߕߊ ߕߋ߬ߟߋ߫ ߉/ ߂߀߀߄ ߸ ߓߑߟߏߜ߭ߍߙ ߛߏ߯ߙߏ߫ ߢߊ ߞߎߘߊ߫ ߓߐ߫ ߘߊ߫، ߘߎ߲߬ߘߎ߬ߡߊ߬ߞߏ߬ ߞߎߘߊ ߛߌߦߊߡߊ߲߫ ߠߋ߬ ߓߌ߬ߟߵߊ߬ ߟߊ߫، ߦߏ߫ ߢߊ߲ߞߊ߲ ߡߊߝߊ߬ߟߋ߲ ߣߴ ߊ߬ ߞߐߜߍ ߡߊߦߟߍ߬ߡߊ߲ ߸ ߞߊ߬ ߓߍ߲߬ ߥߟߊ߬ߘߊ ߟߎ߬ ߣߌ߫ ߞߊ߲߬ߞߎߡߊ ߟߎ߬ ߣߌ߫ ߞߎߡߘߊ ߟߎ߬ ߞߙߍߞߙߍ߫ ߢߎߡߍߙߋ߲ߞߏ߲ߘߏ ߛߌߟߊ ߝߍ߬.
ߓߑߟߏߜ߭ߍߙ ߛߏ߯ߙߏ߫ ߢߊ ߡߊߛߊ߬ߦߌ
ߓߑߟߏߜ߭ߍߙ ߞߎߘߎ߲ ߘߏ߫ ߛߏ߯ߙߏ߫ ߢߊ ߡߊߛߊ߬ߦߌ ߛߊ߲߬ ߂߀߀߆ ߟߊ߫ ߸ ߞߎߡߘߊ ߛߓߍߣߍ߲߫ ߓߍ߯ ߦߟߍ߬ߡߊ߲߫ ߠߊ߫ ߟߊ߬ߓߊ߰ߙߊ߬ߟߌ߬ߟߊ ߟߊ߫ ߜ߭ߎߜ߭ߎߟ ߖߊ߬ߕߋ߬ߘߊ ߞߊ߲߬ ߸ ߜ߭ߎߜ߭ߎߟ ߓߊ߯ߙߊߘߋ߲ ߞߊ߲߬ ߞߏ߬ߣߌ߲. ߓߑߟߏߜ߭ߍߙ ߦߴߏ߬ ߝߐ߫ ߟߊ߫ ߞߏ߫ ߓߊ߯ߙߊ ߓߘߊ߫ ߞߎ߲߬ߠߊ߬ߝߎߟߋ߲ ߛߌߣߍ߬ ߛߊ߫ ߞߊ߬ ߓߍ߲߬ ߓߊ߯ߙߊߘߋ߲ ߠߊߢߊ߭ ߡߊ߬.
ߘߏߣߍ߲ߘߏߣߍ߲߫ ߞߊ߬ ߕߊ߯ ߜ߭ߎߜ߭ߎߟ ߓߊ߯ߙߊߘߋ߲ ߞߊ߲߬، ߟߢߊ߬ߟߌ߬ ߞߎ߬ߘߎ߲߬ ߛߌߦߊߡߊ߲߫ ߠߋ߫ ߓߌ߬ߟߊ߬ ߏ߬ ߟߊ߫، ߦߏ߫ ߞߎߡߘߊ ߟߎ߬ ߛߌ߲߬ߝߏ߲߬ߧߊ، ߊ߬ ߣߌ߫ ߢߊߝߟߍ ߡߊߦߟߍ߬ߡߊ߲ ߸ ߊ߬ ߣߌ߫ ߜߌ߬ߙߌ߲߬ߘߌ߬ߟߌ ߢߍߛߐ߲ ߸ ߊ߬ ߣ ߊ߬ߟߎ߬ ߟߊߡߙߎߡߙߎ، ߊ߬ ߣߌ߫ ߘߎ߲߬ߘߎ߬ߡߊ߬ ߞߎߡߘߊ ߟߎ߬ ߛߌ߲ߘߌ، ߊ߬ ߣߌ߫ ߥߍߔ ߞߎߘߊ ߟߎ߬  ߛߎߥߊ߲ߘߌ ߸ ߡߍ߲ ߦߋ߫ ߟߏ߲ߘߐߦߊ߫ ߟߊ߫ ߣߍ߰ߛߎ߬ߓߊ߰ߦߊ߬ ߓߟߏߡߊ߬ ߸ ߛߊ߬ߣߌ߲ ߦߋ߫ ߤߌߛ߭ ߕߌ ߍߡ ߍߟ (html) ߘߐ߬ߛߙߋ ߛߓߍߟߌ ߡߊߛߊ߬ߦߌ…
ߘߎ߲߬ߘߎ߬ߡߊ߬ߞߏ߬ ߜߘߍ߫ ߟߎ߬
ߜ߭ߎߜ߭ߎߟ ߝߙߊߓߊ߲ ߡߎ߬ߙߊ߲ ߘߎ߲߬ߘߎ߲߬ߡߊ ߡߍ߲ ߕߐ߯ ߞߏ߫: " Blog this" ߘߎ߲߬ߘߎ߲߬ߡߊ ߏ߬ ߦߋ߫ ߛߐ߲߬ ߠߊ߫ ߓߑߟߏߜ߭ߍߙ ߖߊ߬ߕߋ߬ߘߊ ߦߋ߫ ߡߍ߲ ߓߟߏ߫ ߸ ߞߏ߫ ߟߊ߬ߓߊ߰ߙߊ߬ߟߌ߬ߟߊ ߦߵߊ߬ ߟߊ߫ ߢߎߡߍߙߋ߲ߞߏ߲ߘߏ ߓߌ߬ߟߊ߬ ߦߋ߲߬. " Blogger for word" ߦߋ߫ ߟߊ߬ߡߙߊ߬ߟߌ߬ ߘߌߦߊ ߝߛߌߙߌߡߊ ߟߋ߬ ߘߌ߫ ߸ ߡߌߞߙߏߛߐߝߕ ߥߐߙߘ ߢߍߥߟߊ ߟߊ߫، ߡߍ߲ ߦߋ߫ ߘߌ߬ߢߍ߬ ߟߊ߫ ߟߊ߬ߓߊ߰ߙߊ߬ߟߌ߬ߟߊ ߦߋ߫ ߸ ߞߵߊ߬ ߟߊ߫ ߥߐߙߘ ߘߐ߬ߛߙߋ ߟߎ߬ ߟߊߡߙߊ߬ ߸ ߊ߬ ߟߊ߫ ߓߑߟߏߜ߭ߍߙ ߞߎߡߘߊ ߘߏ߫ ߞߊ߲߬، ߊ߬ ߘߌ߫ ߛߋ߫ ߊ߬ ߡߊߦߟߍ߬ߡߊ߲߫ ߸ ߕߟߋ߬ߓߊ߮ ߜߊ߬ߞߎ߲߬ߠߌ߲߬ ߞߍ߫ ߟߊ߫ ߞߙߏ߬ߝߏ ߓߊ߬ ߥߟߊ߫ ߍ߲߬ߍ߲߫.
ߗ߭ߊ߲߭ߡߊ߬ߙߌ ߘߏߙߋ߫
ߗ߭ߊ߲ߡߊ߬ߙߌ ߘߏߙߋ߫ ߛߐ߬ߘߐ߲߬ ߘߊ߫ ߥߊ߬ߛߌ߬ߥߙߊ ߁߂ ߁߉߃߉ ߟߋ߬ ߟߊ߫߸ ߞߊ߬ ߛߊ߬ ߓߌ߲ߠߊߥߎߟߋ߲ ߂߉ ߂߀߁߆ ߟߊ߫ ߞߐߣߊߞߙߌ߫߸ ߊ߬ ߕߘߍ߬ ߦߋ߫ ߖߌ߬ߣߍ߫ ߞߊ߬ߝߏ ߡߐ߰ߓߊ ߘߏ߫ ߟߋ߬ ߘߌ߫.
ߞߊ߲߬ߞߎߡߊ
ߗ߭ߊ߲߭ߡߊ߬ߙߌ ߘߏߙߋ߫ ߦߋ߫ ߛߎ߲ߞߎ߲ ߕߌ߲߬ߞߎߘߎ߲ ߖߌ߬ߣߍ߬ ߕߎߞߘߐߟߊ ߟߋ߬ ߘߐ߫߸ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫߸ ߟߐ߬ߟߊ߫ ߡߙߊ߬ߓߊ߰ߘߊ߮ ߘߐ߫߸ ߡߍ߲ ߡߏߦߌߦߙߐ ߦߋ߫ ߓߏ߬ߛߎ߫ ߡߙߊ߬ߘߊ߬ߘߎ߯ߟߊ ߘߌ߫. ߊ߬ ߕߘߍ߬ ߞߟߍ߬ߕߌ߮ ߟߊ߲߬ߛߣߊ߬ ߞߐ߲ߕߋ߬ ߟߊ߫ ߞߐߘߏ߲ߓߊ߮ ߘߏ߫ ߟߋ߬ ߘߌ߫߸ ߊ߬ ߕߘߍ߬ ߘߊ߫ ߛߎߥߊ߲ߘߟߌ ߝߌ߬ߟߊ߬ ߘߐ߫ (߁߉߉߃ ߣߌ߫ ߁߉߉߈) ߞߊ߬ ߓߊ߲߫ ߞߊ߫ ߂߀߀߃ ߞߏߟߌ߲ߞߏߟߌ߲ ߛߎߥߊ߲ߘߟߌ ߟߊߜߎ߬ߝߎ߲߬. ߊ߬ ߕߘߍ߬ ߦߋ߫ ߖ ߢ ߘ (ߖߌ߬ߣߍ߫ ߢߍߕߊ߮ ߘߍ߭) ߞߎ߲߬ߕߌ߮ ߟߋ߬ ߘߌ߫߸ ߞߙߎߞߊ ߏ߬ ߞߐߦߌ߬ߘߊ߬ ߘߊ߫ ߥߛߊ߬ߘߋ߲߬ ߛߎ߬ߥߊ߲߬ߘߟߌ߬ ߟߊ߬ߓߊ߲ ߘߐ߫ ߦߊߣߌ߬ ߛߌ߰ߞߊ߲ ߠߊߘߎ߲߫ ߕߐ߫ ߞߏߟߌ߲ߞߏߟߌ߲ ߞߊ߬ߝߏ߬ ߖߊߛߏ߲ ߓߟߏ߫ ߂߀߀߈ ߠߊ߫. ߊ߬ ߕߘߍ߬ ߦߋ߫ ߖߌ߬ߣߍ ߝߊ߲߬ߞߊ߬ ߢߣߊߡߊ ߟߐ߯ߓߊߟߐ ߞߎ߲߬ߕߌ߮ ߘߏ߫ ߟߋ߬ ߘߌ߫. ߥߜ߭ߊ߬ߘߜ߭ߎ߫ ߓߍ߲߬ߞߊ߲ ߞߐ߫ ߂߀߁߀ ߓߌ߲ߠߊߥߎߟߋ߲ ߠߊ߫߸ ߊ߬߫ ߕߐ߯ߦߊ߫ ߘߊ߫ ߞߵߊ߬ ߞߍ߫ ߞߏߕߌ߯ ߝߟߐ ߘߌ߫ ߣߊ߲߬ߕߌ߮ ߟߎ߬ ߓߟߏ߫߸ ߡߍ߲ ߠߎ߬ ߕߘߍ߬ ߝߊ߲߬ߞߊ ߟߊ߫ ߟߏ߲ ߏ߬ ߞߊ߲߬ߠߊ߫. ߊ߬ ߟߊߢߎ߲߫ ߘߊ߫ ߖߡߊ߬ߣߊ ߛߎߥߊ߲ߘߟߌ ߓߍ߯ߦߊߟߞߊ ߛߎߥߊ߲ߘߟߌ ߛߌ߲߬ߝߏ߲߬ߧߊ߬ߟߌ ߟߊ߫ ߞߏߟߌ߲ߞߏߟߌ߲ ߞߊ߬ߝߏ߬ ߖߊߛߏ߲ ߞߐ߫߸ ߊ߬ ߟߊ߫ ߞߎ߲߬ߠߊ߬ߛߌ߮ ߞߎ߲߬ߠߊ߫. ߊߟߌߝߊ߫ ߞߐ߲ߘߍ߫ ߟߊߛߌ߰ ߟߏ߲ ߘߎ߬ߛߊ߬ߜߍ߸ ߏ߬ ߡߍ߲ ߞߍ߫ ߘߊ߫ ߞߊ߲ߕߌ߯ ߛߎߘߊ߲ߣߍ߲߫ ߝߟߐ ߘߌ߫ ߓߍ߯ߦߊ ߘߐ߫߸ ߗ߭ߊ߲߭ߡߊ߬ߙߌ ߘߏߙߋ߫ ߞߵߊ߬ ߟߊ߫ ߞߎ߲߬ߠߊ߬ߛߌ߮ ߟߊ߫ ߓߙߐߕߐߟߌ ߞߍ߫ ߞߏߟߌ߲ߞߏߟߌ߲ ߂߂ ߂߀߁߀ ߠߊ߫. ߦߌߟߡߊ:ߘߐ߬ߝߐ ߦߌߟߡߊ:ߗ߭ߊ߲߭ߡߊ߬ߙߌ ߘߏߙߋ߫ ߦߌߟߡߊ:ߞߏߕߌ߯ ߝߟߐ
ߡߊ߯ߡߎ߲߫ ߕߌ߲߬ߞߎߘߎ߲
ߡߊ߯ߡߎ߲߫ ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߟߌ ߘߐ߬ߞߎߘߎ߲ߞߎߘߎ߲ ߕߌ߲߬ߞߎߘߎ߲ ߘߏ߫ ߟߋ߬߸ߊ߬ ߘߎ߰ߓߊ߫ ߦߋ߫ߡߊ߯ߡߎ߲߫ߠߋ߬ ߘߌ߫.
ߘߎ߰ߡߊ߬ߛߓߍ
ߓߐߕߏ߲ ߦߴߊ߬ ߣߌ߫ ߛߙߊ߬ߟߏ߲߫ ߠߋ߬ ߕߍ߫ ߥߙߏ߬ߘߎ߮ ߘߐ߫߫߸ߊ߬ ߦߋ߫ ߖߌ߬ߣߍ߬ ߞߊ߲ߓߍ߲ ߛߌߟߓߊ߫ ߟߎ߫ ߓߍ߲߬ߕߍ ߟߋ߬ ߘߐ߫.
ߡߙߊ߬ߓߊ߰ߘߊ ߟߎ߬
ߘߟߊ߬ߓߊ߫ ߡߙߊ߬ߓߊ߰ߘߊ
ߡߊ߯ߡߎ߲߫ ߡߙߊ߬ߓߊ߰ߘߊ
ߔߌߕߊ߬ ߡߙߊ߬ߓߊ߰ߘߊ
ߡߊ߯ߡߎ߲߫ ߕߌ߲߬ߞߎߘߎ߲ ߛߏ߯ߙߏߣߍ߲ ߡߙߊ߬ߓߊ߰ߘߊ ߛߊ߬ߓߊ ߟߋ߬ ߘߌ߫
ߦߌߟߡߊ:ߖߌ߬ߣߍ߬ ߕߌ߲߬ߞߎߘߎ߲ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߊߝߙߌߞߌ߬
ߞߊ߬ߟߊ
ߞߊ߬ߟߊ
ߞߎߡߊߘߋ߲ ߛߎ߯ߦߊ ߥߐߙߐ߲ߥߌߟߊߣߊ߲(ߞߊ߬ߟߊ) ߞߏ ߞߍߕߎߡߊ ߣߴߊ߬ ߞߍߢߊ ߟߎ߫ ߟߋ߬ ߞߏ ߞߊ߬ߟߊ ߘߌ߫،ߦߏ߫ ߕߊ߲߬: ߊ) ߒ ߞߏ߫ ߒ ߤߖߌ߫ ߘߊ߫ ߟߋ߬ ߛߊߙߏ߲߬ ߞߍ߬؟ߒ ߡߊ߫ ߞߴߏ߬ ߞߊ߬ߟߊߡߊ߬ ߓߏ߬، ߋ)ߌ ߘߋ߲ߞߍ߫ ߦߋ߫ ߡߌ߲߫ ߛߌߛߍ߲߬؟ߒ ߡߴߊ߬ ߞߟߊ߬ ߛߌ߫ ߟߐ߲߫، ߌ) ߛߏ߲߭ ߠߎ߫ ߡߌ߬ߘߊ߬ ߘߊ߫ ߘߌ߬؟ߒ ߕߴߊ߬ ߞߊ߬ߟߊߡߊ߬.
ߕߎ߬ߡߊ ߞߊ߬ߟߊ ߦߌߟߊ ߞߊ߬ߟߊ ߞߍߢߊ ߞߊ߬ߟߊ ߥߟߊ߫ ߗߏ߯ߦߊ ߞߊ߬ߟߊ
ߏ߬ ߟߎ߫ ߞߋ߬ߟߋ߲ߞߋ߬ߟߋ߲߬ߠߊ ߟߋ߬ ߢߊߝߕߐ߫ ߣߌ߲߬߸ߊߟߴߊߟߎ߫ ߕߟߏߡߊߟߐ߬ ߏ߬ ߟߎ߬ ߟߊ߫߸ߞߵߊ߬ߟߎ߬ ߟߊߞߙߐ߬ߛߌ߬ ߓߘߍߓߘߍߞߍ߬:
ߕߎ߬ߡߊ ߞߊ߬ߟߊ
ߞߏ ߞߍߕߎߡߊ ߝߐߢߊ ߟߵߊ߬ ߕߎ߬ߡߊ ߞߊ߬ߟߊ ߘߌ߫،ߏ߬ ߦߋ߫ ߕߟߊ߫ ߟߊ߫ ߕߊ߬ߡߌ߲߬ߣߍ߲ ߣߌ߫ ߓߌ߲߭ߕߊ ߣߌ߫ ߣߊ߬ߕߐ߬ߟߊ ߟߎ߫ ߟߋ߬ ߘߌ߫،ߦߏ߫ ߕߊ߲߬:ߕߊ߬ߡߌ߲߬ߣߍ߲ :ߝߟߐ߫، ߝߟߐߝߟߐ߫،ߜߊߟߋ߫،ߜߊߟߋߜߊߟߋ߫،ߛߊߙߏ߲߬، ߛߊߙߏ߲ߣߊ߬ߛߌߣߌ߲߬،ߓߌ߬ ߛߋ߲߬ߢߐ߲߯،(ߏ߬ ߦߋ߫ ߓߌ߬ ߞߎ߲߬ߢߐ߲߮ ߕߊ߬ߡߌ߲߬ߣߍ߲ ߠߋ߬ ߘߌ߫) ߏ߬ ߟߏ߲،ߏ߬ ߕߎ߬ߡߊ،ߌߘߐ߬،(ߏ߬ ߕߎ߬ߡߊ ߞߍ߬ߟߍ ߦߴߌߘߐ߫
ߓߌ߲߭ߕߊ
ߛߍ߲،ߛߌߛߍ߲߬، ߛߌߛߊ߲߬،ߓߌ߬،ߢߌ߬ߣߊ߲߬،ߤߊߟߌ߬ ߓߌ߬،ߤߊߟߌ߬ ߕߋ߲߬،ߢߊ ߣߌ߲߬ ߡߊ߬،ߢߊ ߣߌ߲߬ ߞߊ߲߬،ߌߞߘߐߣߌ߲߬،ߥߟߊ߫ ߒߞߘߐߣߌ߲߬ ،ߤߊߟߌ߬ߛߊ߫
ߞߊ߬ߟߊ ߟߐ߯ߟߊߟߌ
ߞߊ߬ߟߊ ߣߊ߬ߕߐ ߦߋ߫ ߘߊ߲ߘߐ ߢߌ߲߬ ߠߎ߫ ߟߋ߬ ߘߌ߫:ߛߌߣߌ߲߫،ߛߌߣߌ߲ߞߍ߲ߘߍ߫ ، ߛߌߣߌ߲ߞߍ߲ߘߍߞߐ߫،ߛߊ߲߬ߘߐ߫، ߥߟߊ߫ ߖߊߙߌ߫،ߞߐߟߊ߫ ߥߟߊ߫ ߛߐߣߌ߫،ߕߎ߲߯،ߡߎ߬ߕߎ߲߯ ߥߟߊ߫ ߓߌ߬ߕߎ߲߯،ߓߌߟߋ߲߬،ߞߊߙߏ߫ ߞߎߘߊ߫،ߛߊ߲߬ߘߐ߬ߞߐ߫،ߓߌ߬ ߞߎ߲߬ߢߐ߲߯. ==ߕߎ߬ߡߊ ߞߊ߬ߟߊ ߕߍߘߐ== ߛߐ߲߬،ߞߍ߬ߣߍ߲،ߛߐ߲߬ߞߍ߬ߣߍ߲، ߛߊߣߌߛߊߕߍ߫،ߘߊ߬ߡߊ߲߬ߛߊ߫
=ߦߙߐ ߞߊ߬ߟߊ= ߦߙߐ ߕߐ߮ ߣߌ߫ ߦߙߐ ߞߊ߬ߟߊ ߕߍ߫ ߞߋߟߋ߲߫ ߘߌ߫،ߓߊ߸ߞߵߊ߬ ߝߐ߫ ߞߏ߫(ߕߟߋ߬ߓߋ߸ߕߟߋ߬ߓߐ߸ ߞߐ߰ߘߎ߮߸ߥߙߏ߬ߘߎ߮) ߏ߬ ߟߎ߬ ߦߋ߫ ߦߙߐ ߕߐ߮ ߟߎ߫ ߟߋ߬ ߘߌ߫،ߕߋ߬ߟߋ ߓߋ߬ ߦߙߐ ߣߴߊ߬ ߓߐ߫ ߦߙߐ ߕߐ߮ ߟߎ߫ ߞߊ߬ߣߌ߲߬،ߊ߬ ߣߌ߫ ߛߟߋߞߋ߫߂ߡߍ߲ ߏ߬ ߟߎ߬ ߕߍߟߊ ߘߐ߫.ߒ߬ߓߊ߬ ߞߊ߬ ߞߊ߲ߡߊߛߙߋ ߞߍ߫ ߛߊ߫ ߞߵߏ߬ ߟߎ߬ ߟߊߓߙߊ߬ ߞߏ߫(ߕߟߋ߬ߓߐ߫ ߥߟߊ߫ ߕߟߋ߬ߓߋ߫)ߏ߬ ߟߎ߫ ߟߋ߬ ߞߊ߬ߟߊ ߘߌ߫ ߞߏ߫(ߕߟߋ߬ߓߐ ߘߐ߫ ߥߟߊ߫ ߕߟߋ߬ߓߋ ߘߐ߫)،ߏ߬ ߘߐ߫߸ߦߙߐ ߞߊ߬ߟߊ ߞߘߐ ߟߋ߬ ߞߏ߫ ߦߙߐ ߘߐ߫. ߦߊ߲߬ ߞߘߐ ߟߋ߬ ߞߏ߫ ߦߙߐ ߢߌ߲߬ ߘߐ߫،ߦߋ߲߬ ߞߘߐ ߟߋ߬ ߞߏ߫ ߦߌߟߊ ߏ߬ ߘߐ߫،ߦߙߐ ߞߊ߬ߟߊ ߢߣߊߡߊ ߟߎ߬ ߝߟߍ߫:((ߦߊ߲߬،ߦߋ߲߬،ߏ߬ߘߌ߫،ߞߎ߲߬ߘߐ߫،ߞߘߐ߫،ߞߎ߲߬ߡߊ߫،ߛߊ߲ߘߐ߫،ߘߎ߰ߟߊ߫،ߞߕߐ߫، ߢߍߕߐ߫،ߘߊߝߍ߬،ߝߊ߲߯ߠߊ߫،ߞߎ߲߬ߠߊ߫، ߞߊ߲ߠߊ߫،ߘߟߊ߫،ߕߍߟߊ߫،ߞߎ߲߬ߝߍ߬، ߞߢߊߡߊ߫،ߢߊߞߕߐߡߊ߫،ߞߊ߲ߞߕߐߡߊ߫،ߢߣߊ߫،ߣߊ߰ߟߊ߫،ߢߝߊߟߋ߲ߡߊ߫، ߢߊߕߟߋߡߊ߫،ߢߍߕߐߡߊ߫،ߞߕߐߣߊ߫،ߞߎ߲߬ߕߐ߬ߡߊ߫،ߞߎ߲߬ߞߕߐ߬ߡߊ߫، ߛߐ߲ߞߢߊ߫،(ߊ߬ ߞߢߊߡߊ ߘߐ߫ ߛߊ߲ߝߍ߬) ߞߘߐߞߢߊ߫(ߊ߬ ߞߢߊߡߊ ߘߐ߫ ߘߎ߰ߟߊ߫) ߕߍߡߊ߬،ߞߍ߬ߙߍߝߍ߬،ߞߍ߲߬ߞߍ߲ߝߍ߬،ߞߌߙߌ߲ߞߌߙߌ߲ߡߊ߫،ߞߐ߰ߘߎ߯، ߥߙߏ߬ߘߎ߯،ߞߌߣߌ߲ߓߟߏ߫، ߣߎߡߊ߲ߓߟߏ߫،ߞߢߊߞߊ߫(ߞߐ߰ߘߎ߮)، ߡߊ߬ߙߊ߲߬ߓߟߏ߫،ߕߟߋ߬ߓߐ߫،ߕߟߋ߬ߓߋ߫)) ==ߞߍߢߊ ߞߊ߬ߟߊ ߥߟߊ߫ ߟߌ߬ߤߟߊ ߞߊ߬ߟߊ== ߞߏ ߦߋ߫ ߢߊ ߡߍ߲߸ߥߟߴߊ߬ ߞߍߣߍ߲߫ ߢߊ ߡߍ߲߸ߤߊߡߊ߲ߕߍ߫ ߊ߬ ߞߍߕߐ߫ ߢߊ ߡߍ߲ ߡߊ߬߸ߟߌ߬ߤߟߊ ߞߊ߬ߟߊ ߏ߬ ߟߎ߫ ߟߋ߬ ߢߊߦߌ߬ߘߊ߬ ߟߊ߫،ߡߌ߬ߛߊ߬ߟߌ߬ ߘߐ߫:((ߞߏߛߓߍ߫(ߛߓߍ߬ߦߊ߬ ߢߊ ߡߊ߬)ߛߎߋ߯(ߘߍ߲߬ߞߣߍ߬ߦߊ߬ ߢߊ ߡߊ߬) ߞߏߢߊ߬(ߗߋ߲߰ߧߊ߬ ߢߊ ߡߊ߬)ߞߏߖߎ߰(ߗߋ߬ߖߎ߰ߦߊ߬ ߢߊ ߡߊ߬) ߜߊ߲ߛߊ߲߫(ߝߎ߯ߦߊ߫ ߢߊ ߡߊ߬)ߖߋߞߎ߫(ߘߐ߬ߓߍ߲߬ ߢߊ߬ ߢߌߡߊ ߡߊ߬)ߝߛߏ߬ߝߛߊ߫ ߥߟߊ߫ ߝߛߌߝߛߊ߫(ߘߐ߬ߓߍ߲߬ߓߊ߬ߟߌ߬ߦߊ߬ ߢߊ ߡߊ߬)ߞߍߢߊ ߞߊ߬ߟߊ ߢߣߊߡߊ ߟߎ߬ ߝߟߍ߫:(ߣߍ߲ߞߍ߫،ߓߊߞߍ߫،ߘߏߦߌ߲߫،ߕߐߟߍ߫،ߞߊߕߌ߫،ߢߌ߬ߣߊߡߊ߬،ߝߎ߯،ߝߎ߯ߝߊߕߌ߫،ߜߊ߲ߛߊ߲߫)
ߖߊ߲߬ߕߏ߬ߒߘߐ
ߗߏ߯ߦߊ ߞߊ߬ߟߊ ߝߊ߲߬ߓߊ ߞߘߐ ߟߋ߬ ߞߏ߫(ߝߌ߲ߞߍߦߊ߫ ߢߊ ߡߊ߬) ߦߏ߫:(ߛߓߍ߬ߦߊ߬ ߢߊ ߡߊ߬،ߣߐ߰ߦߊ߬ ߢߊ ߡߊ߬،ߜߟߍ߬ߦߊ߬ ߢߊ ߡߊ߬،ߖߎ߯ߦߊ߫ ߢߊ ߡߊ߬،ߢߌ߬ߡߦߊ߬ ߢߊ ߡߊ߬) ߏ߬ ߟߋ ߞߏߛߐ߲߬߸ߟߌ߬ߤߟߊ ߞߊ߬ߟߊ ߛߌߦߊߡߊ߲߫ ߦߋ߫ ߟߊߘߊ߲߫ ߠߊ߫ (ߢߊ ߡߊ߬)ߟߊ߫ ߒߞߏ ߘߐ߫.
ߕߍߘߐ ߞߊ߬ߟߊ
ߏ߬ ߦߋ߫ ߛߋ߫ ߟߊ߫ ߞߍ߫ ߟߊ߫ ߟߊ߫ ߕߎ߬ߡߊ ߞߊ߬ߟߊ ߣߌ߫ ߦߙߐ ߞߊ߬ߟߊ ߓߍ߯ ߟߋ߬ ߘߌ߫،ߥߟߊ߫ ߦߌߟߊ ߞߊ߬ߟߊ ߣߌ߫ ߗߏ߯ߦߊ ߞߊ߬ߟߊ،ߤߊߡߊ߲ߕߍ߫ ߞߊ߬ߟߊ ߛߊ߬ߓߊ ߓߍ߯ ߘߏ߫ ߘߌ߫،ߦߏ߫ ߕߊ߲߬:ߊ߬ ߦߋ߫ ߒ ߢߍ߫(ߦߌߟߊ ߞߊ߬ߟߊ) ߊ߬ ߛߋ߫ ߘߊ߫ ߦߋ߲߬ ߢߊ߰ߢߊ߮ ߢߍ߫(ߕߎ߬ߡߊ ߞߊ߬ߟߊ) ߥߴߌ ߝߊ߬ ߞߐ߫(ߦߙߐ ߞߊ߬ߟߊ)ߖߊ߯ߓߊ߫ ߞߟߍ ߝߌߟߊߣߊ߲ ߞߐ߫(ߕߎ߬ߡߊ ߞߊ߬ߟߊ)ߒ ߕߍ߫ ߥߊ߫ ߟߊ߫ ߡߎ߬ߕߎ߲߬(ߕߎ߬ߡߊ ߞߊ߬ߟߊ ߟߐ߯ߟߊߟߌ ߘߐ߫) ߒ ߡߊ߫ ߛߋ߫ ߥߊ߫ ߟߊ߫ ߡߎ߬ߕߎ߲߬(ߕߎ߬ߡߊ ߞߊ߬ߟߊ ߕߊ߬ߡߌ߲߬ߣߍ߲).
ߞߊ߬ߟߊ ߟߊߘߊ߲ ߞߐߕߎ߲߮
ߞߐߕߎ߲߮ ߘߏ߫ ߘߌ߫ ߛߋ߫ ߓߌ߬ߟߊ߬ ߟߊ߫ ߕߐ߮ ߟߊ߫ ߞߵߊ߬ ߞߍ߫ ߞߊ߬ߟߊ ߘߌ߫،ߦߏ߫ ߕߊ߲߬:ߟߐ߮ ߘߐ߫،ߟߎ ߡߊ߬،ߞߣߍ ߞߊ߲߬،ߞߐ ߝߍ߬،ߢߍ ߘߐ߫،ߞߐ ߟߊ߫،ߞߍ߬ߙߍ ߝߍ߬،ߕߍ ߡߊ߬،ߓߊ ߞߊ߲߬،ߛߊ߲߭ ߢߌ߲߬ ߠߊ߫. ߛߊ߲ ߡߊ߬،ߘߎ߱ ߡߊ߬. ߒ߬ߞߊ߬߸ߞߐߕߎ߲߮ ߦߋ߫ ߟߊߓߋ߬ ߟߊ߫ ߘߏ߫ ߟߎ߫ ߘߐ߫߸ߞߵߊ߬ߟߎ߬ ߟߊߓߊ߲ ߞߍ߫ ߞߊ߲ߡߊߛߙߋ߫ ߟߊߓߙߊ߬ߣߍ߲ ߘߌ߫،ߦߏ߫ ߕߊ߲߬:﴿﴿ ߕߊ߯ ߞߊ߲ߞߊ߲߫ (ߞߊ߲ߞߊ߲߫ ߘߐ߫)ߕߏ߫ ߊ߲ ߓߘߊ(ߊ߲ ߓߘߊ ߘߐ߫)ߊ߬ ߣߊ߬ ߘߊ߫ ߦߊ߲߬(ߦߊ߲߬ ߘߐ) ߕߏ߫ ߦߋ߲߬(ߦߋ߲߬ ߘߐ)ߊ߬ ߦߋ߫ ߛߏ߫(ߛߏ ߟߊ߫)ߊ߬ ߞߍ߫ ߓߌ߬(ߓߌ߬ ߘߐ߫)ߞߐ߰ߘߎ߯(ߞߐ߰ߘߎ߮ ߘߐ߫)ߛߊ߬ߣߌ߫ ߛߌߣߌ߲߫(ߛߊ߬ߣߌ߫ ߛߌߣߌ߲߫ ߕߍ߫) ߦߊ߬ߣߌ߫ ߡߞߊ߫(ߦߊ߬ߣߌ߫ ߡߞߊ߫ ߕߍ߫﴾﴾ ߦߌߟߡߊ:ߞߊ߲ߜߍ ߦߌߟߡߊ:ߟߞߊ߬ߙߊ߲߬ߠߌ߲ ߦߌߟߡߊ:ߞߊ߲
ߞߊ߯ߓߊ߫
ߞߊ߯ߓߊ߫ ߦߋ߫ ߛߏ ߘߏ߫ ߟߋ߬ ߘߌ߫߸ ߞߊ߬ߝߏ߬ߓߏߟߏ߲ ߠߋ߬ ߘߌ߫߸ ߊ߬ ߦߋ߫ ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߠߋ߬ ߘߐ߫߸ ߡߊ߬ߟߌ߬ߓߊ ߥߙߏ߬ߘߎ߮ ߕߟߋ߬ߓߋ ߘߐ߫. ߊ߬ ߕߘߍ߬ ߦߋ߫ ߡߊ߲߬ߘߋ߲߫ ߕߌ߲߬ߞߎߘߎ߲ ߘߏ߫ ߟߋ߬ ߘߌ߫߸ ߊ߬ ߣߴߊ߬ ߞߎߓߋߘߊ ߘߏ߫.
ߞߊ߯ߓߊ߫ ߓߏߟߏ߲
ߞߊ߯ߓߊ߫ ߓߏߟߏ߲ ߦߋ߫ ߓߏ߲߫ ߠߊߕߌ߲ߕߊ߲ߣߍ߲ ߘߏ߫ ߟߋ߬ ߘߌ߫߸ ߡߍ߲ ߟߐ߬ߣߍ߲߬ ߦߋ߫ ߕߏ߬ߝߊ ߘߐ߫߸  ߞߴߊ߬ ߕߌߓߊ ߞߍ߫ ߕߏ߬ߙߞߋ߬ߡߊ ߘߌ߫߸ ߓߙߊ߫ ߞߣߍ߫ ߓߟߋߓߟߋ ߘߏ߫ ߦߋ߫ ߛߏ ߕߊ߲ߓߊ߲ ߘߐ߫߸ ߦߏ߫ ߡߊ߲߬ߘߋ߲߬ ߛߏ ߛߌߦߊߡߊ߲߫ ߦߋ߫ ߢߊ ߡߍ߲. ߊ߬ ߡߊߟߐ߲ߣߍ߲߫ ߦߋ߫ ߡ.ߟ.ߛ.ߟ.ߟ.ߟ ߟߎ߬ ߓߟߏ߫ ߕߊ߲߬ ߞߴߊ߬ ߞߍ߫ ߘߎߢߊ߫ ߟߊ߫ ߝߘߏ߬ߓߊ߬ ߗߍ ߞߍߦߙߐ ߘߏ߫ ߘߌ߫. ߊ߬ ߕߟߌ ߢߊ߰ߢߊ߮ ߦߋ߫ ߞߍ߫ ߟߊ߫ ߛߊ߲߬ ߥߐߙߐ߲ߥߌ߬ߟߊ߫ ߓߍ߯ ߡߊ߬߸ ߏ߬ ߝߣߊ߫ ߡߌ߬ߘߊ߬ ߣߍ߲߬ ߦߋ߫ ߞߵߊ߬ ߞߍ߫ ߡߊ߲߬ߕߏ߲߬ߕߍ ߡߐ߰ߦߊ ߖߐ߯ߙߊ߲ߒߕߊ߲߫ ߟߐ߲ߣߌ߲ߦߊ ߘߏ߫ ߘߌ߫ ߂߀߀߉ ߟߊ߫.
ߞߙߎߞߊ߲ߝߎߥߊ߫
ߞߙߎߞߊ߲ߝߎߥߊ߫ ߦߋ߫ ߞߊ߯ߓߊ߫ ߟߋ߬ ߘߐ߫߸ ߛߏ߰ߟߏ߲߬ ߖߘߊ߬ ߞߋߕߊ߬ ߞߊ߬ ߡߊ߲߬ߘߋ߲߬ߞߊ ߟߎ߬ ߡߊߞߟߌ߫ ߦߋ߲߬ ߠߋ߬ ߁߂߃߆ ߟߊ߫߸ ߞߊ߬ ߞߙߎߞߊ߲ߝߎߥߊ߫ ߞߎ߬ߙߎ߲߬ߘߎ ߟߎ߬ ߞߎ߬ߙߎ߲߬ߘߎ߬ߦߊ߫߸ ߏ߬ ߡߍ߲ ߞߍ߫ ߘߊ߫ ߘߎߢߊ߫ ߞߊ߬ߞߎߘߊ ߣߌ߲߬ ߓߍ߯ߦߊ ߞߎ߬ߙߎ߲߬ߘߎ߬ ߝߟߐ ߘߌ߫߸ ߡߐ߱ ߖߊ߯ߙߋ (ߘߙߏߥߊ ߘߋ߬ ߟߐߡ) (ߤߎߡߊ߲ߣ ߙߊߌߕ) ߛߎߡߊ߲ߣߍ߲߫ ߡߊ߲߬ߘߋ߲߫ ߡߊ߲߬ߛߊ߬ߟߊ߫ ߞߎ߬ߙߎ߲߬ߘߎ ߏ߬ ߟߋ ߡߊ߬.
ߣߊߡߎ߲
ߖߊ߰ߣߌ߲߬ ߣߴߌ ߞߍ߫ ߘߊ߫ ߞߊ߯ߓߞߊ߫ ߘߌ߫ ߥߟߊ߫ ߌ ߞߍ߫ ߘߊ߫ ߦߋ߲߭ ߞߊ߬ߟߊߡߊ߬߸ ߌ ߦߋ߫ ߞߎߡߊ߫ ߦߊ߲߬ ߞߊ߲߬.
ߟߐ߲ߣߌ߲ߦߊ
ߖߊ߰ߣߌ߲߬ ߣߴߌ ߞߍ߫ ߘߊ߫ ߞߊ߯ߓߞߊ߫ ߘߌ߫ ߥߟߊ߫ ߌ ߞߍ߫ ߘߊ߫ ߦߋ߲߭ ߞߊ߬ߟߊߡߊ߬߸ ߌ ߦߋ߫ ߞߎߡߊ߫ ߦߊ߲߬ ߞߊ߲߬.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߖߊ߰ߣߌ߲߬ ߣߴߌ ߞߍ߫ ߘߊ߫ ߞߊ߯ߓߞߊ߫ ߘߌ߫ ߥߟߊ߫ ߌ ߞߍ߫ ߘߊ߫ ߦߋ߲߭ ߞߊ߬ߟߊߡߊ߬߸ ߌ ߦߋ߫ ߞߎߡߊ߫ ߦߊ߲߬ ߞߊ߲߬ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߘߐ߬ߝߐ ߦߌߟߡߊ:ߞߊ߯ߓߊ߫ ߦߌߟߡߊ:ߡߊ߬ߟߌ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߊߝߙߌߞߌ߬
ߎߛߑߡߊߣ ߞߊ߬ߓߊ߫
ߞߏ߲ߓߏ ߎߛߑߡߊߣ ߞߊ߬ߓߊ߫ /ߡߏߦߌ߫ ߘߊ߫ ߁߉߅߅ ߘߓߊ߬ߕߊ߫ ߕߟߋ߬ ߁߀ ߠߋ߬ ߟߊ߫ ߓߡߊ߬ߞߐ߫ ߡߊ߬ߟߌ߬ߓߊ ߟߊ߫.
ߊ߬ ߟߊ߫ ߘߎߢߊߘߐߕߍ߮
ߎߛߑߡߊߣ ߞߊ߬ߓߊ߫ ߦߋ߫ ߓߐ߫ ߟߊ߫ ߖߌ߬ߣߍ߬ ߛߊ߲ߘߐߟߊ ߕߌ߲߬ߞߎߘߎ߲ ߠߋ߬ ߘߐ߫ ߣߊߟߌ߬ߡߎ߲߬ ߜߍߞߊ߲߫ ߖߡߊߣߊ ߘߌ߫, ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ ߞߊ߲ߞߊ߲߫ ߡߙߊ߬ߓߊ߰ߘߊ ߘߐ߫߸ ߞߊ߬ߙߌ߬ߝߊ߬ߡߘߎ߬ߦߊ߫ ߛߏ ߞߣߐ߫. ߊ߬ ߞߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߖߐ߲ߓߐ߲ ߛߐ߬ߘߐ߲߬ ߁߉߈߀ ߠߋ߬ ߟߊ߫ ߊߓߌߖߊ߲߬ ߞߘߏߠߊߙߌ߫. ߊ߬ ߓߊ߲߫ ߘߴߏ߬ ߟߊ߫ ߞߊ߬ ߥߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߥߟߊ߬ߘߊ߬ ߛߊ߲ߘߐ ߖߐ߲ߓߐ߲ ߕߊ߬ ߝߊ߬ߙߊ߲߬ߛߌ߬  ߛߐߙߑߓߐߣ ߖߊ߯ߓߘߊ ߟߊ߫ ߔߊ߬ߙߌ߫ ߁߉߈߁ ߠߊ߫. ߊ߬ ߞߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߟߐ߲ߞߏ ߟߎ߬ ߞߏ߲ߓߏߦߊ ߛߐ߬ߘߐ߲߫ ߔߊ߬ߙߌ߬ ߂߲ ߖߊ߯ߓߘߊ߫ ߔߊ߲ߕߋߐ߲߫ ߛߐߙߑߓߐߣ ߠߊ߫ ߕߎ߲߯ߣߌ߲߫. ߊ߬ ߞߊ߬ ߔߊ߬ߙߌ߬ ߘߎ߲ߓߎ ߟߊ߫ ߞߐ߲ߘߐ߲ ߛߐ߬ߘߐ߲߬ ߊ߬ ߟߊ߫ ߞߏ߲ߓߏߦߊ ߕߌߙߌ߲ߠߌ߲߫ ߁ ߏ߬ ߟߎ߫ ߡߊ߬ߣߊߡߊ߬. ߊ߬ ߞߊ߬ ߞߎߟߎ߲ߖߋߟߌ ߡߐ߬ߟߐ߲߬ ߘߊ߲ߘߐ ߟߋ߬ ߛߐ߬ߘߐ߲߫ ߏ߬ ߛߋ߲߭ߝߍ߬ ߘߐ߬ߞߕߌ߬ߘߊ ߓߟߏ߫. ߏ߬ ߞߐߝߍ߫ ߸ ߊ߬ ߞߊ߬ ߖߊ߬ߕߋ߬ߘߐ߬ߛߌ߮ ߟߎ߬ ߟߊߘߊ߬ߙߏ߬ ߖߐ߲ߓߐ߲ ߛߐ߬ߘߐ߲߬ ߤߊߝ߭ߊߙߑߘ ߖߊ߯ߓߘߊ ߟߊ߫ ߓߐߛߑߕߐ߲߫ ߁߉߉߂ ߟߊ߫ ߊߡߙߌߞߌ߬ ߞߊ߬ߝߏ߬ ߟߊߘߍ߬ߣߍ߲ ߞߣߐ߫. ߊ߬ߟߋ ߟߋ߬ ߖߌ߬ߣߍ߬ ߖߊ߯ߓߘߊ߫ ߞߏ߬ߝߌ߫ ߊ߲ߣߊߣ ߞߊ߲ߕߌ߯ ߜߙߋߡߊߕߍ߯ߟߊ ߘߌ߫.
ߞߐ߲ߘߐ߲ ߠߎ߬
ߔߊߞߌߛߑߕߊ߲ ߞߎ߲߬ߠߊ߬ߦߋ߬ߙߋ߲߬ ߟߏߟߊ߲ߞߎ߲ߕߌ߮ ߖߌ߬ߣߍ߬ ߞߊ߲ߓߍ߲. ߞߏ߲ߓߏ ߎߛߑߡߊߣ ߞߊ߬ߓߊ߫ ߡߏߦߌ߫ ߘߊ߫ ߁߉߅߅ ߘߓߊ߬ߕߊ߫ ߕߟߋ߬ ߁߀ ߠߋ߬ ߟߊ߫ ߓߡߊ߬ߞߐ߫ ߡߊ߬ߟߌ߬ߓߊ ߟߊ߫.
ߊ߬ ߟߊ߫ ߘߎߢߊߘߐߕߍ߮
ߎߛߑߡߊߣ ߞߊ߬ߓߊ߫ ߦߋ߫ ߓߐ߫ ߟߊ߫ ߖߌ߬ߣߍ߬ ߛߊ߲ߘߐߟߊ ߕߌ߲߬ߞߎߘߎ߲ ߠߋ߬ ߘߐ߫ ߣߊߟߌ߬ߡߎ߲߬ ߜߍߞߊ߲߫ ߖߡߊߣߊ ߘߌ߫. ߊ߬ ߞߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߖߐ߲ߓߐ߲ ߛߐ߬ߘߐ߲߬ ߁߉߈߀ ߠߋ߬ ߟߊ߫ ߊߓߌߖߊ߲߬ ߞߘߏߥߊ߯ߙߌ߫. ߊ߬ ߓߊ߲߫ ߘߴߏ߬ ߟߊ߫ ߞߊ߬ ߥߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߥߟߊ߬ߘߊ߬ ߛߊ߲ߘߐ ߖߐ߲ߓߐ߲ ߕߊ߬ ߝߊ߬ߙߊ߲߬ߛߌ߬ ߛߐߙߑߓߐߣ ߖߊ߯ߓߘߊ ߟߊ߫ ߔߊ߬ߙߌ߫ ߁߉߈߁ ߠߊ߫. ߊ߬ ߞߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߟߐ߲ߞߏ ߟߎ߬ ߞߏ߲ߓߏߦߊ ߛߐ߬ߘߐ߲߫ ߔߊ߬ߙߌ߬ ߂߲ ߖߊ߯ߓߘߊ߫ ߔߊ߲ߕߋߐ߲߫ ߛߐߙߑߓߐߣ ߠߊ߫ ߕߎ߲߯ߣߌ߲߫. ߊ߬ ߞߊ߬ ߔߊ߬ߙߌ߬ ߘߎ߲ߓߎ ߟߊ߫ ߞߐ߲ߘߐ߲ ߛߐ߬ߘߐ߲߬ ߊ߬ ߟߊ߫ ߞߏ߲ߓߏߦߊ ߕߌߙߌ߲ߠߌ߲߫ ߁ ߏ߬ ߟߎ߫ ߡߊ߬ߣߊߡߊ߬. ߊ߬ ߞߊ߬ ߞߎߟߎ߲ߖߋߟߌ ߡߐ߬ߟߐ߲߬ ߘߊ߲ߘߐ ߟߋ߬ ߛߐ߬ߘߐ߲߫ ߏ߬ ߛߋ߲߭ߝߍ߬ ߘߐ߬ߞߕߌ߬ߘߊ ߓߟߏ߫. ߏ߬ ߞߐߝߍ߫ ߸ ߊ߬ ߞߊ߬ ߖߊ߬ߕߋ߬ߘߐ߬ߛߌ߮ ߟߎ߬ ߟߊߘߊ߬ߙߏ߬ ߖߐ߲ߓߐ߲ ߛߐ߬ߘߐ߲߬ ߤߊߝ߭ߊߙߑߘ ߖߊ߯ߓߘߊ ߟߊ߫ ߓߐߛߑߕߐ߲߫ ߁߉߉߂ ߟߊ߫ ߊߡߙߌߞߌ߬ ߞߊ߬ߝߏ߬ ߟߊߘߍ߬ߣߍ߲ ߞߣߐ߫. ߊ߬ߟߋ ߟߋ߬ ߖߌ߬ߣߍ߬ ߖߊ߯ߓߘߊ߫ ߞߏ߬ߝߌ߫ ߊ߲ߣߊߣ ߞߊ߲ߕߌ߯ ߜߙߋߡߊߕߍ߯ߟߊ ߘߌ߫.
ߞߊ߭ߓߌ߬ߣߍ߫ ߞߏ߬ߡߊ߬ߙߊ
ߞߊ߭ߓߌ߬ߣߍ߫ ߞߏ߬ߡߊ߬ߙߊ ߛߐ߬ߘߐ߲߬ ߘߊ߫ ߕߙߊߓߊ ߕߟߋ߬ ߈ ߁߉߅߀ ߟߋ߬ ߟߊ߫ ߞߊ߲ߞߊ߲߫߸ ߊ߬ ߦߋ߫ ߖߌ߬ߣߍ ߞߊ߬ߝߏ ߡߐ߰ߓߊ ߘߏ߫ ߟߋ߬ ߘߌ߫߸ ߊ߬ ߣߌ߫ ߊߝߙߌߞߌ߬ ߟߊ߬ߛߣߍ߬ߟߌ ߣߌ߫ ߟߊ߬ߝߏ߬ߦߌ߬ߟߌ ߜߍߓߏ߲ ߓߏߟߏ߲ߝߘߊ ߗߋߕߌ߯ ߞߘߐ߸ ߞߊ߯ߤߌ߬ߙߊ߬. ߡߎߛߊ߫ ߘߊ߬ߘߌߛ ߞߡߊ߬ߙߊ ߣߴߊ߬ ߘߍ߬ߢߐ߲߮ ߠߎ߬ ߞߵߊ߬ ߕߐ߯ߦߊ߫ ߞߏߕߌ߯ ߝߟߐ ߘߌ߫ ߂߀߀߈ ߞߏߟߌ߲ߞߏߟߌ߲ ߕߟߋ߬ ߃߀߸ ߏ߬ ߡߍ߲ ߕߘߍ߬ ߦߋ߫ (ߛߋ ߍ߲ߣ ߘߋ ߘߋ߫) ߞߎ߲߬ߕߌ߮ ߘߌ߫ ߞߊ߲ߓߍ߲ ߞߊ߲ߕߌ߮. thumb|ߞߊ߭ߓߌ߬ߣߍ߫ ߞߏ߬ߡߊ߬ߙߊ ( [[ߒߞߏ ߜߙߊ ߘߐ߫ ߞߊ߲ߞߊ߲߫) ߞߏ߲ߞߏߘߌ߬ߓߌ ߁߃ ߂0߁߉ ߟߊ߫.]]
ߞߊ߲߬ߞߎߡߊ
ߊ߬ ߟߊ߫ ߞߏߕߌ߯ ߝߟߐߦߊ ߦߌߘߊߞߊ߬ ߘߊ߫ ߞߊ߲ߕߌ߮ ߟߊ߲߬ߛߣߊ߬ ߞߐ߲ߕߋ߬ ߟߊ߫ ߕߐ߰ߕߐ߰ߟߌ߬ߟߊ ߟߎ߬ ߟߊ߫ ߔߊߞߌߛߦߊ ߛߋ߲߬ߝߍ߫ ߂߀߀߇ ߟߊ߫߸ ߞߏ߬ߣߌ߲߬ ߞߊ߲ߕߌ߮ ߞߊ߬ ߟߊ߲߭ߛߌ߬ߣߍ߬ ߞߎߦߊߕߍ߫ ߟߋ߬ ߛߎߥߊ߲ߘߌ߫. ߊ߬ ߘߏ߲߬ ߘߊ߫ ߞߐߣߊߞߙߌ߫ ߛߊ߲ߡߊߞߎߟߎ߲߫ ߓߟߏߡߊߞߊ߬ߣߍ߲ ߘߏ߫ ߟߋ߬ ߞߣߐ߫߸ ߊ߬ ߞߵߊ߬ ߦߌ߬ߘߊ߬ ߞߴߊ߬ ߘߌ߫ ߓߊ߯ߙߊ߫ ߞߊ߬ߝߏ߬ ߖߊ߬ߛߏ߲߬ߠߊ ߟߎ߬ ߡߙߌߣߊ߲ ߠߊ߫. ߊ߬ ߛߌ߬ߞߛߊߓߌ ߕߘߍ߬ ߦߋ߫ ߛߊ߲߬ ߅߈ ߠߋ߬ ߘߌ߫߸ ߞߏ߬ߣߌ߲߬ ߞߏߕߌ߯ ߝߟߐ߫ ߞߎߘߊ ߡߊߟߐ߲ߣߍ߲߫ ߕߎ߲߬ ߕߍ߫ ߖߌ߬ߣߍ߫ ߡߌ߬ߙߌ߲߬ߘߌ ߝߊ߲߬ߓߊ ߓߟߏ߫߸ ߞߊ߬ߕߎ߲߰ ߊ߬ ߓߐ ߕߎ߲߬ ߓߘߊ߫ ߛߊ߲߬ ߁߀ ߓߐ߫ ߖߡߊ߬ߣߊ ߞߣߐ߫߸ ߞߊ߬ ߥߊ߫ ߓߊ߯ߙߊ߫ ߊߝߑߙߋߞߛߌߡߑߓߊ߲ߞ (ߊߝߙߌߞߌ߬ ߟߊ߬ߛߣߍ߬ߟߌ ߣߌ߫ ߟߊ߬ߝߏ߬ߦߌ߬ߟߌ ߜߍߓߏ߲) ߟߊ߫ ߋߗ߭ߌߔߑߕߌ߬. ߊ߬ ߦߋ߫ ߛߣߍ߬ߜ߭ߊ߯ߟߌ߫ ߓߊ ߛߐ߫ ߡߐ߬ߟߐ߲߬ߠߊ ߕߐ߲ߕߌ߮ ߛߊ߲ߘߐߕߊ ߟߋ߬ ߘߌ߫ ߕߊ߲߬. ߊ߬ ߓߘߊ߫ ߝߘߎ߫ ߞߍ߫ ߘߋ߲߫ ߛߊ߬ߓߊ߫ ߝߣߊ߫ ߦߴߊ߬ ߓߟߏ߫߸ ߊ߬ ߡߊߟߐ߲ߣߍ߲߫ ߦߋ߫ ߘߐ߬ߛߙߋ ߕߌ߰ߦߊ ߣߌ߫ ߛߋߞߏߦߊ ߟߋ߬ ߡߊ߬. ߦߌߟߡߊ:ߘߐ߬ߝߐ ߦߌߟߡߊ:ߖߌ߬ߣߍ߬ ߞߏߕߌ߮
ߊߓߎߓߞߊߙ ߛߘߌߞߌ
ߊ߬ߓߎ߰-ߓߞߊߙߊ߫، ߊߟߑߛ߳ߌ߬ߘߌ߯ߞߌ߫، ߞߊ߲ߠߊߓߌߟߊߓߊ߮، ߘߍ߲߬ߢߐ߮، ߝߊ߲߬ߕߊ߬ߒ߬ߞߊ߬ߓߊ߮، ߝߌ߬ߟߊ ߝߌߟߊߣߊ߲ ߝߊߟߊ߲߫ ߞߣߐ߫، ߊߟߊ߫ ߟߊ߫ ߞߋߟߊ ߣߐ߬ߘߐ߬ߓߌߟߊ، ߊ߲ ߛߟߊߕߌ߯ ߊ߬ߓߎ߰-ߓߞߊߙߌ߫ User:Billinghurst User:MarcoAurelio
ߊ߬ߓߎ߰-ߓߞߊߙߌ߫ ߊߟߑߛߌߘߌ߯ߞߌ߫ ߸ ߊߓߘߎߟߊߦߌ߫ ߓߣߎ߬ ߊ߬ߓߌ߰ ߞ߫ߏ߬ߤߊ߯ߝߊߕߊ߫ ߕߊ߬ߦߌߡߌ߲ߞߊ ߞ߫ߏ߬ߙߊ߬ߦߛ߭ߌ߬ߞߊ (߅߀ ߝ.ߢ - ߁߃ ߝ.ߞ / ߅߇߃ ߌ.ߞ - ߆߃߄ ߝ.ߞ) ߊ߬ߟߋ ߟߋ߬ ߞߋߟߓߊ ߣߐ߬ߘߐ߬ߓߌߟߊ ߝߟߐ ߘߌ߫، ߊ߬ ߦߋ߫ ߡߐ߰ ߕߊ߲߫ (߁߀) ߠߎ߬ ߘߏ߫ ߘߐ߫ ߞߋߟߋ߲߫ ߠߋ߬ ߘߌ߫ ߡߍ߲ ߠߎ߬ ߦߟߌߡߊ߲ߘߌߦߊ߫ ߟߊ߫ ߡߍ߲ߘߌߦߊ ߟߊ߫ ߞߵߊ߬ߟߎ߬ ߕߏ߫ ߘߎߢߊ߫ ߘߐ߫، ߊ߬ ߦߋ߫ ߖߘߍ߬ߞߟߏ߬ߓߊ߰ߦߊ ߟߊ߬ߝߐ߬ߓߊ߮ ߟߊ߫ ߞߏߕߌ߮ ߣߴߊ߬ ߘߍ߬ߢߐ߮ ߟߋ߬ ߘߌ߫، ߊ߬ ߣߴߊ߬ ߕߊ߯ߡߊߢߐ߮ ߝߎ߲ߘߌ߫ ߘߐ߫ ߸ ߞߊ߬ ߓߐ߫ ߡߞߊ߫ ߞߊ߬ ߕߊ߯ ߡߊ߬ߘߌ߬ߣߊ߫. ߛߎߣߊ ߘߏ߲߬ߞߏ ߟߎ߬ ߦߴߊ߬ ߖߊ߬ߕߋ߬ ߟߊ߫ ߡߐ߱ ߓߍ߯ ߘߐ߫ ߝߌ߬ߛߊ߬ߡߊ߲߬ߒߕߋ ߟߋ߬ ߘߌ߫ ߟߊ߬ߝߐ߬ߓߊ߮ ߟߎ߬ ߣߌ߫ ߞߋߟߊߘߋ߲ ߠߎ߬ ߞߐߝߍ߬ ߑ ߊ߬ ߣߴ ߊ߬ߟߋ߬ ߟߋ ߟߊ߫ ߘߍ߲ߞߣߍߦߊ ߞߊ߫ ߓߏ߲߬ ߞߋߟߊ ߘߍ߬ߢߐ߮ ߓߍ߯ ߕߊ ߘߌ߫ ߑ ߊ߬ ߣߌ߫ ߓߊ߲߬ߘߎ߬ߢߊ߬ߘߐ، ߊ߬ߟߋ ߟߋ߬ ߘߌߡߊ߲߫ ߞߋߟߓߊ ߦߋ߫ ߞߊ߬ ߕߊ߬ߡߌ߬ ߡߐ߱ ߓߍ߯ ߞߊ߲߬ ߸ ߊ߬ ߡߛߏ߬ ߊ߳ߊ߯ߌߛ߭ߕߊ߫ ߞߐߝߍ߬. ߕߎ߬ߡߊ߬ ߛߌߦߊߡߊ߲߫ ߛߘߌߞߌ߫ (ߕߏ߬ߢߊ߬ߕߌ߮) ߦߋ߫ ߟߊ߫ ߟߴߊ߬ ߕߐ߮ ߞߊ߲߬ ߛߐ߲߬، ߏ߬ ߦߋ߫ ߖߊ߬ߡߎ߲ ߠߋ߬ ߘߌ߫ ߗߋߟߓߊ ߖߍ߬ߘߍ ߞߊ߬ ߡߍ߲ ߟߴߊ߬ ߟߊ߫ ߸ ߊ߬ ߞߍ߫ ߞߏߛߐ߲߬ ߞߊ߬ ߗߋߟߓߊ ߕߏ߬ߢߊ߬ߒ߬ߕߋ߬ߦߴߊ߬ ߟߊ߫ ߞߎߡߊ ߟߎ߬ ߘߐ߫ ߛߐ߲߬.
ߊ߬ߓߎ߰ ߓߞߊߙߌ߫ ߛ߳ߌߘߌ߯ߞߌ߫ ߛߐ߬ߘߐ߲߬ ߘߊ߫ ߡߞߊ߫ ߟߋ߬ ߛߊ߲߭ ߅߇߃ ߟߊ߫ ߌ.ߞ ߸ ߛߋ߲߬ߓߊ߬ ߛߊ߲ ߞߐߝߍ߬ ߛߊ߲߬ ߝߌ߬ߟߊ߬ ߣߌ߫ ߞߊߟߏ߫ ߥߐ߯ߙߐ ߟߊ߫، ߊ߬ ߕߍ߬ߘߍ߫ ߞߎ߬ߙߊ߬ߦߌ߬ߛߌ ߟߎ߬ ߘߐ߫ ߓߊ߬ߣߊ ߘߏ߫ ߟߋ߬ ߘߌ߫ ߘߓߌ߬ߘߐ߬ߦߊ ߕߎ߬ߡߊߟߊ߫ ، ߞߋߟߓߊ ߞߵߊ߬ ߥߋ߯ߟߋ߫ ߕߎ߬ߡߊ ߡߍ߲ ߞߊ߬ ߕߊ߯ ߖߘߍ߬ߞߟߏ߬ߓߊ߰ߦߊ ߡߊ߬ ߸ ߊ߬ ߖߘߍ߬ߞߟߏ߬ߓߊ߰ߦߊ߬ ߘߊ߫ ߤߊߟߌ߬ ߝߌ߲߬ߞߌ߲߬ߝߊ߲߬ߞߊ߲߬ ߡߊ߫ ߕߍ߬ߘߴߊ߬ ߘߐ߫߸ ߊ߬ߟߋ ߟߋ߬ ߞߍ߫ ߟߊ߫ ߡߐ߰ ߝߟߐ ߘߌ߫ ߗߍ߭ ߟߎ߬ ߘߐ߫ ߡߍ߲ ߖߘߍ߬ߞߟߏ߬ߓߊ߰ߦߊ߬ ߟߊ߫ ߤߙߏ ߟߎ߬ ߘߐ߫. ߏ߬ ߞߐ߫ ߊ߬ߓߎ߰-ߓߞߊߙߌ߫ ߞߊ߬ ߝߎ߲ߘߌ߫ ߞߍ߫ ߊߟߊ߫ ߟߊ߫ ߞߋߟߓߊ ߡߊ߬ߡߊߘߌ߫ ߝߍ߬ ߞߊ߬ ߓߐ߫ ߡߞߊ߫ ߞߊ߬ ߕߊ߯ ߡߊ߬ߘߌߣߊ߬، ߊ߬ ߕߘߍ߬ ߘߊ߫ ߓߊߘߙߌ߫ ߞߍ߬ߟߍ ߣߌ߫ ߞߍ߬ߟߍ ߕߐ߭ ߓߍ߯ ߘߐ߫ ߟߊ߬ߝߐ߬ߓߊ߮ ߡߊ߬ߡߊߘߌ߫ ߝߍ߭ ߟߋ߬، ߞߋߟߓߊ ߖߊ߲߬ߞߊ߬ߙߏ߬ߦߊ ߡߍ߲ ߞߍߣߌ߲߫ ߣߴߊ߬ ߛߊ߬ߣߌ߲ ߖߊ߲߬ߞߊߙߏ ߏ߬ ߘߐ߫ ߸ߊ߬ ߞߵ ߊ߬ߓߎ߰-ߓߞߊߙߌ߫ ߟߐ߬ ߞߏ߫ ߊ߬ ߦߋ߫ ߛߊߟߌ߫ ߡߐ߱ ߟߎ߬ ߘߌ߫. ߞߋߟߓߊ ߡߊ߬ߡߊߘߌ߫ ߛߏߡߊߦߟߍߡߊ߲߫ ߘߊ߫ ߞߐ߬ߓߊ߬ߟߏ߲ ߘߐ߲߬ߓߊ ߕߟߋ߬ ߁߂ ߟߋ߫ ߡߊ߬ ߸ ߝߎ߲ߘߌ߫ ߛߊ߲߬ ߁߁ ߡߊ߬، ߊ߬ߓߎ߰-ߞߓߊߙߌ߫ ߛߎߥߊߘߌ߫ ߘߊ߫ ߟߏ߲ ߞߋߟߋ߲߫ ߏ߬ ߟߋ ߟߊ߫ ߞߋߟߓߊ ߣߘߐ߬ߓߌߟߊ ߘߌ߫، ߊ߬ ߞߊ߬ ߖߘߍ߬ߞߟߏ߬ߓߊ߰ߦߊ߬ ߖߡߊߣߊ ߡߊߡߊ߬ߙߊ ߘߊߡߌ߬ߣߊ߬ ߞߵߊ߬ ߟߊ߫ ߞߏߕߌ߮ ߟߎ߬ ߛߎߥߊ߲ߘߌ߫ ߸ ߊ߬ ߣߌ߫ ߞߕߌߟߊߟߊ ߟߎ߬ ߣߌ߫ ߣߊ߲߬ߕߌ߰ ߞߎ߲ߕߌ߮ ߟߎ߬، ߊߙߊߓߎ߫ ߞߊߓߌߟߊ߫ ߛߌߦߊߡߊ߲߫ ߞߵߊ߬ߟߎ߬ ߞߐߛߊ߬ߦߌ߬ ߞߊ߬ ߓߐ߫ ߖߘߍ߬ߞߟߏ߬ߓߊ߰ߦߊ ߘߐ߫، ߊ߬ ߞߵߏ߬ ߟߎ߫ ߞߍ߬ߟߍ ߘߊߡߌ߬ߣߊ߬ ߸ ߊ߬ ߣߌ߫ ߞߊ߬ ߛߏ߬ߝߊ ߟߎ߬ ߟߊߕߊ߯ ߊ߬ߟߎ߫ ߞߟߍ߬ ߞߊ߲ߡߊ߬ ߸ ߤߊ߯ ߝߐ߫ ߊ߬ ߛߋ߫ ߘߊ߫ ߞߊ߬ ߊߙߊߓߎ߫ ߕߌ߲ߞߎߘߎ߲ ߓߍ߯ ߟߊ߫ ߖߘߍ߬ߞߟߏ߬ߓߊ߰ߦߊ ߡߊ߬ߙߊ ߕߊ ߓߟߏߡߊ߬، ߡߙߎߕߌߓߊ߯ߕߐ ߟߎ߬ ߟߊ߫ ߞߍ߬ߟߍ ߓߊ߲߫ ߡߍ߲ ߞߍߣߌ߲߫ ߸ ߊ߬ ߞߵߊ߬ ߢߍ ߛߌ߲߯ ߖߘߍ߬ߞߟߏ߬ߓߊ߰ߦߊ ߛߏ߬ߝߊ ߟߎ߬ ߘߌ߫ ߊ߳ߌߙߊ߯ߞߌ߫ ߣߌ߫ ߛ߭ߊ߯ߡߌ߲߫ ߖߡߊߣߊ ߟߎ߬ ߘߊߦߟߍ߫ ߞߊ߲ߡߊ߬، ߊ߬ ߞߊ߬ ߊ߳ߌߙߊ߯ߞߌ߫ ߝߊ߲߬ߞߋߟߋ߲߫ ߘߟߊߞߊ߲߬ ߑ ߊ߬ ߣߌ߫ ߛߊ߯ߡߌ߲߫ ߘߎ߱ ߞߎߘߎ߲ ߛߌߦߊߡߊ߲߫. ߊ߬ߓߎ߰ ߓߞߊߙߌ߫ ߛߏߡߊߦߟߍߡߊߣߍ߲߫ ߞߐ߬ߓߊ߬ߟߏ߲ ߖߊߡߊ߯ߘߊߟ ߊߞ߭ߌ߯ߙߊ߫ ߝߎ߲ߘߌ߫ ߛߊ߲߬ ߁߃، ߞߵߊ߬ ߛߌ߭ ߕߏ߫ ߛߊ߲߬ ߓߌߥߐ߯ߙߐ߫ ߣߌ߫ ߛߓߊ߬ (߆߃)، ߎߡߊߙ ߓߣߎ߬ ߞ߭ߊߕ߭ߊ߯ߓߌ ߓߌ߬ߟߊ߬ ߘߴߊ߬ ߣߐ߭ ߘߐ߫.
ߊ߬ ߝߊ߬
((ߊ߬ߓߎ߰ ߞ߫ߎ߬ߤ߭ߊ߯ߝߕߊ߫ ߓߣߎ߬ ߎߛߑߣߊ߯ߣ ߓߣߎ߬ ߊ߳ߊ߯ߡߌߙߎ߫ ߓߣߎ߬ ߊ߳ߊߡߙߎ߬ ߓߣߎ߬ ߞߊߊ߳ߑߓߎ߫ ߓߣߎ߬ ߛߊߊ߳ߑߘߎ߫ ߓߣߎ߬ ߕߊߦߑߡߎ߲߫ ߓߣߎ߬ ߡߎߙߕߊ߫ ߕߊ߬ߦߡߌ߬ߞߊ ߞ߫ߎ߬ߙߊ߬ߦߛ߭ߌ߬ߞߊ))، ߊ߬ߓߎ߰ ߞ߫ߎ߬ߤ߭ߊ߯ߝߕߊ߫ ߣߊ: (( ߞ߫ߌ߯ߟߊߕߎ߫ ߓߌߣߑߕߎ߫ ߊߗ߭ߊ߯ߕߊ߫ ߓߣߎ߬ ߙߌߦߊ߯ߤ߭ߊ߫ ߓߣߎ߬ ߊߓߘߎߟߊߦߌ߫ ߓߣߎ߬ ߞ߫ߎߙߑߕ߭ߎ߫ ߓߣߎ߬ ߙߊߖ߭ߊ߯ߤ߭ߊ߫ ߓߣߎ߬ ߊ߳ߊߘߌߦߎ߫ ߓߣߎ߬ ߞߊߊ߳ߑߓߎ߫)). ߊ߬ ߘߏ߲߬ ߠߊ߫ ߖߘߍ߬ߞߟߏ߬ߓߊ߰ߦߊ ߘߐ߫ ߡߞߊ߫ ߘߟߊߞߊ߫ ߟߏ߲ ߠߋ߬ ، ߊ߬ ߓߊߟߏ߫ ߘߴߊ߬ ߘߋ߲ߞߍ߫ ߞߐߝߍ߬ ߞߵߏ߬ ߗߍ ߕߊ߬، ߊ߬ߟߋ ߟߋ߬ ߞߍ߫ ߟߊ߫ ߡߐ߰ ߝߟߐ ߘߌ߫ ߡߍ߲ ߞߊ߬ ߞߋߟߓߊ ߣߘߐ߬ߓߌߟߊ߫ ߗߍ ߕߊ߬ ߖߘߍ߬ߞߟߏ߬ߓߊ߰ߦߊ ߘߐ߫، ߞߏ߬ߣߌ߲߬ ߸ ߊ߬ ߞߵߊ߬ ߣߌ߭ ߟߊߛߊ߬ߦߌ߫ ߟߋ߬ ߗߍ ߘߐ߫ ߞߵߊ߬ ߘߌ߫ ߊ߬ߓߎ߰ ߓߞߊߙߌ߫ ߘߋ߲ߗߍ߫ ߡߊ߬، ߊ߬ ߛߏߡߊߦߟߍߡߊ߫ ߘߊ߫ ߝߎ߲ߘߌ߫ ߛߊ߲߬ ߁߄ ߠߋ߬ ߟߊ߫ ߸ ߞߵߊ߬ ߛߌ߭ ߕߏ߫ ߛߊ߲߬ ߓߌߞߐ߬ߣߐ߬ߘߐ߫ ߣߌ߫ ߥߐߙߐ߲ߥߌ߬ߟߊ (߉߇) ߘߐ߫.
ߊ߬ ߣߊ߫
((ߎߡߡߎ߫ ߊߟߑߞ߭ߊߦߙߌ߫ ߛߊߟߑߡߊ߯ ߓߌߣߑߕߎ߫ ߛ߫ߊߞ߭ߑߙߌ߫ ߓߣߎ߬ ߊ߳ߊ߯ߡߌߙߎ߫ ߓߣߎ߬ ߞߊߊ߳ߑߓߎ߫ ߓߣߎ߬ ߛߊߊ߳ߑߘߎ߫ ߓߣߎ߬ ߕߊߦߑߡߎ߲߫ ߓߣߎ߬ ߡߎߙߊߕߎ߫ ߕߊ߬ߦߡߌ߬ߞߊ ߞߎ߬ߙߊ߬ߦߛߌ߬ߞߊ)). ߊ߬ ߘߏ߲߬ ߠߊ߫ ߖߘߍ߬ߞߟߏ߬ߓߊ߰ߦߊ ߘߐ߫ ߡߞߊ߫ ߟߋ߬  ߊ߬ ߘߋ߲ߞߍ߫ ߊ߬ߓߎ߰-ߓߞߊߙߌ߫ ߝߍ߬ ߞߊ߬ ߞߐ߲߰ ߝߎ߲ߘߌ߫ ߢߍ߫،ߊ߬ߟߋ ߛߊ߬ ߟߊ߫ ߟߋ߬ ߊ߬ߓߎ߰-ߞ߫ߎ߬ߤߊ߯ߝߕߊ߫ ߢߍ߫.
ߊ߬ ߡߏߦߌ ߣߴߊ߬ ߥߟߌ߬ ߢߊ
ߊ߬ߓߎ߰ ߓߞߊߙߌ߫ ߡߏߦߌ߫ ߘߊ߫ ߡߞߊ߫ ߟߋ߬ ߅߇߃ ߌ.ߞ ߸ ߛߋ߲߬ߓߊ߬ ߛߊ߲ ߞߐߝߍ߬ - ߞߋߟߓߊ ߡߊ߬ߡߊߘߌ߫ ߡߏߦߌ߫ ߘߊ߫ ߡߍ߲ ߠߊ߫ - ߛߊ߲߭ ߝߌ߬ߟߊ߬ ߣߌ߫ ߞߊߟߏ߫ ߥߐ߯ߙߐ، ߞߋߟߓߊ ߕߍ߬ߘߍ ߞߊ߫ ߞߐ߬ߘߐ߫ ߊ߬ ߘߌ߫ ߛߌ߭ ߘߐ߫، ߟߐ߲ߠߌ߲ߠߊ ߟߎ߬ ߡߊ߫ ߝߐߢߐ߲߯ߞߐ ߊ߬ ߝߐ߫ ߘߐ߫ ߞߏ߫ ߊ߬ߓߎ߰-ߓߞߊߙߌ߫ ߡߏߦߌ߫ ߘߊ߫ ߛߋ߲߬ߓߊ߬ ߛߊ߲ ߞߐߝߍ߬ ߟߋ߬ ߸ ߒ߬ߞߊ߬ ߸ ߊ߬ߟߎ߬ ߝߐߣߌߢߐ߲߯ߞߐ߫ ߕߎ߬ߡߊ ߡߍ߲ ߦߋ߫ ߛߋ߲߬ߓߊ߬ ߛߊ߲ ߞߐߝߍ߬ ߏ߬ ߟߋ ߘߐ߫،ߊ߬ ߘߏ߫ ߟߎ߫ ߞߊ߲߫ ߞߏ߫ ߊ߬ ߡߏߦߌ߫ ߘߊ߫ ߛߋ߲߬ߓߊ߬ ߛߊ߲ ߞߐߝߍ߬ ߛߊ߲߭ ߛߊ߬ߓߊ ߟߋ߬ ߟߊ߫ ، ߘߏ߫ ߜߘߍ߫ ߟߎ߬ ߞߊ߲߫ ߞߏ߫ ߛߊ߲߭ ߝߌ߬ߟߊ߬ ߣߌ߫ ߞߊߟߏ߫ ߥߐ߯ߙߐ، ߘߏ߫ ߜߘߍ߫ ߟߎ߬ ߞߊ߲߫ ߞߏ߫ ߛߊ߲߭ ߣߌ߫ ߞߊߟߏ߫ ߘߊߡߊ߲ߘߐ߫߸ ߏ߬ ߟߎ߫ ߞߏ߬ߣߌ߲߬ ߡߊ߫ ߊ߬ ߞߊߟߏ߫ ߘߊ߲߬ ߖߐ߲ߖߐ߲߫ ߠߊߕߍ߰.